Jalugai Huri Vaki Meehakah Vaki Gotheh Hedhumuge Visnumeh Neh: Raees - Vaguthu\n11 މަސް ކުރިން ( މާޗް 25, 2020 )\nރައީސް އިބްރާހިމް މުހައްމަދު ސޯލިހް ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nޖަލުގައި ހުރި ވަކި މީހަކަށް ވަކި ގޮތެއް ހެދުމުގެ ވިސްނުމެއް ނެތް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ކޮވިޑް-19 އާއި ގުޅިގެން، ބަންގްލަދޭޝްގެ ކުރީގެ ޕްރައިމް މިނިސްޓަރ ހާލިދާ ޒިއާވެސް ގެއަށް ބަދަލުކޮށްފައިވާތީ މިވަގުތު ޖަލުގައި ހުންނެވި ކުރީގެ ރައީސް އަބްދުﷲ ޔާމީން ދޫކޮށްލަން ވިސްނަވަންތޯ ނޫސްވެރިއަކު ސުވާލުކުރުމުން ރައީސް ވިދާޅުވީ ޖަލުގައި ތިބޭ ފަރާތްތައް ދޫކުރެވެނީ ޤާނޫނުގެ ތެރެއިން ވަކި އުސޫލުތަކަކާއި އެއްގޮތަށް ކަމަށެވެ.\n"ޖަލުގައި ތިބި ފަރާތްތަކަށް މަޢާފު ދިނުމުގެ އުސޫލު މިއޮންނަނީ ޤާނޫނެއްގެ ތެރެއިން ވަކި އުސޫލެއްގެ ތެރެއިން ހަމަޖެހިފައި. އެގޮތުގެ މަތިން އަޅުގަނޑު އަމަލު ކުރަމުން މިގެންދަނީ. އެހެންވީމަ އެގޮތަށް އަޅުގަނޑު އަމަލުކުރަމުން ގެންދާނަން. ވަކި މީހަކަށް ވަކި ގޮތެއް ހެދުމުގެ ވިސްނުމެއް އަޅުގަނޑުގެ ނެތް." ރައީސް ވިދާޅުވިއެވެ.\nނޫސްވެރިންގެ ބައްދަލުވުމުގައި އިދިކޮޅުގެ މަޝްވަރާތަކަށް ރައީސް އިޖާބަނުދެއްވާކަމަށް އިދިކޮޅުން ތުހުމަތު ކުރާ ކަމަށް ބުނެ ނޫސްވެރިއަކު ސުވާލުކުރުމުން ރައީސް ވިދާޅުވީ ކޮވިޑް 19 އާއި ގުޅިގެން އެމަނިކުފާނު ލަފާ ހޯއްދަވަނީ ސިއްހީ މާހިރުންގެ ފަރާތުން ކަމަށާ، އެމަނިކުފާނުގެ އެދިލެއްވުމަކީ ސިއްހީ މާހިރުންގެ ލަފައާއި އެއްގޮތަށް ހުރިހާ ފަރާތްތަކުން ވެސް ގޭގައި ތިއްބެވުން ކަމަށް ރައީސް ވިދާޅުވިއެވެ.\nއެހެންނަމަވެސް އިދިކޮޅު ލީޑަރުންނާއި ބަރާބަރަށް ފޯނުން ގުޅޭ ކަމަށް ރައީސް ފާހަގަކުރެއްވިއެވެ.\n"އަޅުގަނޑަށް ގުޅޭ އިދިކޮޅު ފަރާތްތަކުގެ ލީޑަރުންނާއި ފޯނުން ހަމަ. ދޭތެރެއަކުން ހަމަ ގުޅަމުން ގެންދޭ. އެކަމަކު މި ދޭތެރެއިން އަބްދުއްރަހީމް ކުރެއްވި ދެ ކޯލެއް އަޅުގަނޑަށް ނުނެގި ދިޔަ." ރައީސް ވިދާޅުވިއެވެ.\nޕީއެންސީގެ ރައީސް އަބްދުއްރަހީމް އާއި އަބަދުވެސް ބަރާބަރަށް ވާހަކަދެއްކޭ ކަމަށާ، އަބްދުއްރަހީމް ގުޅުމުން ފޯނު ނުނެގިއްޖެއްޔާ ފަހުން ގުޅުއްވާ ކަމަށް ރައީސް ވިދާޅުވިއެވެ.\nކޮވިޑް-19 ފެތުރެން ފެށުމުން އިދިކޮޅު ފަރާތްތަކުން ވަނީ ކުރީގެ ރައީސް ޔާމީން ގެއަށް ބަދަލުކޮށްދެއްވުމަށް ސަރުކާރަށް ގޮވާލާފައެވެ. ނަމަވެސް އެމަނިކުފާނު ހުންނެވީ އަދިވެސް ޖަލުގައެވެ. ކޮވިޑް-19 އާއި ގުޅިގެން ސަރުކާރުން ބަންދުކޮށްފައި ވާތީ ރައީސް ޔަމީންގެ އިސްތިއުނާފް ޝަރީޢަތް ވެސް ވަނީ މަޑުޖެހިފައެވެ.\nކެފޭތަކާއި ރެސްޓޯރެންޓްތައް 20:00 ގައި ބަންދުކުރަން އެންގި މުއްދަތު އިތުރުކޮށްފި\nއައްޑޫސިޓީ މީދޫން އިތުރު މީހަކު ކޮވިޑަށް ފައްސިވެއްޖެ\nކޮވިޑް ބަލީގައި އިތުރު ދިވެއްސަކު ނިޔާވެއްޖެ\nމާޗް 25, 2020 20:59\nބަލަ ރައީސް އިބުރާހީމޫ މީހުން ވާހަކަ ދައްކަނީ އިބުރާހީމު މެން ތިޔާ ކަންކުރާ ގޮތުންނޭ. ޖަލުގައި ހުރި ވަކި މީހަކަށް ވަކިގޮތެއް ހަދާނެކަމެއްނެތް. ހޯރަ އިއްބެ ދޫކޮށްފި، އަދީބު ގޭގައި، ޒިޔަތު ގޭގައި އަނބިންދަރިންގާތުގައި ކުރާނެކަމެއްކުރާން އެތިބީ. އިބުރާހީމު މެން މިގޮތަށް ކަންތަށް ކުރީމައި މީހުން ސުވާލުކުރާނެދޯ.\nމާޗް 25, 2020 21:37\nވަރަށް ގޮތް ކުޑަ މީހެއްގޮތަށް ދޯ މި އިބޫ ވާހަކަ ދައްކަނީ. ރައީސް ޔާމީނަކީ ފުލްޓަރމް އެއްނިންމަވާ އެކަނި ނުކުމެ 90000 ވޯޓް ހޯދި ގައުމުގެ ތަރައްގީގެ ބާނީ ކަމާ އެއީ ވަކިމީހެއް ނޫންކަންވެސް އެނގޭވަރަށްވުރެ ފެންވަރު ދައް މީހަކު އިންޑިޔާއިން މިގައުމުގެ ވެރިކަމަށް ލާފަ މިހުރީ.\nމާޗް 26, 2020 06:11\nޔާމީނު ވެރިކަމު މައުމޫނު ދޫނުކޮށް، ނަޝީދު، ގާސިމް، އިމްރާން ފަދަ ބޭފުޅުން ޖަލަށް ލައިގެން ވެރިކަން ކުރީ. އެމީހުން ދޫކޮއްލަން އެދުނީމާ ޔާމީނު ވިދާޅުވީ އެއީ މުޖުރިމުންނޭ.\nއެހެން ނޫނަސް3ބިލިޔަން ރުފިޔާ ދައުލަތުގެ ޚަޒާނާއިން ނެގީމާ، މާފު ދެންޏާ ޖަލުގަ ކުށްވެރިޔަކު ނުހުންނާނެ.\nމާޗް 25, 2020 22:43\nރަނގަޅުވެރިއެއްނަމަ މިގައުމުގެ 90000 ހާސް މީހުންގެ ހިތުގެ ހަމަޖެހުމަށްޓަކައި މިފަދަ ހައްސާސް ދަނޑިވަޅެއްގައި ހިތް ތިރިކަން އިޙްތިޔާރު ކުރާނެ.!\nމާޗް 26, 2020 00:34\nޖަލު ހުކުމާ ގުޅޭ ގޮތުންވެސް މިމަނިކުފާނު ލަފާ ހޯއްދަވަނީ ސިއްހީ މާހިރުންގެ ފަރާތުން. އިގްތިސާދު ބައްޓަން ކުރުމާ ގުޅޭ ގޮތުންވެސް ލަފާ ހޯއްދަވަނީ ސިއްހީ މާހިރުންގެ ފަރާތުން. ހެޔޮނުވާނެ މިނުރައްކާތެރި ބަލިން ސަލާމަތްވުމަށް އަޅަންވީ ފިޔަވަޅުތަކާ އުޅުމަށް ސިއްހީ މާހިރުންގެ ވަގުތު ހުސްކޮށް ދެއްވާ. އެހެން ކަންކަމުގަ އެބޭފުޅުންގެ ވަގުތު ބޭކާރު ކުރަން މިވަގުތު ނުޖައްސަވާ.\nމާޗް 25, 2020 21:03\nކޮބާ ދެން އަދުރޭ މިކަޔަނީ ކީކޭ؟؟ ފަސާދަ އަށް ޓަކައި އިތުރުފުޅު ހައްދަވަނީބާ!!!. އިތުބާރު ގެއްލިއްޖެ.\nމާޗް 25, 2020 21:39\nފަސަދައަކީ ކޮބައިކަން އެނގޭތަ؟ އެއީ ދީނާމެދު ދޮގުހެދުން. އިސްލާމުންގެ މެދުގައި ދީނީ ގޮތުން ފިތުނަ އުފެއްދުން. ފާޑުކިޔުމެއްނޫން. ދިވެހި ކޮރޯނާއެކުބފަސާދައިގައި އަޅައިގަނެ މޮޔަވެފަތަ މިތިބީ؟\nމާޗް 25, 2020 21:07\nއެހެން ނުހައްދަވާ ރައީސްޔާމީނަކީ ވަކިފަރުދެއްކަމަކު ގައުމުގެ 96000 ރައްޔިތުން ރުހުން ލިބިފައިވާ ބޭފުޅެއް އަދި އިބޫ ޖުމުހުރީ މައިދާނަން ގަވާއިދާ ހިލާފަށް ވަން މައްސަލަވެސް ނުބަލާ ދޫކޮށްލި ބޭފުޅެއް ހެޔޮކަމުގެ ބަދަލު ތެޔޮހަމެއް ނުދެއްވަވާ ، ބަގުލަދޭސްގެ އިދިކޮޅު ލީޑަރ ވެސް މިހާލަތުގައިވަނީ6މަސްދުވަހަށް ގެއަށް ބަދަލުކޮށްފައި އިބޫ އޯގާތެރިވޭ ހަމްދަރދީވޭ ޔާމީނުގެ ވެރިކަމުގައި އިބޫ ޖަލަކަށްނުލައެއްނު ނަސީދަށް ހުކުމް ކުރިޔަސް ....\nމާޗް 25, 2020 21:11\nރަނގަޅު ނިންމުމެއް، އެންމެން ހަމަހަމަ ވާން ޖެހޭނެ،\nމާޗް 25, 2020 21:26\nރަނގަޅު ނިންމުމެއް، އެންމެން ހަމަހަމަ ވާން ޖެހޭނެ. ޓެރަރިސްޓުން އެބަޖެހޭ ހުކުމާ އެއްގޮތަށް އަނދަގޮނޑި ޖަހަން. މިހާރު ހުން އައިސްގެން ރަޖާ ލައިގެން އަނގައަށް ބިޑިއެއް ޖަހައިގެން އަނގަ އޮބަހައްޓައިގެން އޮތަސް ހެޔޮ.\nމާޗް 25, 2020 22:05\nވާހަކަ ރަނގަޅީ ނިންމުން ކަޑަ؟ ބޭނުން މީހަކު ދޫކޮށްލާފަ ބޭނުންމީހަކު ގެޔަށްލާފަ ހޮޅިވާކަދެއްކީމަ ކަޑައީ..\nމާޗް 26, 2020 06:15\nއަދީބާއި ޒިޔަތަކީ މައްސަލަ ބަލަމުން ގެންދާ ބައެއް އަދީބުގެޖަލު ހުކުމެއް ނެތް\nމާޗް 25, 2020 21:13\nރައީސް އެވެ ދޮގުހަދާއިރުވެސް ތަންކޮޅެއް އެހެން މީހުނައް ވެސް ދޮގުކަން ނޭގޭގޮތައް ލިއުންތައް ތައްޔާރު ކުރުން ރަގަޅުވާނެ ރައީސް ހޯރައިއްބެ އަށް މާފުދީފަ ޖަލުން ނެރުނީ މާރިޔާ ފައިން އެރިގާނޫނުގެ ތޯއެވެ....\nމާޗް 25, 2020 21:15\nމަނިކުފާނާއި މެދު ފިޔަވަޅުއެޅޭނެ ދުވަހެއް އަންނާނެކަން ޤަބޫލު ފުޅުކުރަށްވާތި ބަޔަކު ޖަހާހާ ބެރަކަށް ނެށުމުގެ ނަތީޖާ އާއި އިންސާފު އަރާހަމަ ކުރާނެކަން ދަންނާތި އެދުވަހުން މަނުކުފާނު ލަށްވައި އެކަންތައް ކުރުވިމީހުން މަނިކުފާ ނުކައިރިއަކު ނުތިބޭނެ ބަޔަކުމީހުން މަނިކުފާނުގެ ކަރަށް ވައްޓާލި ދަންމަޅި ކިތަމެ ބާރުވިއަސް އެދަންމަޅީގެ ގޮށް މޮހެދޭކަށް އެމީހުނެއް ނާންނާނެ ހަދާންކުރާތި އިހަށްނުވި ރަށްކަލެއް ފަހަކުން ނުވާނެ ވިސްނާ އިންސާފަށް ބޯލަބާ ނޫނީ ވަގުތު ފާއިތުވެދާނެ!\nމާޗް 25, 2020 21:17\nބަންގްލަދޭޝްގެ ވެރިމީހާއާއި ބުދުދީނުގެ ލަންކާ ވެރިމީހާވެސް މިސޮރަށްވުރެ ހެޔޮލަފާ.\nމާޗް 25, 2020 22:45\nއިންސާނިއްޔަތިކަން އމީހުންގެ ހުރީ. މިހިރަ މީހާގެ ނެތް އެއްޗެއް އެއީ. މަށަށް ހީވަނީ މިެީ ސޯލްލެސް މީހެއްހެން.\nމާޗް 25, 2020 21:27\nއެއީ ޖަލުގަހުރިމީހެއްނޫނޯ އެކަލޭގެއަކައް މަޢާފެއްވެސް ނުދެމޯ ޙުކުމުން ތިންދުވަސްފިޔަވާ ދެން މުއްދަތުން އޮތްބައެއް ކަނޑާލީމާ އެކަލޭގެ އެހުރިތަނަކުން ނިކުތީއްޔޯ\nމާޗް 25, 2020 21:28\nމާޗް 25, 2020 21:30\nހޯރަ އިއްބެ އަކީ ކުޑަކުއްޖަކާބެހިގެން ޖަލުހުކުމައްގަ ހުރިމީހެކޭ ރައީސް ކަލޭ އޭނަ ދޫ ކޮއްލީ އެއްވެސް ޝަރުތެއްނެތި،،،،، އަދީބު އާ ޒިއަތު މެން ލާރިކޮޅެއްދިނީމަ ދޯ ދޫކޮއްލީ..\nމާޗް 25, 2020 21:34\nތިފެންވަރުގެ މީގެއްގެ ޖަވާބު ތިހެން ހުރުމަކީ އަހަރެމެން އަޖައިބުވާ ކަމެއްނޫން. އިލްމީ މީހެއްނަމަ އަދިބތަންދޮރު ދަންނަ މީހެއްނަމަ އެނގުނީސް، ވެރިކަން ކޮށްފަ ތިބޭ މީހުނަކީ "ކޮންމެ މީހެއް" ނޫންކަން. އެމީހުނަކީ އިމްތިޔާޒްތައް ލިބިގެންވާ ބައެއް. ހިސާބަށްވުރެ ޖާހިލުވީމަ ވާހަކަ ހުންނާނީ ތިހެން.\nމާޗް 25, 2020 21:41\nކެނަރީގޭ ބުއްޅަބެ 12ޓެރަރިޒަމް އަދީބް 25އަހަރު ހޯރަ 10އަހަރު ލަދެއްވެސް ހަޔާތެއް ހުރިނަމަ ދޯ\nމާޗް 25, 2020 21:45\nބާޣީ ލުތުފީހެން ހުރިހާ ބާޣީން ވެސް ޢިތްޒަތާއި ޝަރަފް ގައި ބާލައިގެން ގެން ގެންދާ ތި ސޯލިޙް ރައީސް\nމާޗް 25, 2020 21:47\nތިޔަބުނެެ ރައީސް ޔާމީން ދޫނުކުރާނަމޭދޯ؟ ﷲ ގެ ގަޑި ޖެހުމުން ހުރިހާކަމެއް ވެ ނިމޭނެކަން ހަނދާން ބަހައްޓާތި. ކަލޭމެންގެ ރޭވުން އޭރުން ފެނަށް ވެގެންދާނީ. ކަލޭމެންގެ ސޯޓު ގަނޑު ނުބޭލެންވެގެން ލެއްވި ރަޙުމަތުން މި ގައުމު ސަލާމަތުން މިއޮތީ. ހީނުކުރާތި ތިމަންނަމެނަށް މާ ރަގަޅަށް ކަންތައް ކުރެވިގެންނޭ މި އުޅެނީ. އެތަށް ބައެއްގެ އިޚުލާޞްތެރި ކަމާއެކު ކުރެވޭ ދުޢާގެ ސަބަބުން ލަސްވެފައޮތީކަމަށްވެސް ވެދާނެ. ނޫނީ ފަހުން އަންނަން އޮތް ވަބާއެއްގެ ބޮޑުކަމުން ވާ ކަމެއްކަމަށްވެސް ވެދާނެ. ޕޯޑިއަމް އަކަށް އަރާ ކޮންމެ ފަހަރަކު ރައީސް ޔާމީން ގެ ކަރުން އަތް ވީއްލާނުލާނެ ވާހަކަ ތިޔަބުނަނީ ހިތުން އަހަރުމެންގެ ހިތަށް އުނދަގޫ ކުރަން ކަމައްތަ؟ ފާޑުފާޑު ކުރަންޏާ ރޯދަ ހިފާ ނިންމާ ގަޑީގަ ކަލޭމެން ވަރުގަދަ ހިއްޕެވުމަކުން ހިއްޕަވަން ﷲ އަށް ދަންނަވާފާނަން. ކަލަކު ވޮޑިގެންވޭ. އެކަމަށް ބިރުވެތިވޭ.\nމާޗް 25, 2020 21:48\nދޮޅު ކުފުރުވެގެން އިހަށްދުވަހު ޖަލަށްލީ ރުސްތުމް ވެސް ދޫކޮށްލީ އަންނި އަންގައިގެން.\nމާޗް 25, 2020 21:57\nދެން ކީއްވެ ރާއްޖޭގެ ތާރީޚުގަ ހިންގި އެންމެ ބޮޑު ވައްކަމުގަ އިސްކޮށް އުޅުނު ދެ މީހުން، އަދީބް އާއި ޒިޔަތު ގޭގަ ބަހައްޓައިގެން ތި އުޅެނީ\nމާޗް 25, 2020 22:08\nއިރާނުގެ ވެސް އެތަށް ހާސް ގައިދީން މިވަނީ އުސޫލެއްގެ ދަށުން ގެޔަށް ފޮނުވާފައި. މިއީ އިހުސާންތެރިކަން ނޫން އެހެން ކަމެއް ކަމަށް މަށަށް ގަބޫލެއް ނުކުރެވޭ. އަބަދަކު ދަތް އަޅައިގެން ނޯވެވޭނެ. އެދަތްކޮޅު ފައިބާނެ ވެއްޓޭނެ. މި ބަލިމަޑު ކަމުގެ ސަބަބުން މަނިކުފާނުގެ ވެރިކަން ނިމިގެން ނުދާނެ ކަމެއްވެސް ނޭނގޭ ނުންތޯ؟\nމާޗް 25, 2020 22:09\nދެން ލަލާ ޔާމީންގެ ފޭންސް ކަޑަވާނެ. ޝުކުރިއްޔާ ރައީސް.\nމާޗް 26, 2020 00:54\nސުވާލަށް ޖަވާބު ދޭން ނޭނގުނީމަވެސް ބާރަށް އަތްޖަހާ. ޖަލުހުކުމާ ގުޅިގެންވެސް ލަފާ ހޯދަނީ ސިއްހީ މާހިރުން ގާތުންތަ؟ ކަންކަމުގަ ލަފާ ހޯދަން ދާންވީ ދިމާވެސް އެނގެނީކީ ނޫން. ދެރަވަރު ކަމެއްނު.\nމާޗް 25, 2020 22:13\nމީގެ ޖަވާބުގައި ސޯލިހު އަސްލު ބުނަންޖެހޭނީ، އަޅުގަނޑު ޖެހޭނީ މޯދީ ކައިރީ އަހާލަން.\nމާޗް 25, 2020 22:21\nކަލޭވެސް އަދި ޖަލަށް ދާންޖެހޭނެކަން ދަނެގެން ހުންނާތި\nމާޗް 25, 2020 22:32\nކެނަރީގޭ ބުއްޅަބޭގެ ބާރުގަ އެހެރީ ރޔާމިން ޖަލުގަ ބުއްޅބޭ ހީނުކުރާތި 12އަހަރު އޮތްކަން ގާނޫނު އަރާ ހަމަކުރާނެ ކުޑަގޮޅި އޮތީ މިއަދު ޔަހޫދީ ގެރި މޯދީ އަތުން ލާރި ބަނޑު އަަޅާލއިގެން ވެރިކަންފޭރިގަނެވިދާނެ ސޯލިހު އެދުވަހުން ސޯލިހުވެސް ކަރުގަ ހިތިރަހަ ލާނެ ﷲ އިރާދަފުޅުން\nމާޗް 25, 2020 22:36\nއެންމެން ހަމަހަމަވާން ޖެހޭކަން އެނގުނީ ހާދަފަހަކުން، އެކަމަކު ޔާމީނާމެދު ކަންކުރަންޖެހެނީމާ ހަމަހަމއެއް ނުވެވުނެއްނު!\nޔާމީނުގެ ބާރު އޮތްދުވަހު އޭނާގެ ބޭބެ ރަމަޟާން ރޯދަމަހެއްގައި ބަލިހާލުގައި އެކަނި ޖަލުގައި ނޯވެވިގެން އާދޭސް ކުރިއިރު ޔާމީނު ވިދާޅުވަމުން ގެންދެވީ ތިމަންނަ ކުރާނެކަމެެއް ނެތޭ. ޖަލުގައި ތިބީ މުޖުރިމުންނޭ، މިއަދު މައުމޫނުވެސް ވިދާޅެއް ނުވާލެނެ ޔާމީނު ދޫކޮށްލާށޭ.\nމާޗް 25, 2020 22:37\nމާޗް 25, 2020 22:38\nމާޗް 25, 2020 22:39\nމާޗް 25, 2020 22:40\nމާޗް 25, 2020 22:41\nމާޗް 26, 2020 10:20\nމި ކަލޭގެ ޖަލު ގޮޅިޔަށްލާތަށް ދަޢް ކަވާފާނދޭވެ.\nމީނާފަހާ ރައްޔިތުން ދުވާތަން ވަރަށްބަލާހިތްވެއެވެ.\nމާޗް 25, 2020 22:47\nތިޔަހެން ގަދަބަސް ބުނެބުނެ ފިރުޢައުނުވެސް އުޅުން..\nމާޗް 25, 2020 22:49\nމިސުންޕާ މިގައުމު ހަލާކ ކު ކޮށްފި.\nމާޗް 25, 2020 23:11\nބާޣީ ލުތުފީމެންހެން ޢިތްޒަތުގައި\nލާދީނީ ރިޕޯޓް ނެރުނުމީހުންވެސް ޢިތްޒަތުގައި.\nކޮބާތޯ ލަދުޙަޔާތް ސޯލިޙޫ. ނަމަނަމަ ވަކިމީހަކަށް ވަކިގޮތެއް ނަހަދާތި. ތިޔާހުރީ ބަހާއި ޢަމަލު އެކޮޅުކޮޅުން ދިމާވެފައި. އިސްތިއުފާ\nމާޗް 25, 2020 23:34\nދޮގެއްވާނީ ހަމަދޮގަކަށް ގާނޫނު އޮތީ އޮތްތާކު ބޭނުންވުމުން ހޯރަހިއްބެ ދޫކޮށްލީ ގާނޫނާއި ޚިލާފަށް ބޭނުންވުމުން ލުތުފީ ފޮރުވައިގެން ގެންގުޅުނީ ގާނޫނާއިޚިލާފަށް\nމާޗް 25, 2020 23:44\nތިޔަ ވިދާލުވި ވާހަކަފުޅު ރަގަޅެއްނޫން . ވަކި މީހަކަށް ވަކިގޮތެއްނެހެދޭނަމަ ހޯރަ އިއްބެ އަވަހަށް ޖަލަށް ވައްދާ . ހޯރައިއްބެ ދޫކުރީ ގާނޫނު ނުބައިކޮށް މާނަ ކުރައްވައިގެން މަގާމުގެ ނުފޫޒު ނަހަމަ ގޮތަށް ބޭނުން ކުރައްވައިގެނެކޭ ނުދަންނަވަނަން އެކަމަކު ވިދަޅުވިންދޯ އެކަންކުރެއްވިގެން އެކަމާހިތާމަކުރައްވަމޭ.ގާނޫނާ ހިލާފަށް ކަމެއްކުރެއްވިއްޖެ ނަމަ އެކަން އިއާދަ ކޮށް ރަނގަޅުކުރެއްވެން ވާނެ.\nމާޗް 25, 2020 23:57\nމިފަހަރުލިބޭ ބޭރުއެހީތަކައް ވާގޮތުންއެގޭނެ ދެންގޮޅިއައްދާންޖެހޭވެރިއަކުވެސް ސުނާމީއިންލިބުނު އެހީނެގިމީހުންގެ އާއިލާތައްވެސްތިބީ މިނިސްޓަރުނައް އެމްބަސީތަކުގަ ނިކަމެތިންތިބީ އަދިވެސްއެހާލުގަ އެމީހުންގެ ލިފްޓެއްވެސްނެއް ސިޑިންއަރަންޖެހެނީ.\nމާޗް 26, 2020 00:18\nކޮންމެމީހަކުވެސް ވެރިކަމުންފައިބާފަ ޖަލައްތަދާންޖެހެނީ ؟ތީތިކަޑަ! ތިނޫންކޮންމެވެސްގޮތެއް ހަދަންއެބަޖެހޭ\nމާޗް 26, 2020 00:37\nމި ހާލުގަވެސް 40 ދޮގު ހަދާފަ ފާއިބަން ވާނީ..\nމާޗް 26, 2020 00:52\nދެން ކީއްވެ ރާއްޖޭގެ ތާރީޚުގަ ހިންގި އެންމެ ބޮޑު ވައްކަމުގަ އިސްކޮށް އުޅުނު ދެ މީހުން، އަދީބް އާއި ޒިޔަތު ގޭގަ ބަހައްޓައިގެން ތި އުޅެނީ ހޯރައިއްބެ އެއީ މޑޕ ގެސްލު ސިފަ\nމާޗް 26, 2020 01:19\nއަޅުގަނޑު އުއްމީދެއް ނުކުރަން އެފަދަ ޖަވާބެއް ދެއްވަފާނެ ކަމަކަށް. އަޅުގަނޑު ހީކުރީ ވަރަށް ހިތްތިރި މަޑުމައިތިރި އޯގާތެރި ހުރިހާ ރައްޔިތުންގެ އުދާސްތައްވެސް ދަންނަ ބޭފުޅެއްކަމަށް. 96000 އަށް ވުރެ ގިނަ ރައްޔިތުންގެ އުއްމީދުގަ ކޮޅުފާން ޖެއްސެވީތީ ހިތާމަ ކުރަން. ވެދާނެ ބައެއްގެ ޕްރެޝަރުން ބުނުއްވި އެއްޗެއް ކަމަަށްވެސް. ބަދަލު ހިފުމަކީ އޭގެން ފައިދާއެއް ލިބޭނެ ކަމެއްނޫން. އެކަކު ރައީސް ޔާމީން ޖަލުން ނުނެރުއްވިޔަސް އެމަނިކުފާނު ޖަލުން މިނިވަން ކުރެއްވޭނެ ފަރާތެއްވޭ. އެހިނދަކު އެކަކަަށްވެސް ނުހުއްޓުވޭނެ. އެހެންނަމަ މި ކޮވިޑް ވައިރަސްވެސް ދުނިޔޭގެ ބޮޑެތި ބާރުތަކަށް ވަގުތުން ހުއްޓުވުނީސް. ރަައީސް ޔާމީން ޖަލުން މިނިވަނެއް ގޮތަށް ނެރެދެއްވާތޯ ދުއާކުރަން. މާތްﷲ އިރާދަފުޅުން ވަރަށް އަވަހަށް އެދުވަސް ދައްކަވާނެ. އަދި މި ކޮވިޑް ވައިރަސްއިން ހުރިހާ ދިވެހި ރައްޔިތުން ސަލާމަތް ކުރައްވާތޯ މާތްﷲ އަށް ދުއާކުރަން.\nމާޗް 26, 2020 01:33\nއިބޫ ބޭނުންވިޔަސް އެ ކަން ނު ކުރެވޭނެ ކަން އެނގޭ ޤައުމު ހިންގަނީ ބޮޑުވަޒީރު ބޮއްޅަހުއްތު\nމާޗް 26, 2020 02:32\nމިކަލޭގެ އަދި ޖަލަށް ލާނަން ފަހުން ނުހޭރޭތި.\nމާޗް 26, 2020 03:14\nރ.ޔާމީން މިތާ ވެރިކަމެއްކޮށްފަ އޮތީތީ މިއަދު ހިންހަމަޖެހުމުގެ ނޭވާއެއްވެސް މިލެވުނީ. ދަރުމަވަންތަ ހޮސްޕިޓަލޭ ކިޔައިގެން އަނގަތަޅުވަން ލަދެއްނުގަނޭ. މި މީހުން ކުޑަ ކުޑަ ލުޔެއްވެސް ރ.ޔާމީން އަކަށް ނުދޭނެ.\nމާޗް 26, 2020 07:53\nމުނާފިގަކު ނޫނީ ދޮގެއް ނުހަދާނެ.\nމާޗް 26, 2020 08:09\nވަކި މީހަކަށް ވަކި ގޮތެއް ނުވާނެހެން ކަންކަން ނިމަނީ ވަކިފަރާތަކުން... މިހާރު އެކަމަށް ވެސް ދައުވާކުރައް ވަނީތޯ؟؟؟ ބޯހަލާކު\nމާޗް 26, 2020 08:38\nއިބޫ ކަލޭގެ ލަދުހަޔާތްކޮބާ ރައީސްޔާމީންގެ ސަބަބުން މިއަދު ކަލޭ ނުވެއްޓި ތިހުރީ .\nމާޗް 26, 2020 09:50\nވަކި މީހަކަށް ވަކިގޮތެއް ނުހައްދަވާނެކަމަށް ވިދާޅުވުމަކީ ވަރަށް ހިތްހަމަޖެހުނު އަދުލުވެރި ބަސްފުޅެއް. ޖަލަށް ހުކުމް ކޮށް، ގޭގައި ބައިތިއްބާފަ ތިބި އަދީބުމެންފަދަ މީހުންގެ ލިސްޓް އާއްމުކުރައްވާފައި ތިވިދާޅުވި އަދުލުވެރި ޖުމުލަ އަލުން ވިދާޅުވެ ބައްލަވަ ރައީސް.\nމާޗް 26, 2020 12:52\nމީހުންގެ ޅަދަރިންނާ ބެހޭ ކުއްވެރިން ޖަލުން ދޫކޮށްލުމުގެ ބާރު ރައީސް މީހާއަށް އޮވޭތަ\nމާޗް 26, 2020 13:07\n96،000 އަށް ވުރެ ގިނަ ރައިއްޔަތުންގެ ތާއީދު ލިބިފަިއިވާ ރަޢީސަކާ ބެހޭގޮތުން މަނިކުފާނު ވަރަށްއަނިޔާ ވެރިކޮށް ކަންތައް ތިކުރަނީ، މަނިކުފާނާ އެކުވާ ފަސް ޑީލަރުންނަށް ލިބިވަޑައިގަތީ 134،000 ވޯޓު ފަސް ބަޔަށް ބަހާލީމަ ބޮލަކަށް ނިސްބަތުން އެންމެ 26،000 ވޯޓު އެޖެހެނީ އެހެންވީމަ ވަރަށް ވިސްނައިގެން އުޅުއްވާ، ކުރިއަށް އޮތީ ކައުންސިލް އިންތިހާބު\nމާޗް 26, 2020 13:24\nހޯރަ އިއްބެ ދޫކޮއްލީ ގާނޫނާ އެއްގޮތައް


އޮސްޓްރޭލިއާގެ ގްރޭޓް ބެރިއަރ ރީފް ސަރަހައްދުން ބިޔަ މުރަކަ ފަރެއް ފެނިއްޖެ |\nދުނިޔޭގައި އޮތް އެންމެ ބޮޑު މުރަކަ ފަރުކަމުގައިވާ، އޮސްޓްރޭލިއާގެ ގްރޭޓް ބެރިއަރ ރީފުގެ ތެރޭގައި ވަކިން އޮތް ބޮޑު މުރަކަ ފަރެއް ދުނިޔޭގެ ސައިންސްވެރިން ހޯދައިފިއެވެ.\nމިފަރުގެ އުސް މިނުގައި 500 މީޓަރު (1600 ފޫޓު) ހުރެއެވެ. އުސްމިނުން ބަލާކަމަށް ވާނަމަ މި ފަރުގެ ސައިޒު، މިހާރު ދުނިޔޭގައި ހުރި އެންމެ އުސް އިމާރާތްތަކުގެ ތެރޭގައި ހިމެނޭ އިމާރާތެއް ކަމުގައިވާ އެމެރިކާގައި ހުންނަ އެމްޕަޔަރ ސްޓޭޓް ބިލްޑިންގ އަށްވުރެ އުސްވާނެއެވެ.\nމުޅިން ވަކިން އޮތް މިފަރަކީ ފާއިތުދިތަ 120 އަހަރު ދުވަހުގެ ތެރޭގައި ސައިންސްވެރިންނަށް މިސަރަހައްދުން ފެނުނު މިފަދަ ފުރަތަމަ ފަރެވެ.\nދުނިޔޭގަ ކަޑުތައް ދިރާސާކުރާ ޖަމްއިއްޔާއެއް ކަމުގައިވާ ސްމިޓް އޯޝަން އިންސްޓިޓިއުޓުން ހޯމަ ދުވަހު ހާމަ ކޮށްފައިވާ ގޮތުގައި މި ފަރު ފެނިފައިވަނީ އޮސްޓެރޭލިއާގެ ކުއީންސްލޭންޑާއި ދިމާލުން ދުރުން، ދިރާސާ ކުރުމުގެ ދަތުރެއްގައި އުޅެނިކޮށް ރިސާޗް އުޅަދެއްކަމުގައިވާ ފަލްކަރ އަށެވެ.\nސައިންސްވެރިންނަށް މި ބިޔަ ފަރު އެންމެ ފުރަތަމަ ފެނިފައިވަނީ، އޮކްޓޯބަރު 20 ވަނަ ދުވަހު، އޮސްޓްރޭލިއާގެ ގްރޭޓް ބެރިއަރ ރީފްގެ އުތުރު ކޮޅުގެ ކަޑު އަޑީގެ ޗާޓު ކުރެހުމުގެ މަސައްކަތް ނިންމަމުން ދަނިކޮށެވެ.\nމިފަރުގެ އުސްމިނުގައި 500 މީޓަރު ހުންނަ އިރު، މިއީ އެންމެ މަތީ ބުރިއާއި ހަމައަށް 381 މީޓަރު ހުންނަ އެމެރިކާގެ އެމްޕަޔަރ ބިލްޑިގއަށްވުރެ އުސް މިނެކެވެ. އަދި މީގެ އިތުރުން 305 މީޓަރު ހުންނަ ސިޑްނީ ޓަވަރާއި 451.9 މީޓަރު ހުންނަ މެލޭޝީއާގެ ޕެޓްރޮނާސް ޓުވިން ޓަވަރަށްވުރެވެސް މިފަރު އުސްކަމަށް ސައިންސްވެރިން ބުނެއެވެ.\nއާދީއްތަ ދުވަހު، ސައިންސްވެރިންގެ ޓީމުން ވަނީ ސުބަސްޓިއަން ނަމަކަށް ކިޔާ ރޮބޮޓެއް ބޭނުން ކޮށްގެން މިފަރުގެ އެކިހިސާބުތައް ބަލާ ދިރާސާކޮށްފައެވެ. އަދި މިމަންޒަރުތައް ސައިންސްވެރިންގެ މިޓީމުން ވަނީ ވަގުތުން ދުރަށްވެސް ދައްކަފައެވެ.\nތަޖުރިބާކާރުން ވިދާޅުވާގޮތުގައި ތުނި ތިލައެއްގޮތަށް އޮތް މިފަރުގެ އެންމެ އަޑީގައި 1.5 ކިލޯ މީޓަރުގެ ފުޅާމިން ހުންނާނެއެވެ. މިހާ ހިސާބުން ފަރުގެ އެންމެ ތިލަ ހިސާބަށް އުސްމިން ހިސާބުކުރުމުން ފަރުގެ އުސްމިނުގައި 500 މީޓަރު ހުންނައިރު، ފަރުގެ އެންމެ ތިލަ ހިސާބު އިންނަނީ ކަޑުގެ ސަތަހައިން ފެށިންގެ 40 މީޓަރު އަޑީގައެވެ.\nއޮސްޓެރޭލިއާގެ ގްރޭޓް ބެރިއަރ ރީފް އޮންނަ ސަރަހަދަކީ މިގޮތަށް ވަކިވެފައި އޮންނަ ފަރުތައް ވަރަށް ގިނައިން މީގެކުރިންވެސް ފެނިފައިވާ ސަރަހައްދެކެވެ. މީގެ ތެރޭގައި މަޝްހޫރު ރެއިން އައިލޭންޑުގެ ފަރު ހިމެއެވެ. މިފަރަކީ ވެލާ ބިސްއަޅާ އަލާވުމަށް މަޝްހޫރު ފެރެކެވެ.\nމިފަރު ފެނުނު ރިސާޗް ޓީމުގެ އެންމެ އިސް ސައިންސްވެރިއެއްގެ ގޮތުގައި މަސައްކަތްކުރާ، ރޮބިން ބީމަން ބުނެފައިވާ ގޮތުގައި މިފަރު ފެނުމަކީ ހައިރާންކުރުވަނިވި ހޯދުމެކެވެ. ސަބަބަކީ މިފަދަ ފަރެއް 3Dކޮށް ޗާޓުން އެކަނި ފެނުމުގެ ބަދަލުގައި މި ހޯދުން ރޮބޮޓެއް ބޭނުންކޮށްގެން ހަމަލޮލަށް ފެނިގެންދިއުމަކީ އާދަޔާއި ޚިލާފުކަމެކެވެ.\nދުނިޔޭގަ އޮތް އެންމެ ބޮޑު ފަރުކަމުގައިވާ އޮސްޓްރޭލިއާގެ ގްރޭޓް ބެރިއަރ ރީފަކީ 133،000 އަކަ މޭލުގެ ސަރަހައްދަކަށް ފެތުރިފައި އޮންނަ، 1500 ވައްތަރުގެ މަސްމަހާ މެއްސާއި، 411 ބާވަތެއްގެ މުރަކަތަކެއްގެ އިތުރުންވެސް ކަޑުގައި ދިރިއުޅޭ ދިރުންހުރި މިނޫނަސް އެތަކެއް ބާވަތެއްގެ މައްޗަށް އެކުލެވިފައި އޮންނަ ފަރެކެވެ.\nއެހެންނަމަވެސް، ސައިންސްވެރިން ބުނާގޮތުގައި މިފަރު މިއަދު އޮތީ ބޮޑު ގޮންޖެހުމެއްގެ ތެރޭގައެވެ. މިގޮތުން ފާއިތުވެދިޔަ 30 ވަރަކަށް އަހަރުގެ ތެރޭގައި މިފަރުގެ މުރަކައިގެ އާބާދީގެ %50 ވަނީ މަރުވެފައެވެ. މައިގަޑު ސަބަބެއްކަމުގައި ސައިންސްވެރިން ބުނަމުން އަންނަނީ ދުނިޔޭގެ ތިމާވެއްޓަށް އަންނަމުންދާ ނޭދެވޭ ބަދަލުތަކެވެ.\nއޮސްޓްރޭލިއާ, މުރަކަ ފަރު, ގްރޭޓް ބެރިއަރ ރީފް


Kulhudhuffushi gai kaadu ge baavaithah vihkun control kohfi\nމާލޭގެ ބަނދަރުގައި އޮތް ބޯޓަކަށް ކާޑު އަރުވަނީ، އުތުރުގެ އެންމެ އާބާދީ ބޮޑު، ކުޅުދުއްފުށީގައި މިހާރު ކާޑުގެ ބާވަތްތައް ވިއްކަމުން ގެންދަނީ ކޮންޓްރޯލްކޮށްގެން--ފޮޓޯ:ސަން\nކުޅުދުއްފުށީގައި ކާޑުގެ ބާވަތްތައް ވިއްކުން ކޮންޓްރޯލުކޮށްފި\nކޮވިޑް-19 އާ ގުޅިގެން ކާޑުގެ ބާވަތްތައް ރާއްޖެ ގެނައުމުގައި ހުރި ދަތިތަކާ ހެދި ކުޅުދުއްފުށީގައި ކާޑުގެ ބާވަތްތައް ކޮންޓްރޯލްކޮށްގެން ވިއްކަން ފަށައިފި އެވެ. މިގޮތަށް ކާޑުގެ ބާވަތްތައް ވިއްކަން ފަށާފައިމިވަނީ ކާޑު ބޭނުންވާ ހުރިހާ ފަރާތްތަކަށް ކާޑު ހުސްނުވެ ފޯރުކޮށްދިނުމަށްށެވެ.\nކުޅުދުއްފުށި ސިޓީގެ އެސްޓީއޯ ކާޑު އެޖެންޓް މިތުރު ކޮމްޕެނީން ބުނީ ކުޅުދުއްފުށި ސިޓީން ކާޑު ހުސްނުވެ ލިބޭނެކަމަށާއި ބައެއް ފަރާތްތަކުން ގިނަ އަދަދަކަށް ކާޑު ނެގުމުން ސްޓޮކްއަށް އަންނަ ބަދަލާ ގުޅިގެން ވިއްކާ މިންވަރަށް ބަދަލު ގެންނަ ކަމަށެވެ. އެގޮތުން މިހާރު ކާޑުގެ ބާވަތްތައް ވިއްކަމުން ގެންދަނީ ވަރަށް ބޮޑަށް ކޮންޓްރޯލްކުރަމުންނެވެ.\nމިތުރުން މިހާރު ކާޑުން ވިއްކަމުން ގެންދަނީ މީހަކަށް ދިހަ ކިލޯ ހަނޑުލާއި ފަސް ކިލޯ ފުއް އަދި ދެ ކިލޯ ހަކުރެވެ.\nމިތުރު ކޮމްޕެނީގެ ވެރިޔާ މުހައްމަދު ޒުހެއިރު ވިދާޅުވީ، ސްޓޮކް މަދުވުމުން ކިލޯއިން ވިއްކުމުގެ އެންމެ ބޮޑު ބޭނުމަކީ ބޭނުންވާ ވީހާވެސް ގިނަ ރައްޔިތުންނަށް ފޯރުކޮށްދިނުން ކަމަށާ، ކޮންޓްރޯލްކޮށްގެން މިވަގުތު ވިއްކުމަށް އެސްޓީއޯއިންވެސް ބާރު އަޅާ ކަމަށެވެ.\nކޮވިޑް-19 އާ ގުޅިގެން ގިނަ ބަޔަކު ބޭނުންވާ ވަރަށް ވުރެއް ގިނައިން ކާޑު ގަނެ ގޭބިސީތަކުގައި ރައްކާކުރުމުގެ ސަބަބުން ކާޑުގެ ސްޓޮކް ވަނީ ހުސްވެ، ދަތިތަކާ ކުރިމަތިވެފަ އެވެ. ނަމަވެސް ސަރުކާރުން ދަނީ ކާޑުގެ ބާވަތްތައް ހުސްނުވެ ރާއްޖެއިން ލިބޭނެ އިންތިޒާމްތައް ހަމަޖައްސަމުންނެވެ.\nއާންމު މަސްމަހު ކާޑު ވިއްކާ މިންވަރާ އަޅާ ކިޔާއިރު މި މާރޗުމަހުގެ މިހާތަނަށް ކުޅުދުއްފުށިން ކާޑު ވިއްކި އަދަދު ވަނީ ދެގުނައަށް އިތުރުވެފައި އެވެ.\nޒުހެއިރު ވިދާޅުވީ، އޭޕްރީލްމަހު ފުރަތަމަ ދުވަހުވެސް ކާޑުގެ ސްޓޮކެއް ކުޅުދުއްފުއްޓަށް ލިބޭނެ ކަމަށާ، ލިބޭވަރަކަށް ކޮންޓްރޯލް ދޫކޮށްލަމުންދާނެ ކަމަށެވެ.\nކުރަން އެސްޓީއޯއިން ވިއްކާ ފިޔާ، އަލުވި އަދި ބިހުގެ އަގު ކޮންޓްރޯލް ކޮށް އަގު ހެޔޮކޮށް ވިއްކަން ފަށައިފި އެވެ. އަދި ސްރީލަންކާއިން 10 ޓަނުގެ މުދާ މޯލްޑިވިއަންގެ ކާގޯ ފްލައިޓުގައި އިއްޔެވަނީ ރާއްޖެ ގެނެސްފަ އެވެ.


Gaigaa aiylaigen nama ves India sifain Raajje in baalaanan: Umar\n29 ޑިސެންބަރ 20192ކޮމެންޓް\nގައިގައި އަތްލައިގެން ނަމަވެސް އިންޑިއާ ސިފައިން ރާއްޖެއިން ބާލާނަން: އުމަރު\nރިޔާސީ އިންތިހާބުގައި 2023 ވަނަ އަހަރު ވާދަކުރެއްވުމުގެ އެންމެ ބޮޑު މަގުސަދަކީ ރާއްޖޭގައި ތިބި އިންޑިއާ ސިފައިން ބޭލުން ކަމަށާއި ގައިގައި އަތްލައިގެން ނަމަވެސް އެކަން ކުރައްވާނެ ކަމުގައި ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nސީއެންއެމް ޓީވީގެ އިތުރުކާފް ޕްރޮގްރާމުގައި މިރޭ ބައިވެރިވެވަޑައިގެން ދެއްކެވި ވާހަކަފުޅުގައި އުމަރު ވިދާޅުވީ އޭނާގެ ވެރިކަމެއްގައި އިންޑިއާ ސިފައިންނަށް ރާއްޖެއިން ނުފައިބާ ގަދަކޮށްލައިގެން ނުތިބެވޭނެ ކަމަށެވެ. އެހެންކަމުން އޭނާއަށް ވެރިކަން ލިބިވަޑައިގެންފިނަމަ އިންޑިއާ ސިފައިން ރާއްޖެއިން ބޭރުކުރާނެ ކަމުގައިވެސް ވިދާޅުވި އެވެ. އަދި ކުރިއަށް އޮތް ރިޔާސީ އިންތިހާބުގައި ވާދަކުރެއްވުމުގެ އެންމެ ބޮޑު މަގުސަދަކީ ވެސް އިންޑިއާ ސިފައިން ރާއްޖެއިން ބޭލުން ކަމަށްވެސް ވިދާޅުވި އެެވެ.\nއުމަރު ވިދާޅުވީ އިންޑިއާއާއި ރާއްޖެއާ ދެމެދު ސޮއިކޮށްފައިވާ އެއްބަސްވުމެއްގެ ދަށުން ރާއްޖޭގައި އިންޑިއާ ސިފައިން ތިބި މުއްދަތު ހަމަވުމުން ކުރީގެ ރައީސް އަބްދުﷲ ޔާމީންގެ ވެރިކަމުގައި އެ އެއްބަސްވުން އިތުރަށް އާނުކުރަން ނިންމެވި ކަމަށެވެ. އަދި އިންޑިއާ އިން ރާއްޖެއަށް ހަދިޔާކުރަން އުޅުނު އެހެން ހެލިކޮޕްޓަރެއް ބޭނުން ނުވާ ކަމަށް ރައީސް ޔާމީންގެ ސަރުކާރުގައި އިންޑިއާ އަށް އެންގެވި ކަމަށްވެސް ވިދާޅުވި އެވެ. އަދި އެއީ ވަރަށް ޒިންމާދާރު ނިންމެވުމެއް ކަމަށްވެސް ވިދާޅުވި އެެވެ.\n"ދެން އަޅުގަނޑަކީ ޔާމީނެއް ނޫން. އަޅުގަނޑު މިއީ ޔާމީން ނަމަ އެމީހުން [އިންޑިއާ ސިފައިން] ބާލާނަން. ޔާމީނަށް ކެރިވަޑައިނުގަތީތާ އެމީހުންގެ ގައިގައި އަތްލައިގެން ބާލަން. އަޅުގަނޑު ނަމަ ގައިގައި އަތްލައިގެން ނަމަވެސް ބާލާނަން އިނގޭތޯ ދިވެހިރާއްޖެ އިން.،" އުމަރު ވިދާޅުވި އެވެ\nއޭނާ ވިދާޅުވީ ރާއްޖޭގައި އުފެދުނު ގައުމީ ބަތަލުން ރާއްޖޭގައި ތިބި ބޭރުގެ ބާރުތައް ބޭލީ ވެސް ގައިގައި އަތްލައިގެން ކަމަށެވެ. މިއީ މިނިވަން ދައުލަތެއް ކަމަށާއި މިގައުމުގެ މިނިވަންކަމަށް ބުރޫއަރާ ފަދަ އެއްވެސް ކަމެއް ބިދޭސީ ސިފައިންނަށް ރާއްޖޭގައި ކުރެވިގެން ނުވާނެ ކަމަށްވެސް ވިދާޅުވި އެެވެ.\nއުމަރު ވިދާޅުވީ އޭނާގެ ވެރިކަމެއްގައި އިންޑިއާ ސިފައިން ރާއްޖެއިން ބޭލި ނަމަވެސް އިންޑިއާއާ އެކު ރަނގަޅު ގުޅުމެއް ބާއްވަން މަސައްކަތް ކުރައްވާނެ ކަމަށެވެ. އިންޑިއާ އަކީ މިސަރަހައްދުގައި އޮތް އެންމެ ބޮޑު ގައުމު ކަމަށްވާތީ ރާއްޖޭގެ ކޮންމެ ސަރުކާރަކުން ވެސް އިންޑިއާ އާ އެކު ރަނގަޅު ގުޅުމެއް ބާއްވާ، އިންޑިއާ އަށް އިހްތިރާމު ކުރަންޖެހޭނެ ކަމަށްވެސް ވިދާޅުވި އެވެ. ނަމަވެސް އިންޑިއާ އާއި ބޭރުގެ އަސްކަރީ ބާރަކުން ރާއްޖޭގައި ބޭސްއެއް ހަދައިގެން ތިބުމަށް އަބަދުވެސް އިއުތިރާޒު ކުރައްވާ ކަމަށްވެސް ވިދާޅުވި އެެވެ.\n"އެކަަމަކު އޭގޭ މާނައަކީ އަޅުގަނޑުމެންގެ އެނދަކު ނުއެއް ނިދޭނެ އެނގޭތޯ؟ އަޅުގަނޑުމެންގެ އެނދަކަށް ނޭރޭނެ އެއްގޮތަކަށްވެސް. އަޅުގަނޑުމެންނަކީ މިނިވަން ގައުމެއް. އެހެންކަމުން އެ މިނިވަންކަން ދިފާއުކުރުމަށްޓަކައި ދައްކާ ވާހަކަ މިދައްކަނީ. އަޅުގަނޑުގެ ވެރިކަމެއްގައި އިންޑިއާ ސިފައިން ބާލާނަން،" ކުރީގެ ހޯމް މިނިސްޓަރު ވިދާޅުވި އެވެ.\nއުމަރު ވިދާޅުވީ ރާއްޖޭގައި ތިބި އިންޑިއާ ސިފައިން ބޭލުމަށް އޭނާ މަސައްކަތް ކުރައްވާތީ އިންޑިއާ އިން އޭނާއާ ދެކޮޅަށް މަސައްކަތް ކުރާނެ ކަން އެނގިވަޑައިގަންނަވާ ކަމަށެވެ. އެގޮތުން އިންޑިއާ އިން މިހާރުވެސް އޭނާއާ ދެކޮޅަށް ކެމްޕޭންތަކެއް ހިންގާ ކަމަށްވެސް ތުހުމަތުކުރެއްވި އެވެ.\n"އަޅުގަނޑު ޖެހިލުމެއް ނުވޭ އެއްގޮތަކަށް ވެސް. އެކަމަކު މިގައުމުގެ މިނިވަންކަމަށްޓަކައި އަޅުގަނޑު ދައްކާ ވާހަކައެއް މިދައްކަނީ. މިއީ ސައްތައިން ސައްތަ މުސްލިމު ގައުމެއް. މިނިވަން ގައުމެއް. މިގައުމު އޮންނަން ވާނީ އެގޮތަށް." އިންޑިއާ އަށް ތުހުމަތުކުރަމުން އުމަރު ވިދާޅުވި އެެވެ.\nއުމަރު އިތުރަށް ވިދާޅުވީ އިންޑިއާ ސިފައިން ރާއްޖެއިން ބޭލުމަށް ގޮވާލައި އެއްޗެއް ވިދާޅުވާން ކެރިވަޑައިގެންނެވި އެއްވެސް ސިޔާސީ ބޭފުޅަކު ރާއްޖޭގައި ނެތް ކަމަށެވެ. އަދި އެކަން ކުރައްވަން ކެރިވަޑައިގަންނަވާނެ ބޭފުޅަކު ރާއްޖޭގެ ސިޔާސީ ބޭފުޅުންގެ ތެރޭގައި ނުހުންނަވާނެ ކަމުަގައި ވެސް އުމަރު ވަނީ ވިދާޅުވެފަ އެވެ.\nފޮނިނުކަނޑާ! އިންޑިޔާ ސިފައިންގެމީހެއް ކީއްކުރަންތޯ ބަންގާޅުމީހެއްގެ ގައިގަވެސް ތިގޮތަށް އަތެއް ނުލެވޭނެ. އިންޑިޔާސަރުކާރާ ދިވެހި ސަރުކާރު އެއްބަސްވެގެން އިންޑިޔާ ސަރުކާރުން މިތަނަށް ފޮނުވާފަހުރި އެއްވެސް މީހެއްގެ ގައިގާ އިމަރުނަސީރު ކަހަލަ މީހަކަށް އިގިލިކުރިވެސް ޖައްސާނުލެވޭނެ. ތިޔަފާޑުގެފޮނި ވާހަކަ ދިވެހިން ގަބޫލެއް ނުކުރާނެ. ޚުދު އުމަރުގެ އަންހެނުންނަށްވެސް އިނގޭނެ ބޭރުގައުމެއްގެ ސިފައިންގެ މީހެއްގެ ގައިގަ އުމަރު ނަސީރަށް އަތްނުލެވޭނެކަން.\nއުމަރާ ކޮސްނުގޮވާ މަޑުން އިނދެބަލަ. ތި އިންޑިޔާ ސިފައިން ރާއްޖޭގަ ތިބެގެން ކޮބާ މައްސަލައަކީ. ކިތައްކިތައް ހާލުދެރަ ބަލިމީހުން މިޔޮއްގަދަ ވައިގައި ފަރުވާއަށް ގެނެސްދެނީ. އެވެސްހަމަ އެހެލިކޮޕްޓަރުގަ. ގައިމު އުމަރު ސަބްމެރިންގަ އެފަދަ ކަމެއް ނުކޮށްދޭ. އެހެންވީމަ މި ބުނެވެނީ އަނގަމަނޑުކޮށްލާގެން ތިބޭށޭ.....


Dhiraagu Special sports festival miadhu Haveeru\n“ދިރާގު ސްޕެޝަލް ސްޕޯޓްސް ފެސްޓިވަލް” މިއަދު ހަވީރު\n23 އޮކްޓޫބަރ 2019\nހާއްސަ އެހީއަށް ބޭނުންވާ ކުދިންނަށް ކޮންމެ އަހަރަކު ދިރާގުން ބާއްވާ “ދިރާގު ސްޕެޝަލް ސްޕޯޓްސް ފެސްޓިވަލް” މިއަދު ހަވީރު އޮންނާނެ އެވެ.\nރާއްޖޭގެ ހާއްސަ އެހީއަށް ބޭނުންވާ ކުދިންނަށް އެހީވެދޭ ޖަމިއްޔާތަކާއި ސްކޫލްތަކާ ގުޅިގެން ދިރާގުން ކުރިއަށްގެންދާ މި ފެސްޓިވަލްގައި ހަތަރު ޖަމިއްޔާއަކާއި 14 ސްކޫލަކުން ވަނީ ބައިވެރިވެފަ އެވެ. މިއީ ދިރާގުން މި ފެސްޓިވަލް ބާއްވާ އަށް ވަނަ އަހަރެވެ.\nދިރާގުގެ ކޯޕަރޭޓް ސޯޝަލް ރެސްޕޮންސިބިލިޓީ މެނޭޖަރު ބިޝާރާ ހަމީދު ވިދާޅުވީ މި ފެސްޓިވަލް ބޭއްވި ފުރަތަމަ އަހަރު 17 ކުދިން ބައިވެރިވި ނަމަވެސް މިހާރު މި ފެސްޓިވަލްގައި ބައިވެރިވާ ކުދިންގެ އަދަދު އިތުރުވަމުން އަންނަ ކަމަށެވެ. އެގޮތުން، މި އަހަރަކީ އެންމެ ގިނަ ސްކޫލްތަކުން މި ފެސްޓިވަލްގައި ބައިވެރިވި އަހަރު ކަމަށް ވެސް އޭނާ ވިދާޅުވި އެވެ. މި އަހަރުގެ ފެސްޓިވަލްގައި 400 އަށްވުރެ ގިނަ ކުދިން ބައިވެރިވެ އެވެ.\nބިޝާރާ ވިދާޅުވީ މި ފެސްޓިވަލްގައި އެ ކުންފުނިން ބަލަނީ ސްޕެޝަލް އޮލިމްޕިކްސްގައި ހުންނަ ކުޅިވަރުތަކަށް ކުދިން ހޭލުންތެރިކުރުވުމަށް ކަމަށެވެ. އެގޮތުން، މިހާރު ވެސް އެ ފެސްޓިވަލްގައި ބައިވެރިވާ ކުދިން ސްޕެޝަލް އޮލިމްޕިކްސްގައި ފަހުރުވެރި ވަނަތައް ހޯދާކަން ބިޝާރާ ވަނީ ފާހަގަކުރައްވާފަ އެވެ.\n“ވޭތުވެދިޔަ އަހަހރުތަކުގައި ވެސް އަޅުގަނޑުމެން އެންމެ ބޮޑު އިސްކަމެއް ދިނީ ސްޕެޝަލް އޮލިމްޕިކްސްގަ ހިމެނޭ އިންޓަނޭޝަނަލް ގޭމްތައް މި ފެސްޓިވަލް ތެރެއިން ތައާރަފްކޮށްދިނުން. މީގެ ތެރެއިން ކޮމްޕެޓިޓިވް ރަނިން އާއި ބޮޝިއާ ތައާރަފްކުރި އިރު މިއަހަރު ވެސް ހާއްސަ ގޭމެއް ތައާރަފް ކުރާނެ،” ބިޝާރާ ވިދާޅުވި އެވެ.\nފެސްޓިވަލްގައި ބައިވެރިވާ ޖަމިއްޔާތައް\n– މޯލްޑިވްސް އެސޯސިއޭޝަން ފޯ ޕާސަންސް ވިތް ޑިސެބިލިޓީސް (އެމްއޭޕީޑީ).\n– ބިއުޓިފުލް އައިސް ޑައުންސިންޑްރޯމް އެސޯސިއޭޝަން.\n– ކެއާ ސޮސައިޓީ.\n– މޯލްޑިވްސް އޯޓިޒަމް އެސޯސިއޭޝަން.\nފެސްޓިވަލްގައި ބައިވެރިވާ ސްކޫލްތައް\n– އަމީރު އަހުމަދު ސްކޫލް.\n– ކަލާފާނު ސްކޫލް.\n– އިމާދުއްދީން ސްކޫލް.\n– ގިޔާސުއްދީން އިންޓަނޭޝަނަލް ސްކޫލް.\n– ރެހެންދި ސްކޫލް.\n– މުހިއްޔުއްދީން ސްކޫލް.\n– ޣާޒީ ސްކޫލް.\n– ހިރިޔާ ސްކޫލް.\n– މާފަންނު މަދުރަސާ.\n– ގަލޮޅު މަދުރަސާ.\n– ހުރަވީ ސްކޫލް.\n– ތާޖުއްދީން ސްކޫލް.\n– އިސްކަންދަރު ސްކޫލް.


ދަރިވަރަކަށް މަރުގެ ތުހުމަތު ކުރުމުން އޭއޭއޭ ދަރިވަރުންގެ ޔޫނިއަން އިން ކަންބޮޑުވުން ފާޅުކޮށްފި! - Sandhaanu\nދަރިވަރަކަށް މަރުގެ ތުހުމަތު ކުރުމުން އޭއޭއޭ ދަރިވަރުންގެ ޔޫނިއަން އިން ކަންބޮޑުވުން ފާޅުކޮށްފި!\nއައްޑޫގައި ހިންގާ ފްލައިން ސްކޫލް، އޭޝިއަން އެކެޑަމި އޮފް އެރޮނޮޓިކްސް (އޭއޭއޭ) ގެ ދަރިވަރަކަށް ދަރިވަރަކަށް، އެ ސްކޫލުން މީހަކު ގަސްތުގައި މީހަކު މެރުމުގެ ތުހުމަތު އަޅުވާ ފޮނުވި އީ-މެއިލްއެއްގެ ސަބަބުން އެކަމާ އޭއޭއޭ ދަރިވަރުންގެ ޔޫނިއަން އިން ކަންބޮޑުވުން ފާޅުކޮށްފި އެވެ.\nފްލައިން ސްކޫލުގެ ދަރިވަރަކަށް އެ ސްކޫލުން މިދިޔަ ހޮނިހިރު ދުވަހު ފޮނުވި އީމެއިލްއެއްގައި ވަނީ އެއީ ގަސްތުގައި މީހަކު މަރާލާފައިވާ ދަރިވަރެއް ކަމަށް ބުނެފަ އެވެ. އެ އީމެއިލްގެ ކޮޕީ ޓްރާންސްޕޯޓު މިނިސްޓްރީ އާއި ހަޔާ އެޑިއުކޭޝަން މިނިސްޓްރީއަށްވެސް އެ ސްކޫލުން ފޮނުވާފައިވެ އެވެ.\nދަރިވަރުންގެ ޔޫނިއަންއިން ބުނީ އެ ތުހުމަތަކީ އެއްވެސް އަސާސެއް އަދި ހަގީގަތެއްވެސް އެކުލެވިގެންވާ ތުހުމަތެއް ނޫން ކަމަށާ މި އަމަލަކީ އެ ޔޫނިއަންއިން ދަރިވަރުންގެ ހައްގުގައި ކުރަމުންދާ އަންނަ މަސައްކަތުގައި އެ ދަރިވަރު ބައިވެރިވަމުން އަންނާތީ ސަރުކާރުގެ މުއައްސަސާތަކާއި އެހެނިހެން ފަރާތްތަކުގެ ކުރިމަތީ އެ ދަރިވަރުގެ ނަން ކިނލަބުކޮށް އެ ދަރިވަރުގެ ކެރިއަރު ދުއްވާލުމަށް ދިން ޒާތީ ހަމަލާއެއް ކަމަށެވެ.\nއެ އަމަލީ އެ ޔުނިއަންގެ ހުރިހާ ދަރިވަރުންނަށް ދިން ހަމަލާއެއް ކަމަށް ބުނެ، އެ އަމަލު ހަރުކަށި އިބާރާތުން ކުށްވެރި ކުރާ ކަމަށް ބުނެފައިވެ އެވެ.\nދަރިވަރުންނަށް އެފަދަ ގޯނާ ތަކުރާރުކޮށް ކުރަމުން އަންނާތީ ކަންބޮޑުވާ ކަމަށްވެސް ބުނެފައިވެ އެވެ. ނަމަވެސް، އެ ޔޫނިއަން އިން ދަރިވަރުންގެ ހައްގު ހޯދުމަށް ކުރަމުން އަންނަ މަސައްކަތްތައް އެކަމުގެ ސަބަބުން މަޑުޖެހިގެން ނުދާނެ ކަމަށްވެސް ބުނެފައިވެ އެވެެ.\n“މިކަމާ ގުޅިގެން މި ޔޫނިއަން އިން ކުރަމުން އަންނަ މަސައްކަތްތައް އިތުރަށް ފުޅާކޮށް ދަރިވަރުންގެ ހައްގު ހޯދުމަށް ކުރަމުން އަންނަ މަސައްކަތުގައި ދެމި ތިބޭނަމެވެ. އޭއޭއޭގެ މި ގޯނާގެ އަމަލު ތަހުގީގުކޮށް އަޅަންޖެހޭ ފިޔަވަޅު އެޅުމަށް ސަރުކާރުގެެ ކަމާ ގުޅުންހުރި އިދާރާތަކަށް މި ޔޫނިއަން އިން ގޮވާލަމެވެ،” ބަޔާނުގައި ބުންޏެވެ.\nދަރިވަރުންގެ ޔޫނިއަން އިން ވަނީ މި މައްސަލަ ބަލާ ފިޔަވަޅު އެޅުމަށް ގޮވާލާފައެވެ.\nއަމާން މާރޗް 3, 2021 At 8:59 އމ\nކޮން ޚިޔާލެއް? ތިހެން ކިޔާފަ ގިނަފަހަރު ނުޖަހައޭ.\n*ތިޔަ ސުކޫލު ދިވެހި ސަރުކާރުގެ މައްޗަށް ބަސް ބުނެވޭ ފެންވަރުގަ އޮތީ.ދަށުވެފަ. އެމީހުންނަށް ވީގެއްލުމޭ ކިޔާފަ ލާރިގަނޑެއް ދޭން ތިޔަ އުޅެނީ.ސަރުކާރުގެ ހަތަރު ވަޒީރަކާ ނައިބު ރައީސާ ތިކަމާ މަސައްކަތް ކޮށްފި.ނުވި.އަޖާއިބެއްނުވޭތަ. އިބޫ.އަންނި.ޖުހާ އަށް ބައި އެޅޭތީ.މިވަރުގެ ކަމެއް އަދި ނުދެކެން.


މިއަހަރުގެ އެންސީޕީޑީ ފުޓްސަލް ޗެލެންޖު ކ.ހިންމަފުށީގައި ފަށައިފި | Jazeera\tމިއަހަރުގެ އެންސީޕީޑީ ފުޓްސަލް ޗެލެންޖު ކ.ހިންމަފުށީގައި ފަށައިފި - Jazeera\nމިއަހަރުގެ އެންސީޕީޑީ ފުޓްސަލް ޗެލެންޖު ކ.ހިންމަފުށީގައި ފަށައިފި\nއާމިނަތު އަޙުމާ April 27, 2019 88 views0\nނޯތް ސެންޓްރަލް ޕޮލިސް ޑިވިޝަން (އެންސީޕީޑީ) ފުޓްސަލް ޗެލެންްޖު 2019 އިއްޔެ ރޭގައި ފަށައިިފިއެވެ.\nމި މުބާރާތް ކުޅެނީ ކ.ހިންމަފުށީގައެވެ. މުބާރާތުގައި ބައިވެރިވަނީ5ޓީމެވެ. އެއީ އއ އަތޮޅު ގެ ޕޮލިސް ޑިޕާޓްމެންޓް ގެ ޓީމަކާއި، އދ އަތޮޅުގެ ޕޮލިސް ޑިޕާޓްްމެންޓްގެ ޓީމަކާއި، ވ އަތޮޅުގެ ޕޮލިސް ޑިޕާޓްމެންޓްގެ ޓީމަކާއި ކ އަތޮޅު ޕޮލިސް ޑިޕާޓްމެންޓްގެ ޓީމެއްގެ އިތުރުން ޑިވިޝަން ޓީމެކެވެ. ޑިވިޝަންް ޓީމުގައި ކުޅުންތެރިން ހޮވާފަައިވަނީ އއ، އދ، ވ އަދި ކ އަތޮޅުގެ ޕޮލިސް ޑިޕާޓްމެންޓްތަކުން ފުލުހުން ނަގައިގެންްނެވެ.\nމި މުބާރާތް ކުޅެން ހަމަޖެހިފައިވަނީ 26 އޭޕްރިލް ވަނަ ދުވަހާއި 27 އޭޕްރިލް ވަނަ ދުވަހުގައެވެ. މިގޮތުން ފުރަތަމަ މެޗް ފަށާފައިވަނީ ރޭ9ޖެހިއިރުގައެވެ. މި މެޗުގައި ކުޅުނީ އދ އަތޮޅުގެ ޓީމާއި ކ އަތޮޅުގެ ޓީމެވެ. ފައިނަލް މެޗް ކުޅެން ހަމަ ޖެހިފައިވަނީ މިރޭގެ ވަގުތެއްގައެވެ. ހުރިހާ މެޗަކާ އެއްކޮށް ޖުމްލަ 11 މެޗް ކުޅެވިގެންދާނެއެވެ.\nމިއަހަރުގެ އެންސީޕީޑީ ފުޓްސަލް ޗެލެންޖު ހޯސްޓު ކުރަނީ ކ.ހިންމަފުށީގެ ޕޮލިސް ޑިޕާޓްމެންޓުންނެވެ. މި ގޮތުން މޮޅުވާ ޓީމުތަކާއި ކުޅުންތެރިންނަށް ހަނދާނީ ލިޔުމާއި ތަށިތައް ދިނުމުގެ ހުރިހާ އިންތިޒާމެއްވެސް ކޮށްފައިވަނީ ހިންމަފުށީގެ ޕޮލިސް ޑިޕާޓްމެންޓުންނެވެ. މުބާރާތް ކުޅުމަށްޓަކައި ހިންމަފުށީގެ ފުޓްސަލް ގްރައުންޑު ތައްޔާރުކުރުމާއި ކުޅުންތެރިން ބެލެހެއްޓުމުގެ ހުރިހާ ކަމެއްވެސް ކުރަމުން ގެންދަނީ އެ ޑިޕާޓްމެންޓުންނެވެ.\nއެންސީޕީޑީ ފުޓްސަލް ޗެލެންޖަކީ ކޮންމެ ދެއަހަރަކުން އެއް އަހަރަކު ބާއްވާ މުބާރާތެކެވެ.


Ithuru 200 Bangladesh meehaku gaumah fonuvaalaifi\nއިތުރު ބަންގްލަދޭޝް ބަޔަކު އެމީހުންގެ ގައުމަށް ފުރަން އެއާޕޯޓްގައި--\n05 ޖޫން 2020 - 14:11:28\nރާއްޖޭގައި މަަސައްކަތް ކުރަމުން އައި އިތުރު 200 ބަންގްލަދޭޝް މީހަކު ގައުމަށް ފޮނުވާލައިފި އެވެ.\nއެމީހުން މިއަދު އަނބުރާ ބަންގްލަދޭޝްއަށް ފޮނުވާލައިފައި ވަނީ، ގައުމީ އެއާލައިން، މޯލްޑިވިއަންގެ ފްލައިޓެއްގަ އެވެ. މޯލްޑިވިއަން އިން މިއަދު ކުރި ޓްވީޓެއްގައި ބުނީ، ބަންގްލަދޭޝްގެ އިތުރު 200 މީހަކު ގައުމަށް ފޮނުވާލާފައިވާ ކަމަށެވެ.\nމިދިޔަ މަހުގެ ފަހުކޮޅު ވެސް ދެ ފަހަރެއްގެ މަތިން ރާއްޖޭގައި ގަވައިދާ ހިލާފަށް އުޅެމުންދިޔަ ބަންގްލަދޭޝް މީހުން ވަނީ އަނބުރާ ގައުމަށް ފޮނުވާލާފަ އެވެ. އެގޮތުން މިދިޔަ މަހުގެ 26 ގައި ރާއްޖޭގައި ގަވައިދާ ހިލާފަށް އުޅެމުންދިޔަ 200 ބަންގްލަދޭޝް މީހަކު ގައުމަށް ފޮނުވާލިއިރު 22 ވަނަ ދުވަހު ވަނީ ރާއްޖޭގައި ދިރިއުޅެމުންދިޔަ 352 ބަންގްލަދޭޝް ރައްޔިތަކު އެ ގައުމަށް ފޮނުވާލާފަ އެވެ.\nރާއްޖޭގައި އުޅެމުންދާ ބަންގްލަދޭޝް ރައްޔިތުން ފޮނުވާލުމުގެ މަސައްކަތަކީ ކޮވިޑް-19 އާ ގުޅިގެން ފޮރިން މިނިސްޓްރީއާއި އިކޮނޮމިކް މިނިސްޓްރީ އަދި ވެސް ކަމާގުޅުން ހުރި މުއައްސަސާތަކުގެ އެހީތެރިކަމާއެކު ކުރަމުންދާ މަސައްކަތެއް ކަމަށް މޯލްޑިވިއަނުން ބުނެ އެވެ.\nމިހާތަނަށް ރާއްޖޭގައި ގަވައިދާ ހިލާފަށް ދިރިއުޅެމުންދާ 1،000 ބަންގްލަދޭޝް ރައްޔިތުން އަނބުރާ އެ ގައުމަށް ފޮނުވާލެވިފައިވާއިރު، އެކަމަށް ބަންގްލަދޭޝް ސަރުކާރުގެ ވަރަށް ބޮޑު އެހީތެރިކަމެއް ލިބިފައިވާ ކަމަށް ފޮރިން މިނިސްޓްރީން ވަނީ ބުނެފަ އެވެ.\nރާއްޖޭގައި ކޮވިޑް-19 ފެތުރެމުންދާ ގޮތަށް ބަލާއިރު އެންމެ ބޮޑަށް ފެނިގެންދަނީ ތޮއްޖެހިގެން މީހުން އުޅެމުން އަންނަ ތަންތަނުގައި ހަލުވިކަމާއެކު ފެތުރެމުންދާ މަންޒަރެވެ. އެފަދަ ތަންތަނުގައި އުޅޭ އެތައް ބަޔަކު، މިހާރު މާލެއިން ބޭރުގައި ހަދާފައިވާ ފެސިލިޓީތަކަށް ވެސް ބަދަލުކޮށްފައިވާއިރު ރާއްޖެއިން ކޮވިޑް-19 އަށް އެންމެ ގިނަ އަދަކަށް ޕޮޒިޓިވްވި މީހުންގެ ތެރޭގައި ވެސް ހިމެނެނީ ބަންގްލަދޭޝްގެ ރައްޔިތުންނެވެ. އެގޮތުން މިހާތަނަށް 1015 ބަންގަލަދޭޝް މީހަކަށް އެ ބަލި ޖެހިފައިވެ އެވެ.\nބެލަރޫސް އިން ރާއްޖެއަށް އަންނަ ދަރިވަރުންނަށް ފުރޭގޮތް ވެއްޖެ


Dr. Nusaiba ge column: Beyrah hingun, beleniverinnah muhimmu baeh mauloomaathu - One Online\nޑރ. ނުސައިބާގެ ކޮލަމް: ބޭރަށްހިންގުން، ބެލެނިވެރީންނަށް މުހިންމު ބައެއް މައުލޫމާތު\nޑރ. ނުސައިބާ ފާރޫޤް ޙަސަން\nބޭރަށް ހިންގުމަކީ ބޮޑުކަމުދާތަކެތި އާންމުކޮށް ހުންނަވަރަށް ވުރެން ދިޔާކޮށް ނުވަތަ ފެންކޮށް ހުރުމާއެކު ސައުވީސް ގަޑިއިރުގެތެރޭގައި3ފަހަރަށް ވުރެން ގިނައިން ބޮޑުކަމު ދެވުމެވެ. ބޭރަށްހިންގަން މެދުވެރިވަނީ ގޮހޮރުގެ އެތެރެފަށަލަޔަށް އަންނަ ބަދަލުތަކަކެއްގެ ސަބަބުން ދިޔާތަކެތި ހަށިގަނޑަށްނަގައި ނުދިނުމުގެ ސަބަބުން ނުވަތަ، ގޮހޮރުގެ ފަށަލަތަކުން ފެން އުފައްދައި ގޮހޮރުތެރެއަށް ފޮނުވުމުގެ ސަބަބުން، ބޮޑުކަމުދާތަކެތީގައި ފެނުގެ ނިސްބަތް އިތުރުވުމުވުންނެވެ. ބޭރަށްހިންގުމުގެ ސަބަބުން ގިނައިން ކުޑަކުދިން މަރުވަނީ މިގޮތަށް ހަށިގަނޑުންގެއްލިގެންދާ ފެނާއި ލޮނާއި އެހެނިހެން މައުދަނުތައް ހަށިގަނޑަށް އަނބުރާ އިޔާދަ ނުކުރެވުމުގެ ސަބަބުން ހަށިގަނޑުގެ ހިނގުމަށް ބުރޫއެރުމުންނެވެ.\nރާއްޖޭގައި ކުޑަކުދިން ހޮސްޕިޓަލަށް ގެންދެވޭ އެންމެ އާންމު އެއްސަބަބަކީ ބޭރަށްހިންގުމެވެ. މިބަލި އާންމުކޮށް ގިނަވާކަމަށް ފާހަގަކުރެވިފައިވަނީ ވިއްސާރައަލިކުރަމުން އަންނަ ދުވަސްވަރެވެ.\nބޭރަށް ހިންގަންދިމާވާ ސަބަބުތައް:\nބޭރަށްހިންގުން ޖެހިދާނެ ސަބަބުތަކެއްވަނީ ފާހަގަކުރެވިފައެވެ. ޖުމުލަކޮށް ބޭރަށްހިންގުމުގެ ސަބަބުތައް ބަހާލެވިފައިވަނީ މައިގަނޑު ދެބަޔަކަށެވެ. ޖަރާސީމުގެ ސަބަބުން ޖެހޭ ބޭރަށްހިންގުމާއި އެހެނިހެން ސަބަބުތަކުގެ ނަތީޖާއެއްގެގޮތުން ޖެހޭ ބޭރަށްހިންގުމެވެ. ޖަރާސީމުގެ ޒަރީއާއިން ގޮހޮރަށް ޖެހޭ އިންފެކްޝަންތަކަކީ އެންމެ ފާހަގަކޮށްލެވޭ އެއްސަބަބެވެ. ބެކްޓީރިއާއާއި ވައިރަހާއި ޕެރަސައިޓްތަކަކީ ބޭރަށްހިންގުން ޖައްސުވާ ޖަރާސީމުތަކެވެ. އެތަކެތި ހަށިގަނޑަށް ވަންނަ އެންމެ އާންމު އެއްމަގަކީ ކާބޯތަކެއްޗެވެ. ކާނާވިހަވަނީ މިފަދަ ޖަރާސީމެއްގެ އަސަރުކޮށްފައިހުންނަ ކާބޯތަކެތި ކެވުމުންނެވެ. އެފަދަ ޖަރާސީމެއްގެ އަސަރު ހުރިމީހެއްގެ ފަރާތުން ގައިންގަޔަށްވެސް މިބަލި އަރާފާނެއެވެ. ނަޖިހުގެ އަސަރުކޮށްފައިވާ ބޯފެނާއި ރައްކާތެރިނޫންގޮތުގައި ނެގިފައި ހުންނަ ފެން ބޭނުންކުރެވުމަކީވެސް ބޭރަށްހިންގުމުގެ ފުރުސަތު ބޮޑުވާކަމެކެވެ. ހަށިގަނޑުގެތެރެޔަށް ބެކްޓީރިޔާތައް ވަނުމަށްފަހު އުފައްދާވިހައަކީ ވެސް ބޭރަށްހިންގުން ޖައްސުވާ މާއްދާތަކެކެވެ.\nކަމުންދާ ބޭހެއްގެ ސަބަބުންވެސް ބަނޑުދިޔާވެދާނެއެވެ. ބަނޑުހަރުވުމުން ދޭބޭހާއި ބައެއް އެންޓިބަޔޯޓިކަކީ މިފަދަ ބޭސްތަކުގެ މިސާލެވެ. އެންޓިބަޔޯޓިކް ބޭނުންކުރުމުން ގޮހޮރުގައި އާންމުކޮށް ހުންނަ ބައެއް ބެކްޓީރިޔާތައް މަރުވެ ނުރަނގަޅު ބެކްޓީރިޔާ އާލާވުމަށް މަގުފަހިކުރުވައެވެ. ކާބޯތަކެތީގެ ބާވަތްތަކުގެތެރެއިން ނުގުޅޭ ބާވަތެއްގެ ކާނާއެއް ބޭނުންކުރެވުމުންވެސް މިމައްސަލަކުރިމަތިވުން އެކަށީގެންވެއެވެ. ގިނަފަހަރަށް މިގޮތަށް ދިމާވަނީ ބައެއްބާވަތުގެ ކާނާ ހަޖަމުކުރުމުގެ މައްސަލަ ދިމާވުމުންނެވެ. މައިދާއާއި ކުޑަގޮހޮރާއި ބޮޑުގޮހޮރުގެ ބައެއް ބަލިތަކަކީވެސް މަދުން ނަމަވެސް ބޭރަށްހިންގުން އަލާމާތެއްގެ ގޮތުގައި ފެނިދާނެ ބަލިތަކެވެ. ބޭރަށްހިންގާ ވަކިސަބަބެއް ނުހޯދުމަކީވެސް ބައެއްފަހަރު ދިމާވާކަމެކެވެ. މިމަޒުމޫނުގައި ބަލާލާނީ ކުއްލިޔަކަށް ފެށި، ކުރުމުއްދަތެއްގެތެރޭގައި ފަސޭހަވާ ބޭރަށްހިންގުން ނުވަތަ އެކިއުޓް ޑައިރިޔާއަށެވެ.\nކުއްލިޔަކަށް ފެށި، ކުރުމުއްދަތެއްގެތެރޭގައި ފަސޭހަވާ ބޭރަށްހިންގުން ނުވަތަ އެކިއުޓް ޑައިރިޔާ ދެބަޔަކަށް ބަހާލެވެއެވެ. މިދެބާވަތް ވަކިކުރެވެނީ ބޮޑުކަމުދާތަކެތި ހުންނަގޮތުންނެވެ. އެއްވައްތަރެއްގެ ބޭރަށްހިންގުމުގައި ބޮޑުކަމުދެވޭތަކެތި ހުންނަނީ ވަރަށް ފެންކޮށެވެ. އަނެއްބާވަތަކީ ޑިސެންޓްރީ ނުވަތަ ބޭރަށްހިންގާއިރު ބޮޑުކަމުދާތަކެތީގައި ލޭއެކުލެވިފައިހުންނަ ބޭރަށްހިންގުމެވެ. ދިގުމުއްދަތައް ދެމިގެންދާ ބޭރަށްހިންގުންކަމުގައި ބެލެވެނީ 14 ދުވަހަށްވުރެ ދިގުމުއްދަތަކަށް ދެމިގެންދިޔުމުންނެވެ. މިއީ ޕާރސިސްޓަންޓް ޑައިރިއާއެވެ.\nހަމައެކަނި ގާތުންކިރުދޭ ތުއްތުކުދިން، ގާތުންދޭ ކޮންމެ ފަހަރަކު ބޮޑުކަމުދިޔުމަކީ އާންމުކަމެކެވެ. ބައެއްކުދިން 24 ގަޑި އިރުތެރޭގައި6ފަހަރު ނުވަތަ 8 ފަހަރު ވެސް ބޮޑުކަމުދެއެވެ. ކުއްލިޔަކަށް ބޮޑުކަމުދާމިންވަރު އިތުރުވެ ގާތުންދޭ ކޮންމެފަހަރަކު އެއްފަހަރަށްވުރެ ގިނައިން ބޮޑުކަމުދެވުމާއި އާންމުކޮށް ހުންނަ މިންވަރަށްވުރެން ފެންކޮށް ހުރުމަކީ ތުއްތުކުދިން ބޭރަށްހިންގުމުގެ ބައެއް އަލާމާތެވެ. ތުއްތު ކުދިން ބޭރަށްހިންގަން ދިމާވާ ބައެއް ސަބަބުތައް ތަފާތެވެ. މަންމަ އެންޓިބަޔޯޓިކެއް ބޭނުންކުރުމާއި މަންމަގެ ކާނާއަށް އަންނަ ބަދަލަކާ ގުޅިގެންވެސް ހަމައެކަނި ގާތުންދޭ ކުއްޖެއްގެ ބޮޑުކަމުދިއުމަށް މިފަދަ ބަދަލު އާދެއެވެ. ތުއްތުކުދިން ބޭރަށްހިންގުމަކީ އެހެންބައްޔެއްގެ އަލާމާތަކަށް ވުމަކީ މަދުންނަމަވެސް އެކަށީގެންވާކަމެކެވެ. ހޯދުންތަކުން ދައްކާގޮތުގައި ހަމައެކަނި ގާތުން ކިރުދޭ ކުދިންނަށް ނިސްބަތުން ބޭރަށްހިންގުން ޖެހޭލެއް އެހެނިހެން ކިރުދޭ ކުދިންނަށްވުރެން މަދެވެ.\nދުވާލެއްގެ މައްޗަށް3ފަހަރަށް ވުރެން ގިނައިން ދިޔާކޮށް ބޮޑުކަމުދެވުމުގެ އިތުރުން ފެނިދާނެ އިތުރު އުނދަގޫތަކުގެތެރޭގައި ބަނޑުގައި ރިއްސުމާއި، ބަނޑުގައި ވައިހެދި، ބަނޑު ފުއްޕުމާއި މޭނުބައިކުރުން ހިމެނެއެވެ. ބޮޑުކަމުދާން ޖެހުމުން ކޮންޓްރޯލްކުރަން އުނދަގޫވުމާއި ރިހުންގަނޑަކާއެކު ބޮޑުކަމުދެވުމުން ނުވަތަ ވައިބޭރުވުމުން ބަނޑުގެ ރިހުން ކެނޑުމާއި، ބޮޑުކަމުދާތަކެތީގައި ލޮނދި ނުވަތަ ލޭގެ އަސަރުހުރުމަކީވެސް ފާހަގަކުރެވޭބައެއް ކަންކަމެވެ.\nޑީހައިޑްރޭޓްވުމަކީ ބޭރަށްހިންގުމާ ގުޅިފައިވާ އެންމެ ނުރައްކާތެރި މައްސަލައެވެ. ޑީހައިޑްރޭޓްވުމަކީ ހަށިގަނޑުން ގެއްލެމުންދާ ފެނާއި ލޮނުގެ ބައިތައް އަނބުރާ އިޔާދަ ނުކުރެވުމުގެ ސަބަބުން ހަށިގަނޑުގެ ގުނަވަންތައް ރަނގަޅަށް މަސައްކަތްކުރުމަށް ބުރޫއެރުމެވެ. ނޭވާލުމުގެތެރެއިންނާއި ދާހިއްލުމުންވެސް ހަށިގަނޑުން ފެނާއި ލޮނު ބޭރުވެއެވެ. ހަށިގަނޑުގެ ބޭނުންތަކަށް ނަގާފައި ބާކީވާ ލޮނާއި ފެނާއި ކާނާގެ އެހީގައި ގުނަވަންތަކުގެ ބޭނުމަށް ހަކަތަ އުފެއްދުމަށްފަހު ބާކީވާ ހަށިގަނޑަށް ބޭނުން ނުވާ މާއްދާތައް ބޭރުކުރެވެނީ ބޮޑުކަމު ދިޔުމުންނާއި ކުޑަކަމުދިޔުމުންނެވެ. ހޮޑުލެވުމުންވެސް ހަށިގަނޑުން ލޮނާއި ފެނާއި ހަކަތަ އުފެއްދުމަށް ބޭނުންވާ ބައިތައް ގެއްލިގެން ދެއެވެ. އާންމުކޮށް ހަށިގަނޑުން ބޭރުވާ މިފަދަ ބާވަތްތައް ތަބީޢީގޮތުން ހަށިގަނޑަށް އިޔާދަވަމުންދެއެވެ. ޑީހައިޑްރޭޓުވަނީ ހަށިގަނޑުގައިހުންނަ ފެނާއި ލޮނު އަނބުރާ އިޔާދަ ނުކުރެވޭހާ ހަލުވިމިނެއްގައި ބޭރުވަމުންދިޔުމުންނެވެ.\nގެއްލޭ ލޮނުގެ ބައިތައް ނުވަތަ އިލެކްޓްރޮލައިޓްސް ގެ ތެރޭގައި ސޯޑިއަމާއި ކްލޯރައިޑާއި ޕޮޓޭސިއަމާއި ބައިކާބަނޭޓް ހިމެނެއެވެ. ލޮނުގެ މިބައިތަކަކީ ގޮހޮރުގައި ހުންނަ ފަށަލަތަކުގެތެރެއިން ފެނާއި އެހެނިހެން ބައިތައް ހަށިގަނޑުގެތެރެއަށް ނަގައިދިނުގައި މަސައްކަތްކުރާ ބައިތަކެކެވެ. ބޭރަށްހިންގުމުގެ އެންމެ ބޮޑު ނުރައްކަލަކީ ގޮހޮރުގެ އެތެރެ ފަށަލައަށް ބަދަލުތަކެއް އައިސް ހަށިގަންޑުން ބޭރުވަމުންދާ ފެނާއި ލޮނުގެ ބައިތައް އަނބުރާ ހަށިގަނޑަށް އިޔާދަކުރުމުގައި ހުރަސްތަކެއް ދިމާވުމެވެ. ނަތީޖާއެއްގެ ގޮތުން ހަށިގަނޑުގެ ގުނަވަންތައް ފުރިހަމަގޮތުގައި މަސައްކަތް ނުކުރުމުގެ ސަބަބުން ފުރާނަޔަށް ނުރައްކާތެރިވާ ހާލަތަކަށްދިޔުމެވެ.\nޑީހައިޑްރޭޓުވުން ނުވަތަ ހަށިގަނޑުން ފެން މަދުވުމުގެ3މަރުހަލާއެއްވެއެވެ. އެކި މަރުހަލާގެ އަލާމާތްތައް ތަފާތެވެ. ފުރަތަމަ މަރުހަލާ ނުވަތަ މައިލްޑް ޑީހައިޑްރޭޝަންގެ ނިޝާންތަކެއް ފެންނާކަށް ނުހުރެއެވެ. މެދުމިނަކަށް (މޮޑަރޭޓް ޑީހައިޑްރޭޝަން) ހަށިގަނޑުން ފެނާއި ލޮނުގެ ބައިތައް ގެއްލުމުން ފެންނަ އަލާމާތްތަކުގެ ތެރޭގައި ކަރުހިއްކުމާއި ބުނެދޭން ނޭނގޭ ކަހަލަ އުނދަގޫތަކެއްވާތީ އުޅުމާއި ވަރުދެރަވުމާއި ލޯ ވަޅުވަދެފައި ހުރުމާއި ހަންގަނޑު ދަމާލުމުން އަނބުރާ ހުރިގޮތަށް ރުޖޫއަވުމުގެ ބާރު ނުވަތަ އިލާސްޓިސިޓީ ދަށްވުން ހިމެނެއެވެ. ކުޑަކަމުދެވޭ މިންވަރު މަދުވެ ރޯއިރު ކަރުނަ އަންނަ މިންވަރު މަދުވެއެވެ.\nސިވިއަރ ޑީހައިޑްރޭޝަން ނުވަތަ ފުރާނަޔަށް ނުރައްކާވާ ހިސާބަށް ދިއުމުން މަތީގައި ދެންނެވި ނިޝާންތައް އިތުރަށް ފާޅުވެއެވެ. ބަނޑުގެ ނުވަތަ ފަލަމަސްގަނޑުން ތަންކޮޅެއްގައި ދެއިނގިލިކުރިން (ބޮޑުވައި އިނގިއްޔާއި ޝަހާދަތް އިނގިލި ބޭނުންކޮށްގެން) ހިފާލާފައި ދޫކޮށްލުމުން ކުރީން ހުރިގޮތަށް އިއާދަ ވުމަށް ހޭދަވާ ވަގުތު ވަރަށް ބޮޑަށް އިތުރުވެއެވެ. ވަރު ދެރަވެ، ޚަބަރު ހުސްވާގޮތްވުން އެކަށީގެންވެއެވެ. އަތްފައި ފިނިވެ، ހުދުވެއެވެ. ލޭގެ ޕްރެޝަރު ދަށްވެ ޝޮކަށްދިޔުމާއެކު ފުރާނަޔަށް ނުރައްކާވެއެވެ. މިފަދަ ހާލަތަކަށް ދިއުމުން ވަރަށް އަވަސް ހަލުވި ފަރުވާތަކެއް ނުދެވިއްޖެނަމަ ބަލިކުއްޖާ ނިޔާވުންވެސް އެކަށީގެންވެއެވެ. އެހެންކަމުން، ހޮޑުލެވި، ބޭރަށް ހިންގުން ފަދަ ކަންކަމުގެ ސަބަބުން ހަށިގަނޑުން ފެނާއި ލޮނު މަދުވާނަމަ، ވަރަށް ހާއްސަ ސަމާލުކަމެއް ދޭންޖެހެއެވެ.\nޑީހައިޑްރޭޝަން އެއްމަރުހަލާއިން އަނެއް މަރުހަލާއަށް ބަދަލުވުމުގައި މާގިނަ ވަގުތުތަކެއް ހޭދަނުވެވެސް ހިނގައިދާނެއެވެ. އެހެންކަމުން، ބޭރަށްހިންގާނަމަ ފެންމަދުވިޔަ ނުދިނުމަށް ޓަކައި ވީހާވެސް އަވަހަކަށް ދިޔާތަކެތި ބޭނުންކުރައްވަން ފައްޓަވަންވާނެއެވެ. ޚާއްސަ ސަމާލުކަމެއްދެއްވައިގެން ސިއްހީ ހިދުމަތް ހޯއްދަވަން ވަޑައިގަންނަވާ މަގުމަތީގައިވެސް ދިޔާތަކެތި ދެއްވަމުންގެންދަވަންވާނެއެވެ.\nޑީހައިޑްރޭޓުވުމުގެ ސަބަބުން ފުރާނަޔަށް ނުރައްކާވެދާނެ ފުރުސަތު ބޮޑީ ކޮންބައެއްގެ؟\nޑީހައިޑްރޭޓުވުމުގެ ނުރައްކާ އެންމެ ބޮޑީ އުމުރުން ދުވަސްވީ މީހުންނާއި ކުޑަ ކުދިންނަށެވެ. ހާއްސަކޮށް އުމުރުން އެއް އަހަރުން ދަށުގެ ކުދިންނަށެވެ. މީގެތެރެއިންވެސް އުމުރުން6މަސް ނުފުރޭ ކުދިންނަށް ނުރައްކާ ވަކިން ބޮޑެވެ. ތުއްތު ކުދިންނާއި ކުޑަކުދިންނަށް މިނުރައްކާ ބޮޑުވަނީ ކިތަންމެ މަދުން ހަށިގަނޑުން ފެން ބޭރުވިކަމުގައި ވިޔަސް، އެކުދިންގެ ބަރުދަނާ އަޅައި ބަލާއިރު ނިސްބަތުން ބޮޑު އެއްޗެއް ގެއްލިގެންދާކަމެވެ. އުމުރުން 1 އަހަރުން ދަށުގެ ކުދިންގެ ތެރެއިން ވިހޭއިރު ހުރި ބަރުދަން 2500 ގްރާމަށް ވުރެން މަދު ކުދިންނާއި އުމުރާ އެއްގޮތަށް ބޮޑުވަމުން ނާންނަ ކުދިންގެ މިފުރުޞަތު ބޮޑެވެ. ހަމައެކަނި ގާތުން ދޭކުދިން ބޭރަށް ހިންގުމުގެ ސަބަބުން ގާތުން ނުބޯނަމަ، މިފުރުޞަތު އިތުރުވެއެވެ. ހޮޑުލެވޭ ވަރު ގިނަވުމުގެ ސަބަބުން ނުވަތަ މޭނުބައިކުރުމުގެ ސަބަބުން ދިޔާއެއްޗެހި ނުބޮވޭ ކުދިންވެސް މީގެތެރޭގައި ހިމެނެއެވެ.\nލަސްނުކޮށް ޞިއްޙީ ފަރުވާ ހޯއްދަވަންޖެހޭ ހާލަތްތައް:\nބޭރަށްހިންގުމުގެ ސަބަބުން ޑީހައިޑްރޭޓްވުމުގެ ފުރުޞަތު ބޮޑު ފަރާތްތަކާއި، ޑީހައިޑްރޭޓް ވުމުގެ އަލާމާތްތައް ފެންނަން ކޮންމެ ފަރާތަކުންވެސް ލަސްނުކުރައްވާ ޞިއްޙީ ފަރުވާ ހޯއްދަވަންވާނެއެވެ. މާގިނައިން ހޮޑުލެވި ބޯ ކޮންމެ އެއްޗެއް ހޮޑަށް ލެވޭނަމަ، ފުރާނަޔަށް ނުރައްކާވާވަރަށް ޑީހައިޑްރޭޓް ވުމުގެ ފުރުޞަތުބޮޑެވެ.\nކުޑަކުއްޖަކު ނުވަތަ ތުއްތު ކުއްޖަކު ބޭރަށްހިންގާނަމަ، އެންމެ މަދުވެގެން ކޮންމެ6ގަޑި އިރަކުން އެއްފަހަރު ކުޑަކަމުދޭތޯ ބައްލަވަންވާނެއެވެ. ނެޕީ ޖައްސަވާފައި ހުރި ނަމަ، ނެޕީ އަވަސް އަވަހަށް ބަދަލުކުރައްވައި ނެޕީގައި ހުންނަ ބޮޑުކަމުދާ ތަކެއްޗާއި ކުޑަކަމުދާ ތަކެތި ވަކިން ފާހަގަ ކުރެއްވޭތޯ ބައްލަވަންވާނެއެވެ. މިއީ ބޮޑުކަމުދާތަކެތި ފެންކޮށް ހުންނަ އިރު ފަސޭހަކަމަކަށް ނުވާނެއެވެ. ނަމަވެސް، ބޮޑުކަމުދާއެއްޗެހީގައި ހުންނަކުލަޔާއި ނެޕީގައި ފުރަގަސްފަރާތާ ދިމާގައި ތެމިފައި ހުންނަ ހުރުމާއި ކުޑަކަމުދާތަކެތި ހުންނަ ހިސާބު ފާހަގަކުރައްވަންވާނެއެވެ. މިކަން ފާހަގަކުރައްވަން ދަތިފުޅުވާނަމަ، ނެޕީޖައްސަވާއިރު ކުރިމަތިފަރާތާ ދިމާވާގޮތަށް ކަފަކޮޅެއް ބޭއްވެވިދާނެއެވެ. ނެޕީ ބަދަލުކުރައްވާއިރު އެކަފަކޮޅު ތެމިފައި ހުރޭތޯ ބައްލަވަންވާނެއެވެ. ޑޮކްޓަރާ ހަމަޔަށް ވަޑައިގަންނަވާއިރު ކުއްޖާ އެންމެ ފަހުން ކުޑަކަމުދިޔަ އިރެއް ޔަގީންކަމާއެކު ވިދާޅުވާން އެނގިވަޑައިގަތުން މުހިންމެވެ. ބޮޑުކަމުދާތަކެތީގައި ލޮނދި ނުވަތަ ލޭހުރުމާއި ހުންއައުމަކީ ވެސް ނުރައްކަލެއް ކުރިމަތިވެދާނެކަމުގެ އަލާމާތްތަކެވެ.\nބަލިދެނެގަތުމަށް ކުރެވޭ ތަހުލީލުތައް:\nބޭރަށްހިންގުމާއި، ހަށިގަނޑުގައި ފެންމަދުވުމަކީ ޞިއްޙީ ޚިދުމަތްތެރިންނަށް ބަލާބެލުމުންނާއި ބެލެނިވެރިންނާއި އެކުއްޖައްކާ ދެކެވޭ ވާހަކައިންވެސް އަންދާޒާ ކުރެވޭ ކަންކަމެވެ. ނަމަވެސް، ބޭރަށްހިންގާ ސަބަބު ދެނެގަތުމަށާއި ބޭރަށްހިންގަނީ އިންފެކްޝަނެއްގެ ސަބަބުން ކަމަށްވާނަމަ، އެއީ ކޮންކަލަހަ އިންފެކްޝަނެއްކަމާއި، ހަށިގަނޑަށް އެއިންފެކްޝަނެއްގެ އަސަރުކޮށްފައިވާ މިންވަރު ބެލޭނީ ލޭގެ ތަހުލީލުތަކުންނެވެ. ހަށިގަނޑުގައިވާ ލޮނުގެ ބާވަތްތައް ހުރި މިންވަރު ވެސް ލޭގެ ތަލުލީލުގެ އަލީގައި ދެނެގަނެވެއެވެ. ހަށިގަނޑުގައި ފެންމަދުވުމުގެ ސަބަބުން ނިސްބަތުން ސޯޑިއަމް ހުންނަ މިންވަރު މަތިވެއްޖެނަމަ ފިޓްޖެހުމުގެ ފުރުޞަތު ހުޅުވިގެންދެއެވެ. ޕޮޓައިސިއަމް މަދުނަމަ ބަނޑު ފުއްޕައި ގޮހޮރުގެ މަސައްކަތަށް ބުރޫއަރައެވެ. އަދި މިނޫންވެސް މައްސަލަތަކަށް ހުށަހެޅެއެވެ. ވުމާއެކު، ލޮނުގެ ބާވައްތައް ހުރި މިންވަރު ވަޒަންކޮށް މިކަންކަމަށް ހައްލު ހޯދަން ޖެހެއެވެ. ބޭރަށްހިންގުމަށް އެންމެ އާންމުކޮށް ކުރެވޭ އެއްތަހުލީލަކީ ބޮޑުކަމުދާތަކެތީގެ ތަހުލީލެވެ. ބޮޑުކަމުދާތަކެތީގައިވާ ޖަރާސީމު ދެނެގަތުމުގެ (ކަލްޗަރ) އިތުރުން ސްޓޫލް ރޫޓީނުން ނަޖިހުގައި ހަމަލޮލަށް ނުފެންނަ މިވަރަކަށް ލޭ ނުވަތަ ދޮސް އެކުލެވިފައި ހުރިކަން ނުވަތަ ނެތްކަން ދެނެގަނެވެއެވެ. ހަޖަމުވުމުގައި ހުންނަ ބައެއް މައްސަލަތައްވެސް ފާހަގަކުރެވެއެވެ. ބޮޑުކަމުދާ ތަކެތި ނެގުމުގައި ލެބޯރަޓަރީއިން ދޭ އިރުޝާދާ އެއްގޮތަށް ނެގިއްޖެނަމަ، އިތުރު ޖަރާސީމަށް ސާމްޕަލް ނަގާ ދަޅަށް ވަނުމުގެ ފުރުޞަތު ކުޑަވެ، އިންފެކްޝަންޖެހުމުގެ ސަބަބަކަށް ވި ޖަރާސީމު ހޯދުމަށް މަގުފަހިވެއެވެ.\nއާދައިގެ ބޭރަށްހިންގުމަކީ ޚާއްޞަ ފަރުވާއަކާނުލައި ކުރުމުއްދަތެއްގެތެރޭގައި އަމިއްލަޔަށް ފަސޭހަވާކަމެކެވެ. ކުރީންވެސް ދެންނެވިފަދައިން ބޭރަށްހިންގާއިރު އެންމެ ބޮޑު ސަމާލުކަމެއް ދެއްވަންޖެހޭނީ ގިނައިން ދިޔާތަކެތި ބޭނުންކުރެއްވުމަށާއި ރަނގަޅަށް ފަރީއްކުޅުއްވުމަށެވެ. ކުރިންވެސް ދެންނެވިފަދައިން ބޭރަށްހިންގަން ދިމާވަނީ ގޮހޮރުގެ އެތެރެ ފަށަލަޔަށް އަންނަ ބަދަލެއްގެ ސަބަބުންނެވެ. މިކަން ރަނގަޅުކޮށް އާންމު ހާލަތަށް ގެނައުމުގައި ހަކަތަ ލިބޭ ކާނާ ވަރަށް މުހިންމު ދައުރެއްކުޅެއެވެ. ކާބޯހައިޑްރޭޓްސްގެ ބައިތައް ހަޖަމުވުމަށް ފަހު ގޮހޮރުގެ ފަށަލަތަކުގެ ޒަރީއާއިން އެތެރެވާން ފެށުމުން، އެފަށަލައިގެ ސެލްތަކަށް އާ ދިރުމެއް ލިބެއެވެ. މިމާއްދާތައް އެތެރެވާ އެތެރެވުމާއެކު، ފެނާއި ލޮނުގެ ތަފާތު ބައިތައް ހަށިގަނޑުގެ އެތެރެއަށް ވަދެ، ގޮހޮރުގެ ފަށަލަ އާންމު ހާލަތަށް ގެނެސް، ބޭރަށްހިންގުން ރަނގަޅުވުމަށް އެހީތެރިވެދެއެވެ.\nބޭރަށްހިންގަންފެށުމުން ޑޮކްޓަރެއްގެ މަޝްވަރާ ހޯއްދެވުމެއްނެތި އަމިއްލަފުޅަށް ފަރުވާކުރެއްވުމާއި އުމުރުން 10 އަހަރުން ދަށުގެ ކުދިންނަށް ބޭރަށްހިންގުން ހުއްޓުވުމަށް ބޭސްދެއްވުމަކީ ރައްކާތެރިކަމެއް ނޫނެވެ. މިފަދަ ބޭސްތައް ދެއްވުމުން، ޖަރާސީމާއި އެޖަރާސީމުން އުފައްދާ ވިހަތައް ހަށިގަނޑުގައި ގިނަވަގުތު ހޭދަވުމަށް ފުރުޞަތު ދެވެއެވެ. ވުމާއެކެ ކުއްޖާގެ ހާލަތު އިތުރަށް ގޯސްވުން ވަރަށް ގާތެވެ. މީގެ ބަދަލުގައި ގޮހޮރުގައި ހުންނަ އާންމު "ރަނގަޅު" ބެކްޓީރިއާތަކަށް "ގޯސް" ޖަރާސީމުތަކުގެ މައްޗަށް ގަދަވުމަށް ފުރުޞަތު ދިނުމަށްޓަކައި ޕްރޯބަޔޯޓިކެއް ދެވިދާނެއެވެ. އޮގްމެންޓިން (އެންޓިބަޔޯޓިކް) އާ އެކު ޕްރޯބަޔޯޓިކެއް ދެނީ މިސަބަބަށްޓަކައެވެ. ސައިޑް އިފެކްޓެއްގެ ގޮތުގައި އަތުވެދާނެ ބޭރަށްހިންގުމަކުން ދިފާއުކުރުމަށްޓަކައެވެ.\nބޭރަށްހިންގުމާއެކު، ހުންއައިސް، ބޮޑުކަމުދާތަކެތީގައި ލޭގެ އަސަރު ނުވަތަ ލޮނދީގެ އަސަރު ހުންނަނީ ގިނަފަހަރަށް ބެކްޓީރިޔާއެއްގެ ސަބަބުންނެވެ. ލޭގެ ތަހުލީލުތަކާއި ބޮޑުކަމުދާތަކެތީގެ ޓެސްޓު ހެދުމަށްފަހު އެކަމާ ގުޅޭ އެންޓިބަޔޯޓިކެއް ދެވެއެވެ. އަދި ޕްރޮޓޮޒޯވާއެއްކަމުގައި ވަނީނަމަ، އެންޓި ޕްރޮޓޮޒޯވަލްއެއް ދެވެއެވެ. މީގެ އިތުރުން، މޭނުބައިކޮށް ހޮޑުލެވޭނަމަ، އެކަމުން ދުރުހެލިކުރުވުމަށް އެކަމާ ގުޅޭ ބޭހެއްދެވެއެވެ.\nބޮޑުކަމުދެވޭވަރާއި ކުޑަކަމުދާމިންވަރާއި ހޮޑުލެވޭ މިންވަރާއި އަދަދު ނޯޓުކުރައްވަމުންގެންދެވުން ވަރަށް މުހިންމެއެވެ. ހަމަ މިއާއެކުއެކީގައި ދިޔާތަކެތި ދެއްވޭ އަދަދާއި ކާންދެއްވޭވަރާއި ބާވަތް ނޯޓްކުރެއްވުން އެހާމެ މުހިންމެވެ.\nބޭރަށްހިންގުމާއެކު ހަށިގަނޑުން ފެން މާބޮޑަށް މަދުވެފައިވާ ކުދިންނަށް އައި.ވީގެ ޒަރީއާއިން ހަށިގަނޑުން މަދުވެފައިވާ ބައި އަނބުރާ ލިބި ފުރާނަޔަށް ނުރައްކާވާ ޙާލަތުން ސަލާމަތްވަންދެން އައި.ވީ ކުރިޔަށްގެންދަން ޖެހިދާނެއެވެ. ނުރައްކަލުން ބޭރުވުމަށްފަހު ވެސް، އެކުއްޖަކަށް އަމިއްލަޔަށް ހަށިގަނޑަށް ބޭނުންވާވަރަށް ދިޔާތަކެތި ބޮވެންފަށަންދެން އައި.ވީ ދޭންޖެހޭނެއެވެ. އައި.ވީ ގުޅާފައި ހުންނައިރުވެސް މަދު އެތިފޮދުފޮދުން ދިޔާތަކެތި ދެއްވޭތޯ މަސައްކަތްކުރައްވަންވާނެއެވެ.\nދިޔާތަކެއްޗާއި އޯ.އާރ.އެސް ނުވަތަ ލޮނުޕެކެޓު:\nކުރިންވެސް ފާހަގަކޮށްފައިވާނޭފަދައިން ބޭރަށްހިންގުމަށް ފަރުވާކުރުމުގައި އެންމެ ބޮޑު ސަމާލުކަމެއް ދޭންޖެހެނީ ހަށިގަނޑުން ފެނާއި ލޮނުގެބައިތައް މަދުވިޔަނުދީ ހިފެހެއްޓުމަށެވެ. ދިޔާތަކެތީގެ ތެރެއިން އެންމެ ރަނގަޅު ބުއިންތަކަކީ ކުރުނބާ ފެނާއި އޯ.އާރ.އެސް ނުވަތަ ލޮނު ޕެކެޓެވެ. ކުރުނބާ ފެނާއި ލޮނުޕެކެޓުގައި ގްލޫކޯޒާއި ލޮނުގެ ބައިތަކާއި ފެން ހަށިގަނޑަށް ބޭނުންވާ މިންވަރަށް ހުރެއެވެ. ވުމާއެކު، ކުރުނބާ ފެނާއި ލޮނުޕެކެޓު މަދު އެތި ފޮދުން އަވަސް އަވަހަށް ދެއްވުން ވަރަށް މުހިންމެވެ. ދޭތެރެއަކުން އާދައިގެ ފެންފޮދެއްވެސް ދެއްވަންވާނެއެވެ. ޖޫސް ދެއްވާއިރު އެއަށް ހަކުރު އެޅުއްވުން ރަނގަޅެއްނޫނެވެ. ޖޫސް ހައްދަވާއިރު އާދަކޮށް ފެންއަޅުއްވާވަރަށްވުރެ ގިނައިން ފެންއަޅުއްވަންވާނެއެވެ. ހަށިގަނޑުން ފެން ބޭރުވާމިންވަރަށް ދިޔާތަކެތި އެތެރެކުރުން މުހިންމެވެ.\nލޮނު ޕެކެޓާއި ކުރުނބާ ފެނަށް އެއްވެސް އެއްޗެއް އެއްކުރުމަކީ ރައްކާތެރި ކަމެއް ނޫނެވެ. ލޮނު ނުވަތަ ގުލްކޯޒް އެއްކޮށްފިނަމަ ޑީހައިޑްރޭޓުވުމުގެ ފުރުޞަތު ވަކީން ބޮޑުވެ ފުރާނަޔަށް ނުރައްކާވެއެވެ. ލޮނުޕެކެޓު ތައްޔާރުކުރައްވަންވާނީ ޕެކެޓުގެ ބޭރުގައިވާ އިރުޝާދުތަކާއި އެއްގޮތަށެވެ. އެކި ރަހަލާގޮތަށް ކުޑަކުދިންނަށް ކަމުދާހެން ތައްޔާރު ކުރެވިފައި ހުންނަ ޖެލީ ނުވަތަ ބުއިމުގެ ގޮތުގައި ވެސް މިހާރު "ލޮނުޕެކެޓު" ނުވަތަ "ހައިޑްރަލައިޓް" ހުރެއެވެ. އެއަށްވެސް އެއްވެސް އިތުރުއެއްޗެއް އެއްކުރެއްވުމަކީ ނުރައްކާތެރި ކަމެކެވެ.\nހޮޑުލެވޭނަމަ، ހޮޑުލެވުމަށް ފަހު 15 ވަރަކަށް މިނެޓު އެއްޗެއް ނުދެއްވައި މަޑުކޮށްލެއްވުމަށްފަހު އަނެއްކާވެސް ދިޔާތަކެތި އެތި ފޮދު ފޮދުން ދެއްވަން ފައްޓަވާށެވެ. ހޮޑުލެވުން މަދުވެލަންދެން އޮއްޓަރު ހުރި ކާނާ މަދުކޮށްލެއްވުން ރަނގަޅެވެ.\nކެއުން ބަހައްޓަވާނެ ގޮތް:\nބޭރަށްހިންގާ ދުވަސްވަރު ކާނާ މަދުކުރުމަކީ ރަނގަޅު ގޮތް ކަމުގައި ހީވެފައިވާ ހީވުމަކީ ރަނގަޅު ހީއެއްނޫނެވެ. ކުރިން ވެސް ފާހަގަކޮށްލިފަދައިން، ބޭރަށްހިންގުން އަވަހަށް ރަނގަޅު ވާނީ އާދައިގެ ގޮތެއްގައި ކެއުމުގެ ކަންތައްވެސް ބެހެއްޓިގެންނެވެ. ކާނާގެތެރެއިން އެންމެ ރަނގަޅީ ފަސޭހައިން ހަޖަމުކުރެވޭފަދަ ކާނާއެވެ. ތެލާއި ހަވާދު އެކުލެވިފައިވާ ކާނާ ބޭރަށްހިންގާއިރު ބޭނުންކުރުން ރަނގަޅެއް ނޫނެވެ. ހަމަ އެފަދައިން، ފޮނި އެއްޗެތި ދެއްވުންވެސް ރަނގަޅެއް ނޫނެވެ. ފައިބަރ ގިނަ ތަރުކާރީ އާއި މޭވާ ވެސް އެހާ ރަނގަޅެއް ނޫނެވެ. ކިރުގެ ބާވަތްތަކުންވެސް ބޭރަށްހިނގުން އިތުރަށް ގޯސްވުން އެކަށީގެންވެއެވެ. އެހެންނަމަވެސް، އެކްޓިވް ކަލްޗަރ ޔޯގަޓަކީ ރަނގަޅު އެއްޗެކެވެ. ގޮހޮރުގައި ރަނގަޅު ބެކްޓީރިއާ އާލާކުރުމަށް އެހީތެރިވެދޭތީއެވެ. އާންމުކޮށް ބޭނުންކުރާ ޑެޒާޓް ޔޯގަޓަކުން މިފައިދާއެއް ނުކުރާނެއެވެ. އޭގައި ހަކުރު ހުންނަ މިންވަރު ގިނަވުމުގެ ސަބަބުން ބޭރަށް ހިނގުން އިތުރަށް ގޯސްވުން ވެސް އެކަށީގެންވެއެވެ. ބަތްޕެނާއި ފެނުކެއްކި އަލުތްވާއި ދޮންކޭލަކީ ކެއުމުގައި ހިމަނުއްވަން ރަނގަޅު ބާވަތްތަކެވެ. މިބާވަތްތަކަކީ ގޭތެރޭގެ އާންމު ދިރިއުޅުމުގައި ވެސް ބޭނުންކުރެވޭ ތަކެތިކަމުގައިވާނަމަ، ބަލިވެ އުޅޭ ދުވަސްވަރުވެސް މިފަދަ ތަކެތި ދެއްވަން ފަސޭހަފުޅުވާނެއެވެ.\nނެޕީ ރޭޝަކީ ބޭރަށްހިންގާ ކުއްޖަކަށް ވަރަށް ފަސޭހައިން ދިމާވެދާނެ މައްސަލައެކެވެ. މިކަމުން ދިފާއުވުމަށްޓަކައި އަވަސް އަވަހަށް ނެޕީ ބަދަލުކުރެއްވުން މުހިންމެވެ. ނެޕީ ތެމިފައި ހުރުމުން ފާރުވާލެއް ފަސޭހަވާނެތީއެވެ. އަވަހަށް ނެޕީ ބަދަލުކުރެއްވުމުން ލިބޭނެ އަނެއް ފައިދާއަކީ ކުޑަކަމުދާ ނިޒާމުގެ އިންފެކްޝަން ޖެހުމުގެ ފުރުޞަތު ކުޑަވުމެވެ.\nބޮޑުކަމުދެވުމަށްފަހު ތާހިރު ކުރައްވާއިރު ސައިބޯންޏާއި އޮހޮރޭ ފެނުން ދޮންނެވުމުން ހަންގަނޑު ހަލާކުވުން ދުރުކޮށްދެއެވެ. ދޮންނެވުމާއި ފެންހިއްކެވުމުގައި ބާރަށް އުނގުޅުއްވުމުން ދުރުހެލިވެވަޑައިގަންނަވަންޖެހޭނެއެވެ.\nނެޕީއިން ފޮރުވިފައިވާ ހިސާބުގައި ފާރު އުފެދިއްޖެނަމަ ޒިންކް އޮކްސައިޑް އެކުލެވިފައިވާ ނެޕީކްރީމެއް ނެޕީ ބަދަލުކުރައްވާ ކޮންމެ ފަހަރަކު ބޭނުންކުރައްވާށެވެ. ރާއްޖޭގައި އާންމުކޮށް ގެންގުޅޭ ނެޕީ ކްރީމްތަކުގެ ތެރެއިން ޒިންކް އޮކްސައިޑް އެކުލެވިފައިވަނީ ކިއުރޭޝް ކްރީމާއި ސޫޑޯ ކްރީމުގައެވެ. ކްރީމް ހޭއްކެވުމުގައި ފާރުކޮޅު އެއްކޮށް ފޮރުވޭވަރަށް ބޯކޮށް ކްރީމް ހާއްކަވައިލައްވާށެވެ. ބާރަށް އުނގުޅުއްވުން ރަނގަޅެއް ނޫނެވެ. ފާރުކޮޅު އެއްކޮށް ފޮރުވިފައި ހުރުމުން، ބޮޑުކަމުދާ ތަކެއްޗާއި ކުޑަކަމުދާތަކެތި ފާރުކޮޅުގައި ހޭކުމުން ދުރުކޮށްދެއެވެ. ނަތީޖާއެއްގެ ގޮތުން ފާރުކޮޅު ރަނގަޅު ވުމުގެ ފުރުޞަތު ލިބެއެވެ.\nބޭރަށްހިންގުމަކީ ވަރަށް ފަސޭހައިން ފެތުރިގެން ހިނގައިދާނެ ބައްޔެކެވެ. ވުމާއެކު ސާފުތާހިރުކަމަށް ވަރަށް ބޮޑު ސަމާލުކަމެއް ދެއްވަންޖެހެއެވެ. ކުޑަދަރިފުޅުގެ ނެޕީ ބަދަލުކުރެއްވުމަށްފަހު ކުޑަދަރިފުޅާއި ބެލެނިވެރިޔާގެ އަތްޕުޅު ރަނގަޅަށް ސައިބޯނިލައްވައިގެން ދޮންނަވަންވާނެއެވެ. ނެޕީ އެއްލައިލައްވަންވާނީ ރައްކާތެރި ގޮތުގައެވެ. މަދުވެގެން ދުވާލަކު އެއްފަހަރު ފާޚާނާގެ ދޮރުގެ އަތްގަނޑާއި ފްލަޝްޓޭންކުގެ އަތްގަނޑާއި ފާޚާނާތަށީގައި އިށީންނަތަން ރަނގަޅަށް ސާފުކޮށް ދޮވެލައްވަންނާނެއެވެ.\nބޮޑުކަމުދާތަކެތި ހެދުމުގައި ނުވަތަ ބެޑްޝީޓުގައި ހޭކިފައިވާނަމަ ހޫނުފެނާއި ދޮންނަކުނޑި ބޭނުންކުރައްވައިގެން ރަނގަޅަށް ދޮންނަވަންވާނެއެވެ. އެއަށްފަހު ރަނގަޅަށް އަތްސާފުކުރައްވަންވާނެއެވެ. ކާބޯތަކެތި ތައްޔާރުކުރެއްވުމުގައި ވެސް ވަކިން ޚާއްސަ ސަމާލުކަމެއް ދެއްވަންވާނެއެވެ.\nބޭރަށްހިންގުން ރަނގަޅުވުމަށްފަހު ވެސް2ހަފުތާވަންދެން ފަތާފެންގަނޑާއި ބިލިގާފަދަ ތަންތަން ބޭނުންކުރެއްވުން ރަނގަޅެއްނޫނެވެ. އެހެން މީހުންގެ ރައްކާތެރިކަމަށްޓަކައެވެ.\nރަނގަޅުވަމުން އަންނަ ދުވަސްވަރު ސަމާލުކަން ދޭންވީ ކަންކަން:\nބޭރަށްހިންގުން ފަދަ ބައްޔަކުން ރަނގަޅުވަމުން އަންނައިރު ހަށިގަނޑުގެ ދިފާޢީ ނިޒާމު ހުންނާނީ ބަލިކަށިވެފައެވެ. ފަސޭހައިން އިތުރު އިންފެކްޝަން ޖެހުމުގެ ފުރުޞަތު ބޮޑުވާނެއެވެ. ވުމާއެކު، ފަރީއްކޮޅަށް ޚާއްޞަ ސަމާލުކަމެއްދެއްވަންވަންވާނެއެވެ. ކުއްޖާގެ ބަރުދަން ބަލިވުމުގެ ކުރިން ހުރިވަރަށް އެނބުރިއައިސް އުމުރާ ގުޅޭ ގޮތަށް ބޮޑުވަމުންދޭތޯ ބެއްލެވުން ވަރަށް މުހިންމެވެ. ފެންމަދުވުމުގެ ސަބަބުން ކުޑަކަމުދާ ނިޒާމުގެ އިންފެކްޝަނަކަށް މަގުފަހިވިޔަނުއްދެއްވައި ސާފުތާހިރުކަން ހިފެހެއްޓެވުމާއި ގިނައިންދިޔާތަކެތި ދެއްވުން މުހިންމެވެ.\nއެޑިޓަރުގެ ނޯޓު: ޑރ. ނުސައިބާ ފާރޫޤް ޙަސަނަކީ މެޑިކަލް ދާއިރާއިން ފުރަތަމަ ޑިގްރީ ހާސިލްކުރެއްވުމަށްފަހު މެޑިކަލް އޮފިސަރެއްގެ ހައިސިއްޔަތުން އިންދިރާ ގާނދީ މެމޯރިޔަލް ހޮސްޕިޓަލުގެ ކުޑަ ކުދިންގެ ޚާއްސަ ޑިޕާޓްމަންޓުގައްޔާއި ހެލްތު ޕްރޮޓެކްޝަން އެޖެންސީގެ އުފަންވެނި ސިއްހަތު ޕްރޮގްރާމުގައި މަސައްކަތްކުރައްވައިފައިވާ ބޭފުޅެކެވެ. މިހާރު މިދާއިރާއިން އިތުރަށް ތަމްރީނު ހޯދެއްވުމަށްޓަކައި ގެންދަވަނީ ނޭޕާލްގެ ޓްރިބޮވަން ޔުނިވަރސިޓީ ގެ ޓީޗިންގް ހޮސްޕިޓަލުގެ ކުޑަ ކުދިންގެ ޚާއްސަ ޑިޕާޓްމަންޓުގައި ރެސިޑަންސީ ހައްދަވަމުންނެވެ. ޑރ. ނުސައިބާ އަކީ 2001 އަހަރުން ފެށިގެން މިޔަދާ ހަމަޔަށްވެސް ރާއްޖޭގެ ސިއްހީ ޚިދުމަތްކުރާ އެކިއެކި ޖަމިއްޔާ ޖަމާއަތްތަކުގައި ހިލޭސާބަހަށް މަސައްކަތްކުރައްވަމުންގެންދަވާ ބޭފުޅެކެވެ.\nގުޅޭ ޓެގު ސިއްހަތު ކުޑަކުދީން ރޯގާ ބޭރަށްހިންގުން


Raeesuljumhooriyya ge anbikabalun ''TFG Long Run 2019''...\nރާއްޖެ - ފަޒްނާ އަހުމަދު\nރައީސުލްޖުމްހޫރިއްޔާގެ އަނބިކަނބަލުން ޓީއެފްޖީ ލޯންގް ރަން 2019 ގައި ބައިވެރިވެވަޑައިގެންފި\nއެކަމަނާގެ އަރިހުގައި ގިނަ އަދަދެއްގެ ދުވުންތެރިން ބައިވެރިވެވަޑައިގެންނެވި\nކ. މާލެ 19 އޭޕުރިލް 2019 | ހުކުރު 11:57 6,637\nރައީސުލްޖުމްހޫރިއްޔާގެ އަނބިކަނބަލުން ފަޒްނާ ދުވުމުގައި ބައިވެރިވެވަޑައިގަންނަވަނީ - ރާއްޖެއެމްވީ\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު "ޓީއެފްޖީ ލޯންގް ރަން 2019" ދުވުމުގައި ބައިވެރިވެވަޑައިގެންފިއެވެ.\nހުކުރު ދުވަހު ހެނދުނު އޮތް މިދުވުމުގެ ހަރަކާތުގައި އެކަމަނާގެ އަރިހުގައި ގިނަ އަދަދެއްގެ ދުވުންތެރިންވެސް ބައިވެރިވެވަޑައިގެންނެވިއެވެ. ފަޒްނާ ދުވުން ނިންމަވާލެއްވިއިރު، ރައީސް އިބްރާހިމް މުހައްމަދު ސޯލިހް، ދުވުން ބައްލަވާލެއްވުމަށް އެ ސަރަހައްދަށް ވަޑައިގެން ހުންނެވި އެވެ.\nމި ހަރަކާތަކީ ޓީއެފްޖީގެ ފަރާތުން އިންތިޒާމްކޮށްގެން ހުޅުމާލޭގައި ބޭއްވި ދުވުމުގެ ބޮޑު ހަރަކާތެކެވެ.\nFirst Lady @thadhs pic.twitter.com/7Et5oPhnCY\n— Azwar® (@axvastaine7) April 19, 2019\nމި ދުވުމުގެ ހަރަކާތުގައި 2000 ހެއްހާ މީހުން ބައިވެރިވި ކަމަށް ކަމަށް ޓީއެފްޖީން ބުނެ އެވެ. މި ދުވުމުގައި މެރެތަން އާއި ހާފް މެރެތަންގެ އިތުރުން 10 ކިލޯމީޓަރުގެ ދުވުމާއި ފަސް ކިލޯ މީޓަރަށް ދުވެފައިވެއެވެ.\nޓީއެފްޖީން ވަނީ މިއަހަރުގެ ދުވުމާއި ގުޅިގެން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އާއިއެކު އެއްބަސްވުމެއްގައިވެސް ސޮއިކޮށްފަ އެވެ. އެ އެއްބަސްވުމާއެކު ރާއްޖޭގައި ސްޕޯޓްސް ޓޫރިޒަމް ޕްރޮމޯޓް ކުރުމަށް ވަނީ ހަމަޖެހިފަ އެވެ.\nމިދިޔަ ޖެނުއަރީ މަހުގައި، ލ. ގަމުގައި ބޭއްވި ޓީއެފްޖީ މެރަތަންގައި ރައީސް ސޯލިހު ބައިވެރިވެވަޑައިގެންފައެވެ. ޓީއެފްޖީން އަންނަނީ ކޮންމެ އަހަރަކު ވެސް އެކި ދުވުންތައް ބާއްވަމުންނެވެ.


SunOnline: Israel in Lebanon aa dhekolhah hingaa konme udhuvaanakah rahdhu dheynan: Hezbollah\nއިސްރާއީލުން ލުބްނާނާ ދެކޮޅަށް ހިންގާ ކޮންމެ އުދުވާނަކަށް ރައްދު ދޭނަން: ނަސްރުﷲ\nމުހައްމަދު ޖަވާދު ޔޫސުފު 08 Aug 2021, 20:25\nހަސަން ނަސްރުﷲ، ލުބްނާންގެ ހިޒްބުﷲ ޖަމާއަތުގެ ލީޑަރު. -- ފޮޓޯ/ޕްރައިމްޓައިމްޒޯން.\nބައިރޫތު (އޮގަސްޓް 08): އިސްރާއީލުން ލުބްނާނާ ދެކޮޅަށް ހިންގާ ކޮންމެ އުދުވާނަކަށް ރައްދު ދޭނެކަމަށާ ލުބްނާނުގެ އެތެރޭގެ ކޯޅުންތަކާ ގުޅިގެން އިސްރާއީލަށް ރައްދުދޭން ނުކެރޭނެކަމަށް އިސްރާއީލު ހީކޮށްގެން ނުވާނެކަމަށް ހިޒްބުﷲ ޖަމާއަތުގެ ލީޑަރު ޝައިޚް ހަސަން ނަސްރުﷲ ވިދާޅުވެއްޖެއެވެ.\nޓީވީ މެދުވެރިކޮށް ދެއްވި ހިތާބެއްގައި ނަސްރުﷲ ވިދާޅުވީ ލުބްނާނުގެ އެތެރޭގެ ވާދަވެރިކަން ކިތަންމެ ބޮޑުވިނަމަވެސް އިސްރާއީލުން ލުބްނާނާ ދެކޮޅަށް ހިންގާ ކޮންމެ އުދުވާނަކަށް އެއުދުވާނަކާ ގުޅޭވަރުގެ ރައްދެއް ހިޒްބުﷲ އިން ވަގުތުން އިސްރާއީލަށް ދޭނެކަމުގައެވެ.\nއިސްރާއީލުން މިދިޔަ ހުކުރުދުވަހު ލުބްނާނުގެ ދެކުނުގެ ސަރަހައްދަކަށް ބޮޑުބަޑިންނާއި ވައިގެ މަގުން ހަމަލާތަކެއް ދިނުމުން ހިޒްބުﷲ އިންވަނީ ސޫރިޔާއާއި ލުބްނާނުގައި އިސްރާއީލު ވެރިވެގަނެގެން އުޅޭ ދެ ސަރަހައްދުކަމަށްވާ ގޯލާން އާއި ޝިބްއާގައިވާ އިސްރާއީލުގެ އަމާޒުތަކަށް އެތައް ރޮކެޓަކުން ވަރުގަދަ ހަމަލާތަކެއް ދީފައެވެ.\nމީގެތެރެއިން ބައެއް ރޮކެޓް އިސްރާއީލުން ވައްޓާލި ނަމަވެސް އަނެއްބައި ރޮކެޓްތައް ވައްޓާލުމުގައި އިސްރާއީލުގެ އަޔަންޑޯމް މިސައިލް އައްޑަނައިގެ ނިޒާމު ވަނީ ނާކާމިޔާބުވެފައެވެ.\nނަސްރުﷲ ވިދާޅުވިގޮތުގައި ލުބްނާނުގައި އެތެރޭގެ ބައިބައިވުމާއި ދާޚިލީ ކޯޅުންތައް އޮތުމަކީ އިސްރާއީލުގެ އުދުވާނަށް ހިޒްބުﷲ އިން ރައްދު ދޭންނުކެރޭނެ ކަމެއްކަމަށް އިސްރާއީލު ހީކުރުމަކީ ބޮޑު ކުށްހީއެކެވެ.\nހިޒްބުﷲއިން އިސްރާއީލުގެ އަމާޒުތަކަށް ރޮކެޓް ހަމަލާތަށް ދިންނަމަވެސް ހިޒްބުﷲ ގެ ހަމަލާތަކަށް ރައްދުދީ މަސްރަހު އިތުރަށް ނުރައްކާކުރަން އިސްރާއީލަށް ކެރިފައެއް ނުވެއެވެ.\nއޭގެބަދަލުގައި އިސްރާއީލުގެ ބޮޑުވަޒީރު ނަފްތާލީ ބެނެޓް ވަނީ ލުބްނާނުގައި އެތެރޭގެ ބައިބައިވުމާއި ދާހިލީ ކޯޅުންތަކަށް ބެލުމެއްނެތި ހިޒްބުﷲ އިން އިސްރާއީލަށް ހަމަލާދިނުމަކީ ހިޒްބުﷲ އާ ވާދަވެރި ލުބްނާނުގެ އެހެން ޕާޓީތައް ހިޒްބުﷲ ދެކެ ރުޅިއަންނާނެކަމެއްކަމަށް ސިފަކުރައްވާފައެވެ.\nނަފްތާލީ ވަނީ ލުބްނާނުގެ އެތެރޭގެ ހަމަޖެހުމަށް ހިޒްބުﷲ އިން ނުބެލުމަކީ ދެރަކަމެއްކަމަށް ވިދާޅުވެފައެވެ.\nހިޒްބުﷲ ގެ ލީޑަރު ޝައިހް ނަސްރުﷲ ވިދާޅުވިގޮތުގައި އިސްރާއީލަކީ ފިނޑި ގައުމެކެވެ. އަދި އިސްރާއީލަށް ރައްދު ދޭން ޖެހިލުންނުވެ އިސްރާއީލުގެ ކޮންމެ އުދުވާނަކަށް ވަގުތުން ރައްދުދޭނަމަ އެފަރާތަކާ ދެކޮޅަށް އިތުރު އުދުވާން ހިންގައި ބޮޑާކަމާއި ބާރުގަދަކަން ދައްކަން އިސްރާއީލު ޖެހިލުންވާނެއެވެ. އެކަން އިސްރާއީލުގެ އަމަލުތަކުން ހާމަވެފައިވާކަމަށް އޭނާ ވިދާޅުވިއެވެ.\nލުބްނާނަކީ 1980 ގެ އަހަރުތަކާއި 1990 ގެ ކުރީކޮޅު އިސްރާއީލުގެ ވައިގެ ހަމަލާތައް ކޮންމެ ދުވަހަކު އަމާޒުވާ ގައުމެކެވެ.\nހިޒްބުﷲ ޖަމާއަތް ވުޖޫދަށް އައީ އިސްރާއީލުން ލުބްނާނާ ދެކޮޅަށްދޭ އުދުވާނީ ހަމަލާތަކަށް ރައްދު ދިނުމަށާއި އިސްރާއީލުން ލުބްނާނުގެ ދެކުނުގެ ބޮޑު ސަރަހައްދަކަށް ވެރިވެގަނެގެން އުޅޭތީ އެސަރަހައްދު މިނިވަންކުރުމުގެ މަގްސަދުގައެވެ.\nހިޒްބުﷲ އުފެދުމާއެކު އެޖަމާއަތުންވަނީ ދެކުނު ލުބްނާނަށް އަރައި ތިބި އިސްރާއީލު ސިފައިންނާ ހަނގުރާމަކޮށް އިސްރާއީލުގެ ސިފައިން ދެކުނު ލުބްނާނުން ފައްސާލައި އެ ސަރަހައްދު މިނިވަންކުރުމުގައި ނަސްރެއް ހޯދާފައެވެ.\nއަދި ހިޒްބުﷲ އިން އިސްރާއީލަށް ރައްދުދޭތީ ކުރިން އިސްރާއީލުން ލުބްނާނަށް ދިން ހަމަލާތައް 2005ން ފެށިގެން ދޭން އިސްރާއީލަށް ނުކެރެއެވެ.\nމިދިޔަ ހުކުރު ދުވަހު އިސްރާއީލުން ލުބްނާނަށް ހަމަލާދީފައި މިވަނީ 15 އަހަރުގެ މެދުކެނޑުމަކަށް ފަހުއެވެ. އެހަމަލާވެސް ދިނީ ގޮތްނޭނގޭ ބަޔަކު ދެކުނު ލުބްނާނުން އިސްރާއީލަށް އާދައިގެ ހަމަލާއެއް ފޮނުވާލުމާ ގުޅިގެންނެވެ.\nއެ ހަމަލާ ފޮނުވާލި ކަމަށް ބެލެވޭ ބަޔަކު ލުބްނާނުގެ ސަރުކާރުންވަނީ ހައްޔަރުކޮށްފައެވެ. ހިޒްބުﷲ ހުކުރުުދުވަހު އިސްރާއީލަށް ރޮކެޓް ހަމަލާތައް ދިނީ އިސްރާއީލުގެ އެ ހަމަލާތަކުގެ ރައްދުގައެވެ. ހިޒްބުﷲ އިން ގިނަ އަދަދެއްގެ ރޮކެޓް ބޭނުންކޮށްގެން އިސްރާއީލަށް ވަރުގަދަ ރައްދެއް ދޭނެކަމަށް އިސްރާއީލު ހީކޮށްފައިނުވާކަމަށް އިސްރާއީލުގެ މަސްއޫލުވެރިއަކު ވިދާޅުވެފައިވެއެވެ.\nއިސްރާއީލު ޖެހުލުންވާފަދަ ބާރުގަދަ ޖަމާއަތެއްގެ ގޮތުގައި ހިޒްބުﷲ ފެންނަން ފެށީ 2000 ގެ އަހަރުތަކުގައެވެ.\nހާއްސަކޮށް 2005 ވަނައަހަރު އިސްރާއީލުން ލުބްނާނާ ދެކޮޅަށް ހިންގި އުދުވާނަށް ވަރުގަދަ ރައްދެއްދީ ބާރުގަދަކަމަށް އިސްރާއީލާއި ހުޅަނގުން ޕްރޮޕަގެންޑާކުރާ އިސްރާއީލުގެ އަސްކަރިއްޔާ ސިއްސުވާލުމާ ގުޅިގެންނެވެ.\nއެ ހަނގުރާމައިގާ އިސްރާއީލުން ލުބްނާނަށް ބޮޑު ގެއްލުމެއްދީ އެތަށް ސަތޭކަ ބަޔަކު ޝަހީދުކޮށްލި ނަމަވެސް ހިޒްބުﷲ ވަނީ އިސްރާއީލުގެ ކަންކޮޅުތަކަށް އެތަށްހާސް ރޮކެޓުން ހަމަލާދީ އިސްރާއީލުގެ ސިޓީތަކާއި ވިލެޖްތަކާއި ކާރުހާނާތަކަށް ބޮޑުގެއްލުމެއްދީ އިސްރާއީލުގެ އެތައް ބަޔަކު މަރާލައި ބޮޑު ނަސްރެއް އިސްރާއީލުގެ މައްޗަށް ހޯދާފައެވެ.\nހިޒްބުﷲ އާ ހަނގުރާމަކޮށްގެން އިސްރާއީލަށް ލިބުނީ އަރަބީންނާ ހަނގުރާމަކޮށްގެން ދުވަހަކުވެސް އިސްރާއީލަށް ލިބިފައިނުވާވަރުގެ ބޮޑު ގެއްލުމެއްކަމަށް އިސްރާއީލުވެސް ވަނީ އެއްބަސްވެފައެވެ.\nއޭގެ 16 އަހަރަށްފަހު މިހާރު ހިޒްބުﷲ އަކީ 2005 ވަނަ އަހަރު އޮތް ހިޒްބުﷲ އަށްވުރެ އެތަށް ގުނައެއް ބާރުގަދަ އަދި އިސްރާއީލުގެ ކޮންމެ ތަނަކަށްވެސް ހަމަލާދެވޭވަރުގެ ދެ ލައްކައެއްހާ ރޮކެޓް ހުރި ފަންނީގޮތުންނާއި އިންޖިނިއަރިން ދާއިރާގައިވެސް ވަރަށް ބޮޑަށް ކުރިއަރާފައިވާ ޖަމާއަތެކެވެ.\nފަލަސްތީނުގެ ޖަމާއަތްތައްވެސް އިސްރާއީލާ ދެކޮޅަށް މިނިވަންކަމުގެ ޖިހާދުކުރުމުގައި ނަމޫނާއަކަށް ބަލަނީ އީރާނުގެ މަދަދު ލިބޭ ހިޒްބުﷲ ޖަމާއަތެވެ. މިއާއެކު ފަލަސްތީނުގެ ހަމާސް ޖަމާއަތްވެސް ވަނީ މިފަހަކަށް އައިސް އިސްރާއީލާ ދެކޮޅަށްކުރި ޖިހާދުގައި ހިޒްބުﷲ އެކޭ އެއްގޮތަށް ބޮޑު ނަސްރެއް އިސްރާއީލުގެ މައްޗަށް ހޯދާފައެވެ.


galehiri: ކަތުރުފަނި އެޅުން\nދުނިޔޭގެކަންކަން ހިނގަމުންދާ ގޮތަށް ބަލައި އެއިން ޢިބްރަތެއް ލިބިގަތުމަކީ ބުއްދިވެރިންގެ މައްޗަށް އޮތް ކަމެކެވެ. އަދި ޚާއްޞަކޮށް އެ ބައެއްގެ ތެރޭ އުޅޭ ބަޔަކަށެވެ.\nތިމާމެންގެ ވެށީގައި ކަންކަން ހިނގާފައިވާ ގޮތަކީ ކޮބައިތޯ ހިނގަމުންދާ ގޮތަކީ ކޮބައިތޯ އޭގެ ނަތީޖާއަކީ ކޮބައިތޯ ބެލުމަކީ ކަންކަމާއި އެއްޗެހި ބެލެހެއްޓުމަށް އިސްވެތިބޭ ބަޔަކަށާއި އެ ބަޔަކުލައްވައި އެ ކަމެއް ކުރުވަން ތިބި ބައެއްގެ މައްޗަށް ވެސް ލާޒިމުކަމެކެވެ.\nމާއްދީ އެއްޗެތީގައި އޭގެޒާތުގައި ކަތުރުފަނި އެޅުމާއި އޭގެޒާތުގައިނޫން ގޮތަކަށް ކަތުރުފަނި އެޅުވުމަކީ ވެސް ވަމުންދާ ކަމެކެވެ. ޢާއްމުގޮތެއްގައި ކަތުރުފަނި އަޅަނީ ރަނގަޅަށް ނުބެލެހެއްޓޭ ފޮތްފޮތާއި ކަރުދާހުގައެވެ. ނަމަވެސް އެކި އެއްޗިއްސާއި ކަންކަމަށް ނިސްބަތްކޮށް ވެސް އެ އެއްޗެއްގައި ނޫނީ އެ ކަމެއްގައި ކަތުރުފަނި އެޅުމޭ ބުނެ އުޅެއެވެ. އެއީ މިސާލުބަހެކެވެ. އެބަސް މާނަކުރެވިދާނެ އެއްގޮތަކީ އެއްޗެއްގެ ނުވަތަ ކަމެއްގެ އެކި ތަންތާނގައި ފަނިއަޅައި އެ އެއްޗެއް ނުވަތަ އެ ކަމެއް ކައި ހުސްކޮށްލުމެވެ. ހަލާކުވުމެވެ. އޭގެބޭނުން ރަނގަޅަށް ނުކުރެވޭގޮތް ވުމެވެ. އެންމެފަހުން އެ އެއްޗެއް ނުވަތަ އެ ކަމެއްނެތިގެން ދިޔުމެވެ.\nއެއްޗެއްގައި ކަތުރުފަނި އަޅައިފާނެ ގޮތްގޮތް ހުރެއެވެ. އެއްގޮތަކީ އެ އެއްޗެއް ރަނގަޅަށް ނުބެލެހެއްޓުމުގެ ސަބަބުން އޭގެ ޒާތުގައި ކަތުރުފަނި އެޅުމެވެ. އަނެއްގޮތަކީ އެހެން ފަރާތެއްގެ ފޮރުވިފައިވާ ބޭނުމެއްގައި އެ ފަރާތަކުން ކަތުރުފަނި އެޅުވުމެވެ. އެ ކަމަށްޓަކައި މަސައްކަތް ކުރުވުމެވެ. ކޮންމެސަބަބެއް މެދުވެރިވެގެން ވިޔަސް މިކަން މިހެންވުމެވެ. މިއީ ވެދާނެކަމެކެވެ. ވަމުންދާކަމެކެވެ. މިފަދަ ކަންކަން ދުނިޔޭގެ އެކި ކަންކޮޅުތަކުން ފެނިފައިވެއެވެ. އަދި ފެންނަމުން އެބަދޭވެސް މެއެވެ. ނަމަވެސް ތިމާމެން ގެންގުޅެ ބަލަހައްޓަމުންދާ އެއްޗަކީ ފަރުވާތެރިކަމާއި ވިސްނުންތެރިކަމާ އެކު ބަލަހައްޓަމުންދާ އެއްޗެއްކަމުގައި ވަނީނަމަ ކަތުރުފަންޏެއްގެ ސަބަބުން އެއްޗެއް ކައި ހުސްކޮށް އޭގެ ބޭނުން ނުކުރެވޭގޮތްވުމަކީ ވާނޭކަމެއްނޫނެވެ. އެފަދަ ޖާގައެއް ފުރުޞަތެއް ނޯންނާނެއެވެ.\nމިހެންވުމުން އެ ބައެއްގެ ވެށީގައި ކަންކަން ހިނގާފައިވާ ގޮތަކީ ކޮބައިތޯ ހިނގަމުންދާ ކޮބައިތޯ އޭގެ ނަތީޖާއަކީ ކޮބައިތޯ ބެލުމަކީ ކަންކަމާއި އެއްޗެހި ބެލެހެއްޓުމަށް އިސްވެ ތިބޭ ބަޔަކަށާއި އެ ބަޔަކުލައްވައި އެ ކަމެއް ކުރުވަންތިބި ބައެއްގެ މައްޗަށް ވެސް ލާޒިމުކަމެކެވެ. ތިމާމެންގެ އެއްޗެއްގައި ނުވަތަ ތިމާމެން ކުރާ ކަމެއްގައި ކަތުރުފަނި އެޅިޔަ ނުދީވޭތޯ ބެލުމަކީ ބުއްދިވެރިންގެ މައްޗަށް އޮތް ކަމެކެވެ. އެފަދަމީހުން ކުރަންޖެހޭ ކަމެކެވެ.


ކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން3- R. Fainu Council\nކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން 3\nއިބްރާހީމް ފަހީމް 11:03 PM އިޢުލާން\nމިއިދާރާގެ ބައެއްދޮރުތަކާއި، ކައުންޓަރަކާއި، ޢިމާރާތުގެ ބައެއް މަރާމާތުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް މިއިދާރާއިން ކުރި ނަމްބަރ (IUL)311/311/2018/30 ( 18 ޖޫން 2018 ) ގެ އިޢުލާނާއި ގުޅިގެން އެއްވެސް ފަރާތަކުން އަންދާސީ ހިސާބް ހުށަހަޅާފައިނުވާތީ، އެއިޢުލާނު ބާޠިލްކޮށް އަލުން އެ ފުރުޞަތު ހުޅުވާލަމެވެ. މިއީ މިކަމަށްޓަކައި ކުރެވޭ3ވަނަ އިޢުލާނެވެ.\nމިމަސައްކަތާއި ގުޅޭ މަޢުލޫމާތު ދިނުން އޮންނާނީ 04 ޖުލައި 2018 ވާ ބުދަ ދުވަހުގެ މެންދުރުފަހު 13:00 ގައި މިއިދާރާގައެވެ. އަދި އަންދާސީ ހިސާބުތައް ހުށަހެޅުން އޮންނާނީ 09 ޖުލައި 2018 ވާ ހޯމަ ދުވަހުގެ މެންދުރު 13:00ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014)ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\n15 ޝައްވާލް 1439\n28 ޖޫން 2018\nކައުންސިލްގެ އިދާރާގެ ބައެއް މަރާމާތު ކޮށްދޭނެ ފަރާތެއް ހޯދުން3Reviewed by އިބްރާހީމް ފަހީމް on 11:03 PM Rating: 5


ނިލަންދޫގައި އިތުރު ޕިކްނިކް އޭރިއާއެއް ތައްޔާރުކޮށްފި – Nilandhe\nނިލަންދޫގައި އިތުރު ޕިކްނިކް އޭރިއާއެއް ތައްޔާރުކޮށްފި\nފ.ނިލަންދޫގެ ދެކުނު ފަރާތުގައި ފެންޕްލާންޓް ހުންނަ ސަރަހައްދުގައި ޕިކްނިކަށް ޚާއްޞަކުރެވިގެން ވަކި ސަރަހައްދެއް ތައްޔާރުކޮށްފިއެވެ. މިކަން ހާމަކޮށްފައިވަނީ ނިލަންދޫ ކައުންސިލްގެ ރައީސް މުޙައްމަދު ޖަލީލް އެމަނިކުފާނުގެ ފޭސްބުކް ވޯލްގައި ކުރައްވާފައިވާ ޕޯސްޓެއްގައެވެ. އެ ޕޯސްޓްގައިވާގޮތުން އެތަނުގެ 75 ޕަސަންޓް މަސައްކަތަކީ ފ. އަތޮޅު ތަޢުލީމީ މަރުކަޒުގެ ބައެއް މުދައްރިސުންނާއި ޕްރިންސިޕަލް އަދި ޑެޕިއުޓީ ޕްރިންސިޕަލްގެ އިތުރުން ބައެއް ދަރިވަރުން ކުރައްވާފައިވާ މަސައްކަތްކަންވަނީ ފާހަގަކުރައްވާފައެވެ.\nކައުންސިލުން މަޢުލޫމާތު ދެއްވި ބޭފުޅަކު ވިދާޅުވިގޮތުގައި ރަށުގައި މިފަދަ އިތުރު ތަނެއް ތައްޔާރުކުރަން ޖެހުނީ އެސަރަހައްދާއި ކައިރީގައި މިހާރުވެސް ބޭނުންކުރަމުން އަންނަ ޕިކްނިކް އޭރިއާއަށް ދަތުރުނުދެވި ބައެއް ފަރާތްތަކުން ކިޔުގައި ހުންނަން ޖެހޭ ފަހަރުތައް ދިމާވަމުންދާތީކަމަށެވެ. އަދި އެތަނާއި މާ ދުރު ނޫން ހިސާބެއްގައި މިތަން ޕިކްނިކް އޭރިއާއެއްގެ ގޮތުގައި ޚާއްޞަކުރެވިއްޖެ ނަމަ އެފަދަ ކަންކަމަށް ޙައްލު ލިބޭނެތީކަމަށެވެ. އަދި ކުރިމަގުގައި މި ފަދަ ތަންތަން އިތުރަށް ތަރައްޤީ ކުރުމުގެ ވިސްނުންވެސް ކައުންސިލްގެ ހުރިކަމަށް އޭނާ ވިދާޅުވިއެވެ.\nނިލަންދޫގެ އެކި ސަރަހައްދުތަކުގައި އެކި ފަރާތްތަކުގެ އިސްނެންގެވުމުގެމަތީން ތައްޔާރުކުރެވިފައިވާ ޕިކްނިކް އޭރިއާތައް ހުރިކަން ފާހަގަކުރެވޭއިރު، ރަށުގެ ގިނަ ރައްޔިތުން މިފަދަ ތަންތަނުގެ ބޭނުންކުރަމުން އަންނަކަންވެސް ފާހަގަކުރެވެއެވެ.\nނިލަންދޫއިން ވާހަކަދެއްކި ބޭފުޅަކު ވިދާޅުވިގޮތުގައި ކުޑަކުދިން ގޮވައިގެން ޢާއިލާތަކުން މި ތަންތަނަށް ދަތުރުދާއިރު ކޮންމެ ޢާއިލާއަކުންވެސް ބޭނުންވާނީ އެތަނެއް ސާފުތާހިރުކަމާއިއެކު ރަނގަޅު ފެންވަރެއްގައި އޮތުންކަމަށެވެ. އަދި މިކަން މިގޮތުގައި ކުރެވޭނީ މި ތަންތަން ބޭނުންކުރާ ފަރާތްތަކުން އެކަންކަމަށް ވިސްނައިގެން، ދަތުރު ނިންމާފައި ތިމާމެން އެނބުރިދާއިރު ދާނީ މިތަން ރީތިކޮށް ސާފުތާހިރުކޮށްފައިކަމުގެ އަޒުމް ކަނޑައަޅައިގެން ތިބޭނަމަކަމަށެވެ. ބާބަކިޔު ހެދުމަށްފަހު ނުވަތަ މަސްފިހެ ކައި ނިންމުމަށް ފަހު މަހުގެ ކަށި އެތަނެއްގައި ހުންނަ އަށިމައްޗަށް ނުވަތަ ބިންމައްޗަށް ވައްޓައި އެތަނަށް ދޫކޮށްލުމަށްވުރެ ޒިއްމާދާރުބައެއްގެ ގޮތުގައިވާންޖެހޭކަމަށެވެ. ތަން ރީތިނަމަ ހުރިހާއެންމެނަށްވެސް ރީތި ކަމަށެވެ.


Bajrangi Bhaijaan Ge ''Munni'' Fadha Role Ehge Inthizaarugai Harshaali - Vaguthu\n2015 ވަނަ އަހަރު ރިލީޒް ކުރެވުނު ކާމިޔާބު ފިލުމު ކަބީރު ޚާންގެ ''ބަޖުރަންގީ ބައިޖާން'' ގެ މުންނީގެ ރޯލުން ފެނިގެން ދިޔަ ހަރްޝާލީ މަލޯތުރާ އެނބުރި އިންޑަސްޓްރީއަށް އަންނަން ބޭނުންވެފައި ހުރި ނަމަވެސް މުންނީ ފަދަ ބޮޑު ރޯލެއްގެ އިންތިޒާރުގައި ހުރި ކަމަށް އޭނާ ބުނެފިއެވެ.\nއުމުރުން 13 އަހަރުގައި ހަރްޝާލީގެ ފުރަތަމަ އިންޓަވިއު ދެމުން އޭނާ ބުނެފައިވަނީ އެކްޓިންގެ ދާއިރާއިން ކުރިއަށްދާން ބޭނުންވާ ކަމަށާއި ނަމަވެސް އެކަމަށްޓަކައި އޭނާގެ ކިޔެވުން ގުރުބާން ނުކުރާނެ ކަމަށެވެ. އެކްޓިން ކުލާހުގައި ބައިވެރިވާން ބޭނުންވި ނަމަވެސް ކޮވިޑުގެ ސަބަބުން އެކަން ފަސްކޮށްލާފައިވާ ކަމަށެވެ.\nބަޖުރަންގީ ބައިޖާންއަށް ފަހު ގިނަ ފިލުމުތަކަކުން ފުރުސަތު ލިބުނު ނަމަވެސް މުންނީ ފަދަ ބޮޑު ރޯލެއްގެ އިންތިޒާރުގައި ހުރި ކަމަށް ވެސް ހަރްޝާލީ ބުނެފައިވެއެވެ.\nސަލްމާން ޚާންގެ އިތުރުން ހަރްޝާލީއަށް އެންމެ ކަމުދާ އެކްޓަރުންނަކީ ރަންވީރު ސިންގްއާއި އަކްޝޭ ކުމާރެވެ. އަދި އެންމެ ކަމުދާ އެކްޓްރެސްއަކީ ކަރީނާ ކަޕޫރު ޚާނާއި ކެތުރީނާ ކެއިފް ކަމަށް ވެސް ހަރްޝާލީގެ އިންޓަވިއުގައި ބުނެފައިވެއެވެ.\nބަޖުރަންގީ ބައިޖާން، ޕަދުމާވަތު، އަދި ހައުސްފުލް އެންމެ ބަލާހިތްވާ ހަރްޝާލީއަށް އެންމެ ކިޔަވާ ހިތްވާ މާއްދާއަކީ އިނގިރޭސިއެވެ. އަދި އެންމެ ފޫހިވާ މާއްދާއެއްގެ ގޮތުގައި އޭނާ ފާހަގަ ކޮށްފައިވަނީ ހިސްޓްރީއެވެ.\nމިހާރު ވެސް ސަލްމާން ޚާނާއި ގުޅުން އޮންނަ ހަރްޝާލީ ''ބަޖުރަންގީ ބައިޖާން'' ގެ ޝޫޓިންއިން އެންމެ ބިރުގަތީ އެކްޝަން ސީންތައް ކުޅުނު އިރުއެވެ. އެއީ އެ ތަޅާފޮޅުންތަކަކީ އަސްލުކަމަށް އޭނާއަށް ހީވާތީއެވެ. އަދި އެކަމަކީ އޭނާ ވަރަށް ހިތްހަމަނުޖެހޭ ކަމެކެވެ.\nހަރްޝާލީގެ މީސް މީޑިޔާ އެކައުންޓްތައް ބަލަހައްޓަނީ އޭނާގެ މަންމައެވެ.\nބޮލީވުޑު ފަންނާނުން ޗުއްޓީ ހޭދަކުރަން މިހާރު އަންނަނީ ރާއްޖެއަކަށް ނޫން\nދިގު އިންތިޒާރަކަށްފަހު "ޝޭރްޝާހް" މިމަހު ރިލީޒް ކުރަނީ\nއަނބިމީހާ މަރަށްފަހު އެކްޓަރ ރާހުލްއަށް ހަގީގީ ލޯތްބާއި ދިމާވެއްޖެ


Vacation Expo 2019 : Platinum Partner akah Ace Aviation, Ace travels adhi inner maldives - One Online\n"ވެކޭޝަންސް އެކްސްޕޯ 2019"ގެ ޕްލެޓިނަމް ޕާޓްނަރ އޭސް އޭވިއޭޝަން، އޭސް ޓްރެވަލްސް އަދި އިނަ މޯލްޑިވްސް --\n"ވެކޭޝަންސް އެކްސްޕޯ 2019"ގެ ޕްލެޓިނަމް ޕާޓްނަރަކަށް އޭސް އޭވިއޭޝަން، އޭސް ޓްރެވަލްސް އަދި އިނަ މޯލްޑިވްސް\n"ވެކޭޝަންސް އެކްސްޕޯ 2019"ގެ ޕްލެޓިނަމް ޕާޓްނަރަކަށް އޭސް އޭވިއޭޝަން، އޭސް ޓްރެވަލްސް އަދި އިނަ މޯލްޑިވްސް ހަމަޖައްސައިފިއެވެ.\nއަންނަ ޖުލައި މަހުގެ2ން4އަށް ދަރުބާރުގޭގައި ބޭއްވުމަށް ހަމަޖައްސައިފައިވާ ހަތަރު ވަނަ ވެކޭޝަންސް އެކްސްޕޯގެ ޕްލެޓިނަމް ޕާޓްނަރަކަށް އޭސް އޭވިއޭޝަން، އޭސް ޓްރެވަލްސް އަދި އިނަ މޯލްޑިވްސް ހަމަޖައްސައިފައި ވާއިރު ވޭތުވެދިޔަ ތިންއަހަރުވެސް ޕްލެޓިނަމް ޕާޓްނަރަކީ އިނަ މޯލްޑިވްސްއެވެ.\nވެކޭޝަންސް އެކްސްޕޯ އަކީ ރާއްޖޭގައި މިހާތަނަށް ބާއްވާފައިވާ ދިވެހިންގެ ތެރޭގައި އެންމެ މަގުބޫލް ޓްރެވަލް ފެއަރ އެވެ. މި އެކްސްޕޯގައި ރާއްޖޭގެ އިތުރުން ރާއްޖެއިން ބޭރުގައި ޗުއްޓީ ހޭދަކުރުމަށް ބޭނުންވާ ދިވެހިންނާއި ބިދޭސީންނަށް ވަރަށް ފުރިހަމަ ފުރުސަތުތަކެއް ލިބިގެންދެއެވެ. މިއީ ރާއްޖޭގައި ބާއްވާ އެންމެ ބޮޑު ޓްރެވަލް ފެއަރ އެވެ. ދިވެހިންގެ ފަރާތުން ބޮޑު ތަރުހީބެއް ލިބިގެން އަންނަ މި އެކްސްޕޯއަށް ރާއްޖޭގައި ދިރިއުޅޭ ބިދޭސީން ވެސް ޒިޔާރަތްކުރެއެވެ. މީގެ އިރުތުން އެކި ދާއިރާތަކުގެ އިސްފަރާތްތަކާއި ވިޔަފާރިވެރިން ވެސް މިފެއަރ އަށް ޒިޔާރަތް ކުރާކަން ފާހަގަ ކޮށްލެވެއެވެ.\n2018 ވަނަ އަހަރު ބޭއްވި ވެކޭޝަން އެކްސްޕޯގެ ތެރެއިން ---ފޮޓޯ: ހައިރައިޒް\nމިއަހަރުގެ އެކްސްޕޯގައި އެއާލައިންތަކާއި ޓުއަރިޒަމް ދާއިރާގެ އެކިފަރާތްތަކުން ބައިވެރިވާނެ އެވެ. ހާއްސަގޮތެއްގައި ބޭރުގައުމުތަކުގެ ޓުއަރިޒަމް ބްރޭންޑް ތަކުންވެސް ބައިވެރިވާނެއެވެ. ވެކޭޝަންސް އެކްސްޕޯގައި މި މިއަހަރު ރާއްޖޭގެ އިތުރުން އިންޑިއާ، ސްރީލަންކާ، މެލޭޝިއާ، ސިންގަޕޫރު، ބޫޓާން، ނޭޕާލް އަދި ބަންގްލަދޭޝްގެ ޓުއަރިޒަމް ދާއިރާތަކުން ބައިވެރިވާނެއެވެ.\nއެހެން އަހަރުތަކެކޭވެސް އެއްފަދައިން މިއަހަރުގެ އެކްސްޕޯއަށް ޒިޔާރަތްކުރާ ފަރާތްތަކުގެ މެދުގައި ގުރުއަތުން ހޮވޭ ފަރާތްތަކަށް އަގުހުރި އިނާމްތަކެއް ހުށަހެޅިފައި ވެއެވެ. އެގޮތުން އެކްސްޕޯއަށް ޒިޔާރަތްކުރާ ފަރާތްތަކުގެ ތެރެއިން ތިން ފަރާތަކަށް އުމްރާ ދަތުރު ލިބޭކަން ފާހަގަކޮށްލެވެއެވެ. މީގެ އިތުރުން އެއާލައިން ޓިކެޓާއި ރިޒޯޓް ދަތުރުތަކާއި ގެސްޓް ހައުސްތަކުގެ ސްޓޭ އަދި އެހެނިހެން ތަފާތު އަގުހުރި އިނާމުތައް ލިބިގެންދާނެއެވެ.\nމިދިޔަ އަހަރު ނެޝަނަލް އާޓްގެލެރީގައި ބޭއްވި ވެކޭޝަންސް އެކްސްޕޯއަށް 4000 އަށް ވުރެން ގިނަމީހުން ޒިޔާރަތް ކޮށްފައިވެއެވެ.\n"ވެކޭޝަންސް އެކްސްޕޯ 2019" އިންތިޒާމް ކުރަނީ ރާއްޖޭގެ މަޝްހޫރު އިވެންޓް މެނޭޖްމެންޓް ކުންފުނި، ހައިރައިޒް މޯލްޑިވްސް އެވެ.\nގުޅޭ ޓެގު ޓުއަރިޒަމް ހައިރައިޒް ވެކޭޝަން އެކްސްޕޯ\nވަން ފޮޓޯ: "ވެކޭޝަންސް އެކްސްޕޯ" އަދި "އެފްއެންޑްބީ ޝޯ" ނިންމާލުން\nހަތަރުވަނަ "ވެކޭޝަންސް އެކްސްޕޯ" އަދި "އެފްއެންޑްބީ ޝޯ" ކާމިޔާބުކަމާއެކު ނިންމާލައިފި\nވެކޭޝަންސް އެކްސްޕޯ އަދި އެފްއެންޑްބީ ޝޯވްގެ ސަބަބުން އެކި ދާއިރާތަކަށް ފަހި މާހައުލެއް ލިބިގެންދޭ: އަލީ ވަހީދު\n"ވެކޭޝަންސް އެކްސްޕޯ" އަދި "އެފްއެންޑްބީ ޝޯވް"ގެ ފުރަތަމަ ދުވަސް ކާމިޔާބުކަމާއެކު ނިންމާލައިފި\nވަން ފޮޓޯ: "ވެކޭޝަންސް އެކްސްޕޯ" އަދި "އެފްއެންޑްބީ ޝޯވް" ފެށުން


Dho?! Dunna aai Aish: Thimaage kameh nei "twins eh"\nދުންނަ އާއި އައިޝް: ތިމާގެކަމެއް ނެތް "ޓްވިންސެއް"\nކޮންމެ މީހަކާ ވެސް ވައްތަރު ހަތް މީހުން އުޅޭނެއޭ ބުނާތީ އަޑު އިވެ އެވެ. އެއީ ފަހަރެއްގައި ތެދަކަށް ނުވެދާނެ އެވެ. އެކަމަކު ދުންނަ އަހުމަދަށް އޭނާއާ އެންމެ ވައްތަރު އެކަކާ ދިމާވެއްޖެ އެވެ. މޫނުމަތީގެ ސިފަތަކަށް ބަލާފައި ދެ މީހުން ވަކިކުރަން ނޭނގޭހާ ވެސް އެއްގޮތެވެ. އެކަމަކު އެ ދެމީހުންގެ ލޭގެ ގުޅުމެއް ނެތެވެ. ދިރިއުޅެނީ ދެ ރަށެއްގަ އެވެ. މިހާތަނަށް ދިމާވީ ވެސް އެންމެ ފަހަރަކު އެވެ.\nފްލައިމީގެ ކެބިންކްރޫއެއްް ކަމަށްވާ ދުންނަ، އދ. މާމިނގިއްޔަށް ކުރާ ދަތުރުތަކުގައި އެންމެ ގިނައިން ކުރިމަތިވާ ސުވާލަކީ މިއީ އެވެ؛ "ތިއީ އައިޝް ހެއްޔެވެ؟"\nފޭސްބުކްގައި އަދި މަގުމަތިން ވެސް، ނުދަންނަ މީހުން އައިޝްއޭ ކިޔާފައި ގޮވާލަ އެވެ. އައިޝްއެއް ނޫނޭ ބުނުމުން ބައެއް މީހުންނަށް ގަބޫލެއް ވެސް ނުކުރެވެ އެވެ.\nދުންނަ (ކ) އާއި އައިޝާން-- ފޮޓޯ: އަހުމަދު ސުނީ ފޮޓޯގްރަފީ\n"އެކަމު ދެން ހާދަ ވައްތަރޭ،"\nމިއީ އުމުރުން 24 އަހަރުގެ ދުންނައަށް ކޮންމެ ދުވަހަކުހެން ކުރިމަތިލާން ޖެހޭ ކަމެކެވެ. އެހެންވެ، އޭނާ ހުރީ ކޮންމެ ވެސް ގޮތަކުން މި އައިޝްއެއް ދެކިލާ ހިތުންނެވެ.\nއެއީ މާލެއަށް އުފަން އައިމިނަތު އައިޝާން ޝަހީމެވެ. އުމުރުން 16 އަހަރެވެ. ދުންނައަށްވުރެ މާކުރިން، އައިޝާންއަށް ދުންނަ ފާހަގަކުރެވިއްޖެ އެވެ. އެއީ އައިޝާން މާމިނގިލީގައި އުޅުނު ދުވަސްވަރު އެވެ. ފްލައިމީގައި އުޅޭ ދުންނައާ ހާދަ ވައްތަރޭ ކިޔާފައި، ރަހުމަތްތެރިން ވާހަކަ ދައްކަން ފެށުމުން ދުންނަ ދެކިލުމުގެ ޝައުގުވެރިކަން ވެސް ބޮޑުވީ އެވެ.\nއައިޝާން ބުނިގޮތުގައި އޭނާ ފޭސްބުކުން ރިކުއެސްޓް ފޮނުވީ ވެސް، ފޮޓޯތަކުން އެ ދެމީހުން މާ ވައްތަރުކަން ފާހަގަކުރެވިގެންނެވެ. އެކަމަކު ދުންނަ ހީކުރީ އެއީ އޭނާގެ ފޮޓޯ ބޭނުންކޮށްގެން ހަދާފައިވާ ފޭކް އެކައުންޓެއް ކަމަށެވެ.\nއައިޝާން (ކ) އާއި ދުންނަ\n"ކުރިން ވެސް އިނދޭ ރިކުއެސްޓް ފޮނުވާފައި. އެކަމަކު ނުދަންނަ މީހަކަށް ވީމައި އެކްސެޕްޓް ނުކޮށް ހުއްޓާ، އެއް ދުވަހު ލާފައި އިން ފޮޓޯއިން ހީކުރީ އެއީ ދުންނަ ކަމަށް. އެހެންވެ، ފޭކް އެކައުންޓެއް ކަމަށް ހިތާ، އެކަން ބެލުމަށް އެކްސެޕްޓް ކުރީ،" ދުންނަ ބުންޏެވެ.\nފޭސްބުކުން އެ ދެ މީހުން ކޮންމެވެސް ވަރަކަށް ރައްޓެއްސެވެ. އެކަމަކު ބައެއް ދުވަސް ދުވަހު އައިޝާން އަޕްލޯޑްކުރާ ފޮޓޯތަކުން، ދުންނަ ދަނީ ސިއްސައިގެންނެވެ.\n"ހިތަށް އަރަނީ މިއީ ކޮން ދުވަހަކު ނެގުނު ފޮޓޯއެއް ބާއޭ! އެހެން ހިތާ ރަނގަޅަށް ބަލާލާއިރު މިއީ އައިޝްގެ ފޮޓޯއެއް،" ދުންނަ ބުންޏެވެ.\nދުންނަ (ކ) އާއި އައިޝާން\nދެ މީހުންނަށް ވެސް މިކަން ވީ ވަރަށް މަޖާކަމަކަށެވެ. އެހާ ވައްތަރު މީހުން ތިބެދާނެ ކަމަށް ދެ މީހުންނަކަށް ވެސް ގަބޫލެއް ނުކުރެވެ އެވެ. އެހެންވެ، ދެ މީހުން ވެސް ބޭނުންވީ، މަޝްހޫރު ފޮޓޯގްރާފަރު، އަހުމަދު ސުނީ ލައްވާ ފޮޓޯ ނަގުވާށެވެ. ރަސްމީކޮށް ދެ މީހުން ދިމާވީ ވެސް ހަމަ އެ ދުވަހު އެވެ.\nއައިޝާން ބުނީ އޭނާއާ އެހާ ވައްތަރު މީހަކާ ދިމާވުން ލިބުނީ ޝޮކެއް ކަމަށެވެ. އެކަމަކު އެ ދެ މީހުން ވެސް ތިބީ ވަރަށް އުފަލުންނެވެ. ފަހަރެއްގައި ތިމާއާ ވަރަށް ވައްތަރު މީހަކު ވެސް ދުނިޔޭގެ ކޮންމެވެސް ހިސާބެއްގައި އުޅެދާނެ އެވެ. ކުޑަކޮށް ހޯދާލަ ބަލާށެވެ.


Plastic gai pack kurun Lego in huttaalanee | Mihaaru\nލައިފްސްޓައިލް / ލެގޯ\n17 ސެޕްޓެމްބަރ 2020 - 07:20\nލެގޯގެ އުފެއްދުންތައް ޕެކްކުރަން ޕްލާސްޓިކް ބޭނުންކުރުން ހުއްޓާލަން ނިންމައިފި އެވެ.\nކުޑަކުދިންނަށް ހާއްސަ އެޑިއުކޭޝަނަލް އުފެއްދުންތައް ނެރޭ ޑެންމާކުގެ ކުންފުނިން ބުނީ އެންމެ ބޮޑު މަގުސަދަކީ އެއްފަހަރު ބޭނުންކޮށްފައިވާ އުކައިލާ ޒާތުގެ ޕްލާސްޓިކާ މުޅިން ދުރަށް ދިއުން ކަމަށެވެ.\nލެގޯ އިން ބުނީ އަންނަ އަހަރު ލެގޯގެ އުފެއްދުންތައް ނެރޭނީ ރިސައިކަލްކުރެވޭ ކަރުދާސް ޕެކްތަކުގައި ކަމަށެވެ. އެކަމަށް އެ ކުންފުނިން މަސައްކަތްކުރާތާ ދެ އަހަރުވެއްޖެ އެވެ. އަދި އެއް ފަހަރު ބޭނުންކޮށްފައި އުކައިލާ ޕްލާސްޓިކާ ދެކޮޅަށް މަސައްކަތްކުރަން ލެގޯ އިން ވަނީ ކުރިއަށް އޮތް ތިން އަހަރަށް 400 މިލިއަން ޑޮލަރުގެ ބަޖެޓެއް ވެސް ކަނޑައަޅައިފަ އެވެ.\nލެގޯގެ އެންވަޔަރަމަންޓަލް ރެސްޕޮންސިބިލިޓީ ޑިވިޝަންގެ ވައިސް ޕްރެޒިޑެންޓް ޓިމް ބްރުކްސް ވިދާޅުވީ ޕްލާސްޓިކް ބޭނުން ކުރުން ހުއްޓައިލަން ނިންމީ އެކަމަށް ފިޔަވަޅު އަޅަން އެދި ދުނިޔޭގެ އެކި ކަންކޮޅުތަކުގެ ކުދިންގެ ފަރާތުން ލެގޯ އަށް އިލްތިމާސްގެ ސިޓީތައް އަންނާތީ ކަމަށެވެ.\n"އެ ކުދިން ކުރާ އެންމެ ބޮޑު ސުވާލަކީ ކީއްވެ ހެއްޔޭ ތިމަންނަމެންގެ ޕެކްތަކުގައި ސިންގަލް-ޔޫޒްޑް ޕްލާސްޓިކް ބޭނުންކޮށްފައި ހުންނަނީ؟" ޓިމް ވިދާޅުވި އެވެ. "އެހެންވީމަ އެ ކުދިންގެ ފަރާތުން އިންސްޕަޔާވެގެން އަހަރެން ޕްލާސްޓިކް ހުއްޓާލަނީ."\nލެގޯގެ އުފެއްދުންތަކުގައި އަހަރަކު 5،000 މެޓްރިކް ޓަނުގެ ޕްލާސްޓިކްް ބޭނުންކުރެ އެވެ. އޭގެ ތެރެއިން 10 ޕަސަންޓަކީ ޕެކިން އަށް ބޭނުންކުރާ ޕްލާސްޓިކެވެ. ޖުމްލަކޮށް ބަލާ އިރު ލެގޯގެ އުފެއްދުންތައް ތައްޔާރުކުރަން އަހަރަކު 90،000 މެޓްރިކް ޓަނުގެ ޕްލާސްޓިކް ބޭނުންވެ އެވެ.\nޕްލާސްޓިކާ ދެކޮޅަށް ކުރާ މަސައްކަތުގެ ދަށުން ލެގޯ އިން އަންނަނީ މިހާރު ބޭނުންކުރާ އާދައިގެ ޕްލާސްޓިކްގެ ބަދަލުގައި ޕެޓްރޯލިއަމް-ބޭސްޑް ޕްލާސްޓިކް އޯލްޓަނޭޓިވެއްގެ ގޮތުގައި ބޭނުން ކުރުމުގެ މަސައްކަތް ވެސް ކުރަމުންނެވެ.\nތިމާވެށި ޑެންމާކް ކްލައިމެޓް ޗޭންޖް ލެގޯ\nލެގޯ އަކީ ހުސްޕްލާޓީކް އަދިއެވެސް އެންމެ ގަދަފަދަ .. ދެން މިއުޅެނީ ޕްކެކުރާ ޕްލާޓީކް ކަރުދާހަށް ބަދަލު ކުރަން.\nހުޅުމާލޭގައި ހުންނަ ޝޮޕިންގ މޯލްތިރީގައި ހުންނަ މަޝްހޫރު ފިހާރައަކުންވެސް ޕްލާސްޓިކް ކޮތަޅު ހުއްޓާލާފި !!! އެކަމަކު ކަރުދާސް ކޮތަޅު ވިއްކަނީ / ވިއްކާކަންމިއެނގެނީ ފައިސާދައްކާފައި ބިލުބަލާމީހުންނަށް އެކަނި މީތި ކަޑަ ދޯ


"Mee Gaumee Dhuvahu Gaumah Dhin Hadhiyaa Eh"- Dhagandey - Vaguthu\n2 މަސް ކުރިން ( އޮކްޓޯބަރ 8, 2021 )\nރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ)--- ވަގުތު އިމޭޖެސް: އަބްދުﷲ އަބީދު\nއުރީދޫ ސާފް ޗެމްޕިއަންޝިޕްގައި މިރޭ ރާއްޖެއާއި ބަންގްލަދޭޝް މޮޅުވި މެޗަކީ އެއީ ގައުމީ ދުވަހު ގައުމަށް ދިން ހަދިޔާއެއް ކަމަށް ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ) ބުނެފިއެވެ.\nގަލޮޅު ދަނޑުގައި މިރޭ 21:00 ގައި ފެށި މި މެޗުން ރާއްޖެ މޮޅުވެފައިވަނީ 2-0 ގެ ނަތީޖާއަކުންނެވެ. މެޗުގައި އެންމެ ފުރަތަމަ ރާއްޖެއަށް ލަނޑެއް ކާމިޔާބު ކޮށްދީފައިވަނީ ޖާޒީ ނަންބަރު 10، ހަމްޒާ މުހައްމަދު (ހަމްޕު) އެވެ. ދެވަނަ ގޯލު ކާމިޔާބު ކޮށްދިނީ ލިބުނު ޕެނަލްޓިއަކުން ދަގަނޑޭއެވެ.\nރާއްޖެއަށް މެޗުން މޮޅުވާން ހިތްވަރު ލިބުނީ، ހަމްޕުގެ އޯވާހެޑް ގޯލުންނެވެ. އެގޯލަށް ފަހު ރާއްޖެއިން ވަނީ ކުޅުން ވަރުގަދަކޮށްފައެވެ. ގޯލު ޖެހިތާ ކުޑަވަގުތުކޮޅެއް ފަހުން ބަންގްލަދޭޝް ޑިފެންޑަރު ގޯލު އޭރިއާ ތެރެއިން ކުރި ފައުލަކުން ޕެނަލްޓީ ވެސް ލިބި ވަނީ ގޯލު ކާމިޔާބު ކޮށްދީފައެވެ.\nދަގަނޑޭގެ ރީތި ގޯލަށްފަހު އޭނާ ބުރު އެއްލަމުން އުފާ ފާޅުކޮށްފައިވާތީ މެޗަށް ފަހު ބަންގްލަދޭޝްގެ ނޫސްވެރިޔަކު ވަނީ ދަގަނޑޭ ގާތި މިރޭގެ ގޯލު ކިހާ ހާއްސަތޯ ސުވާލު ކޮށްފައެވެ.\n"މިއީ ގައުމީ ދުވަހު ގައުމަށް ދިން ހަދިޔާއެއް"- ދަގަނޑޭ\nއޭގެ ޖަވާބުގައި ދަގަނޑޭ ބުނީ، ގޯލު މުހިންމު ނޫން ކަމަށާއި އޭނާގެ ޓީމު މޮޅުވުމުން އެ ނިމުނީ ކަމަށެވެ. އަދި މިރޭގެ މޮޅަކީ އެއީ ރާއްޖޭގައި ފާހަގަ ކުރަމުން އަންނަ ގައުމީ ދުވަހުގެ ހަދިޔާ ކަމަށް ދަގަނޑޭ ބުންޏެވެ.\n"ގޯލެއް ނޫން މުހިއްމީ. ޓީމު މޮޅު ވަންޏާ ނިމުނީ. ކާކުތޯ ގޯލް ޖެހީ ބަލާކަށް ބޭނުމެއް ނޫން. މިއީ ހުރިހާ ކުޅުންތެރިންގެ މަސައްކަތުން ގައުމީ ދުވަހު ގައުމަށް ދިން ހަދިޔާއެއް،" ދަގަނޑޭ ބުންޏެވެ.\nއޮކްޓޯބަރ 8, 2021 01:03\nޝުކުރިއްޔާ ދަގޭ !! އަދި އެއްމެޗު !!\nއޮކްޓޯބަރ 8, 2021 01:40\nއޮކްޓޯބަރ 8, 2021 09:48\nއަޑޭއާއެކު މިނިސްޓަރ މަހޭވެސް ދަނޑަ އަރުވަން ޓީމް ކޯޗް ސުޒޭން އަދި ބައްސާމް އަށް ގޮވާލަން.\nއޮކްޓޯބަރ 8, 2021 10:01\nނޭޕާލަށް ވުރެ ވެސް ރާއްޖެ މޮޅު... އެކަމަކު އާދޭސްކޮށްފައި ބުނަން.. އަޑުބަރޭ ދެން މަޑުކޮށްލާ..\nއޮކްޓޯބަރ 9, 2021 13:45\nޢެކަމް އެރޭ މޭން އޮފް ދަ މެޗް ތީނަ އަށް ހައްގެއް ނޫން.


Massala dhimaave India ge javvee ulhandhu ge dhathuru madujehijje\nއިންޑިއާއިން ހަނދަށް ފޮނުވަން އުޅުނު އުޅަނދު މަޑުޖެހިއްޖެ\nޗަންދުރަޔާން-2 ދަތުރަކީ ގާތްގަނޑަކަށް 150 މިލިއަން އެމެރިކާ ޑޮލަރުގެ ތާރީހީ މަޝްރޫއެއް -- ފޮޓޯ: އިސްރޯ\nނިއު ދިއްލީ (ޖުލައި 15) - އިންޑިއާ އިން ހަނދަށް ފޮނުވަން އުޅުނު ދެވަނަ ޖައްވީ އުޅަނދަށް ދިމާވި ޓެކްނިކަލް މައްސަލަކާ ގުޅިގެން މަޑުޖައްސައިލިފި އެވެ.\nއުޅަނދު ފޮނުވަން ގަޑިއިރަކަށްވުރެ ކުޑަތަންވެފައި ވަނިކޮށް މަޑުޖައްސާލަން ޖެހުނީ އެ އުޅަނދު ފޮނުވާލަން ބޭނުންކުރާ ސިސްޓަމުން ފާހަގަ ކުރެވުނު ޓެކްނިކަލް މައްސަލައަކާ ގުޅިގެން ކަމަށް އިންޑިއާގެ ސްޕޭސް އޭޖެންސީން ބުންޏެވެ.\nއެ ސެޓަލައިޓް ފޮނުވަން ހަމަޖައްސާފައިވަނީ އިންޑިއާގެ އިރުން އޮންނަ ސްރީހަރިކޮޓާ ސްޕޭސް ސްޓޭޝަނުން އިއްޔެގެ ވަގުތެއްގަ އެވެ. ނަމަވެސް، ދިމާވި މައްސަލައާ ގުޅިގެން ލޯންޗުކުރާނެ ތާރީހެއް ފަހުން އަންގާނެކަމަށް އެ އޭޖެންސީން އިތުރަށް ބުންޏެވެ.\nޗަންދުރަޔާން-2 ގެ ނަންދެވިފައިވާ ގާތްގަނޑަކަށް 150 މިލިއަން އެމެރިކާ ޑޮލަރުގެ ތާރީހީ މަޝްރޫއު ކާމިޔާބުވެއްޖެނަމަ، ހަނދުގެ ދެކުނު ފަޅިއަށް ދެވޭ ފުރަތަމަ ގައުމުގެ ލަގަބު އިންޑިއާއަށް ލިބޭނެ އެވެ.\nއެ މިޝަން ކާމިޔާބުވެއްޖެނަމަ، އިންޑިއާ ވެގެންދާނީ ހަނދަށް ޖައްވީ އުޅަނދެއް ފޮނުވައި ހަތަރު ވަނަ ގައުމަށެވެ. އޭގެ ކުރިން ހަނދަށް ދިޔުމުގެ ޝަރަފު ލިބިފައިވަނީ އެމެރިކާއާއި، ޗައިނާގެ އިތުރުން އޭރުގެ ސޯވިއެޓް ޔޫނިއަންއަށެވެ.\nއިންޑިއާގެ ޖައްވީ ގާބިލުކަން އިތުރުކުރުމަކީ އިންޑިއާގެ ބޮޑުވަޒީރު ނަރެންދުރަ މޯދީގެ އިސްނެންގެވުމެކެވެ. ނަމަވެސް، ގައުމުގައި އިންތިހާއަށް ބޮޑުވަމުން އަންނަ ފަގީރުކަން އިތުރުވުމުގެ މައްސަލައަށް އެ ފައިސާ ހަރަދުކުރުމަށް ގޮވާލައި ހާއްސަކޮށް އިދިކޮޅު ފަރާތްތަކުގެ ފާޑިކިޔުން ވަނީ މޯދީއަށް އަމާޒުވެފަ އެވެ.\nމީގެ ކުރިން 2008 ވަނަ އަހަރު އިންޑިއާއިން އުދުއްސި ޗަންދުރަޔާން-1 ހަނދުގައި ޖައްސާފައެއްނުވެ އެވެ. ނަމަވެސް އެ އުޅަނދުވަނީ ރާޑަރުތައް ބޭނުންކޮށްގެން ހަނދުން ފެނުގެ އަސަރެއް ފެނޭތޯ ވަރަށް ތަފްސީލީ ދިރާސާއެއްކޮށްފަ އެވެ.\nމިފަހަރުގެ ކާމިޔާބީގެ މައްޗަށް ބިނާކޮށް އިންޑިއާގެ އަމާޒަކީ 2022 ވަނަ އަހަރު ހަނދަށް މީހުންނާއެކު އުޅަނދެއް ފޮނުވުމެވެ.\nނާސާ އިންޑިއާ އިންޑިޔާގެ ބޮޑުވަޒީރު މޯދީ\nއިންޑިއާގެ މިސައިލް ޓެސްޓުން ސްޕޭސް ސްޓޭޝަނަށް ނުރައްކާ


ބަނދަރުމަތީގައި 03 ޕާކް ހެދުމުގެ މަސައްކަތް ކޮށްދޭނެ ފަރާތެއް ހޯދުމަށް\nބަނދަރުމަތީގައި 03 ޕާކް ހެދުމުގެ މަސައްކަތް ކޮށްދޭނެ ފަރާތެއް ހޯދަން ކުރި ނަންބަރު (IUL)395-02/395/2019/61 (18 ސެޕްޓެމްބަރ 2019) އިޢުލާން އާ ގުޅިގެން ހުށަހަޅާފައިވާ އަންދާސީ ހިސާބުތަކުގެ އަގުތައް މި މަސައްކަތައް ކަނޑައެޅިފައިވާ އަގަށްވުރެ ބޮޑުވެފައިވާތީ، އެ އިޢުލާން ބާޠިލްކޮށް އަލުން އިޢުލާން ކުރަމެވެ.\nލ.އިސްދޫ ބަނދަރުމަތީގައި 03 ޕާކް ހެދުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، އަމިއްލަ ތަކެތީގައި މި މަސައްކަތް ކޮށްދެއްވުމަށް ޝައުގުވެރިވެލައްވާ، ވިޔަފާރި ރަޖިސްޓަރީ ކުރުމުގެ ޤާނޫނު ނަންބަރު:2014/18 ގެ ދަށުން ރަޖިސްޓަރީ ކޮށްފައިވާ ފަރާތްތަކުން ތިރީގައިވާ ގޮތުގެ މަތިން ޢަމަލުކުރުން އެދެމެވެ.\nބީލަންގައި ބައިވެރިވާން އެދޭ ފަރާތްތަކުން، 13 އޮކްޓޯބަރ 2019 ވާ އާދިއްތަ ދުވަހު 9:30 އިން 13:30އަށް ހައްދުންމަތީ އިސްދޫ ކައުންސިލްގެ އިދާރާއަށް ދުރުވެ ނަން ނޯޓް ކުރުން އެދެމެވެ.\nމި މަސައްކަތާ ގުޅޭ ޕްރީބިޑް މީޓިންގ އޮންނާނީ 14 އޮކްޓޯބަރ 2019 ވާ ހޯމަ ދުވަހު 11:00ގައި ހައްދުންމަތީ އިސްދޫ ކައުންސިލްގެ އިދާރާގައެވެ.\nބިޑް ހުށަހެޅުމާއި، ބިޑް ހުޅުވުން އޮންނާނީ 16 އޮކްޓޯބަރ 2019 ވާ ބުދަ ދުވަހު 13:00 ގައި އިސްދޫ ކައުންސިލްގެ އިދާރާގައެވެ.\nއަދި ނަންނޯޓު ކުރަން ވަޑައި ނުގަންނަވާ ފަރާތްތަކަށާއި، ގަޑިޖެހިގެން ޕްރީބިޑް މީޓިންގއަށް ވަޑައިގަންނަވާ ފަރާތްތަކަށާއި، ގަޑިޖެހިގެން ބިޑުހުށައަޅަން ވަޑައިގަންނަވާ ބޭފުޅުންނަށް ބިޑު ހުށައެޅުމުގެ ފުރުޞަތު ދެވެން ނޯންނާނެ ވާހަކަ ދަންނަވަމަވެ. އަދި މިކަމަށް އެދި މަޢުލޫމާތު ސާފުކުރަން ވަޑައިގަންނަވާ ކޮންމެ ބޭފުޅަކަށްވެސް ލިބިވަޑައިގަންނަވާނީ މަޢުލޫމާތު ސާފުކުރުމުގެ 01 ފުރުޞަތެވެ.\nވީމާ، މިކަން ޢާއްމުކޮށް އެންގުމަށްޓަކައި އިޢުލާންކުރީމެވެ.\n06 އޮކްޓޫބަރު 2019\nޕަބްލިޝްކުރި ތާރީޚު: 06 އޮކްޓޫބަރު 2019\nސުންގަޑި: 16 އޮކްޓޫބަރު 2019 1300


Dhonfanu School gai Dinner Night eh baavvanee\nދޮންފަނު ސްކޫލުގައި ޑިނަ ނައިޓެއް ބާއްވަނީ\nބ. ދޮންފަނު ސްކޫލުގެ ޕީޓީއޭ އިން އިންތިޒާމުކޮށްގެން ޑިނަ ނައިޓެއް ހުކުރު ދުވަހުގެ ރޭ ބާއްވާ ގޮތަށް ހަމަޖައްސައިފި އެވެ.\n“ޕީޓީއޭ މަލާފަތް 2019” ނަމުގައި އަންނަ ހުކުރު ދުވަހުގެ ރޭ 8:00 ން 10:30 އަށް އެ ސްކޫލުގައި ބާއްވާ ޑިނާ ނައިޓުގައި މައިގަނޑު ގޮތެއްގައި ހިމެނޭނީ ދިވެހި ކެއުމުގެ ރަހަތައް ކަމަށް ދޮންފަނު ސްކޫލުން ބުންޏެވެ.\nދޮންފަނު ސްކޫލުގެ ޕްރިންސިޕަލް އަލީ ހިޝާމް ވިދާޅުވީ މި ޑިނަ ނައިޓަކީ ދަރިވަރުންނާއި ގުޅުންހުރި އެކިއެކި ހަރަކާތްތަކުގަ އާއި ސްކޫލުގެ ވަސީލަތްތައް އިތުރަށް ތަރައްގީ ކުރުމަށް ފައިސާ ހޯދުމަށް ބާއްވާ ޑިނަ ނައިޓެއް ކަމަށެވެ.\n“އެގޮތުން ޕީޓީއޭގެ ފަންޑުން ކުރެވިފައިވާ ހާއްސަ ކަންތައްތަކުގެ ތެރޭގައި ކޮމްޕިއުޓަރު ލެބަށް ކޮމްޕިއުޓަރު އިތުރު ކުރުމާއި ކްލާސްރޫމުތައް ޑިޖިޓަލް ކުރުމަށް ޓީވީ ހަރުކުރުން ހިމެނޭ،” ހިޝާމް ވިދާޅުވި އެވެ.\nދޮންފަނު ސްކޫލުގައި ކުރިޔަށް ގެންދިއުމަށް ރާވާފައިވާ މި ހަރަކާތުގައި ބޮޑުބެރު އައިޓަމްތައް ހުށައަޅައިދޭނެ ކަމުގައި އެ ސްކޫލުން ބުންޏެވެ.\nމި ޑިނަ ނައިޓްގެ ޓިކެޓެއް ވިކުމަށް ހަމަޖެހިފައި ވަނީ 150 ރުފިޔާ އަށެވެ.


ރަޝިޔާއިން އެފްރިކަން ޔޫނިއަން އަށް ވެކްސިންގެ 300 މިލިއަން ޑޯޒް ދެނީ\nއެފްރިކާގެ ގައުމުތަކަށް ރަޝިޔާއިން ވެކްސިން ދެނީ\nއެސަރަހައްދުގެ އަބާދީއަކީ 1.3 ބިލިއަން\nއަމާޒަކީ ކުރިޔަށް އޮތް ތިން އަހަރު ދުވަހުގެ ތެރޭގައި އެސަރަހައްދުގެ ގައުމުތަކުގެ 60 އިންސައްތަ މީހުންނަށް ވެކްސިން ދިނުން\nމެއި މަހު ވެކްސިންގެ ބައެއް ޑޯޒްތައް ފޯރުކޮށްދޭނެ\n20 ފެބްރުއަރީ 2021 | ހޮނިހިރު 08:52\nރަޝިޔާއިން އުފައްދާފައިވާ ސްޕަޓްނިކް-ވީ ވެކްސިންގެ ސާމްޕަލެއް\nރަޝިޔާއިން ކޮވިޑް-19ށް އުފައްދާފައިވާ ވެކްސިން ކަމުގައިވާ ސްޕަޓްނިކް-ވީ ވެކްސިންގެ 300 މިލިއަން ޑޯޒް އާއި ވެކްސިން ހޯދުމަށް ބޭނުންވާ މާލީ އެހީތެރިކަން ފޯރުކޮށްދިނުމަށް ހުށަހަޅާފައިވާކަމަށް އެފްރިކަން ޔޫނިއަން (އޭޔޫ)ގެ ވެކްސިން ޓާސްކް ޓީމުން ބުނެފިއެވެ.\nމިކަމާއި ގުޅިގެން ރަޝިއަން ޑައިރެކްޓް އިންވެސްޓްމަންޓް ފަންޑު (އާރުޑީއައިއެފް)ން ބުނީ މިވެކްސިން މިއަހަރުގެ މެއި މަހުން ފެށިގެން 12 މަސްދުވަހުގެ ތެރޭގައި އެފްރިކަން ޔޫނިއަނަށް ލިބޭނެކަމަށެވެ. އަދި މެއި މަހު ވެކްސިންގެ ބައެއް ޑޯޒްތައް ފޯރުކޮށްދެވޭ ވަރުވާނެ ކަމަށާއި އަދި ގިނައިން ވެކްސިންގެ ޑޯޒްތައް ފޯރުކޮށްދޭން ފެށޭވަރުވާނީ ޖޫން މަހުގައި ކަމަށް އާރުޑީއައިއެފުން ބުނެއެވެ.\nއޭޔޫގައި 55 ގައުމު ހިމެނޭއިރު އެޖަމިއްޔާއިން އުންމީދުކުރަނީ ކުރިޔަށް އޮތް ތިން އަހަރު ދުވަހުގެ ތެރޭގައި އެސަރަހައްދުގެ ގައުމުތަކުގެ 60 އިންސައްތަ މީހުންނަށް ވެކްސިން ދެވޭވަރުވާނެ ކަމަށެވެ. އެސަރަހައްދުގެ އަބާދީއަކީ 1.3 ބިލިއަނެވެ. މުއްސަނދި ބައެއް ގައުމުތަކުން އެފްރިކާ ސަރަހައްދުގެ ގައުމުތަކަށް ވެކްސިންގެ އެހީތެރިކަން ފޯރުކޮށްދިން ނަމަވެސް ވެކްސިން ޖަހަން ފެށިފައިވަނީ އެސަރަހައްދުގެ ވަރަށް މަދު ގައުމުތަކަށެވެ.\nރަޝިޔާއިން ވެކްސިން ފޯރުކޮށްދޭނެކަން ހާމަކުރުމުން އޭޔޫން ވަނީ އެކަމަށް ޝުކުރު އަދާކޮށްފައެވެ. އަދި މިފަދަ އެހީތެރިކަމާއެކު މިބަލިމަޑުކަމުން އަރައިގަނެވޭނެކަމަށް އޭޔޫން ބުނެއެވެ.\nއޭޔޫން މީގެކުރިން ބުނެފައިވަނީ އެސްޓްރަޒެނިކާ އާއި ފައިޒަރ އަދި ޖޯންސަން އެންޑް ޖޯންސަން އިން އުފައްދާފައިވާ ވެކްސިންތަކުގެ 270 މިލިއަން ޑޯޒް މިއަހަރު ތެރޭގައި އެފްރިކާގެ ގައުމުތަކަށް ލިބޭނެކަމަށެވެ.\nހުކުރު ދުވަހު އޭޔޫގެ ވެކްސިން ޓީމުން ބުނެފައިވަނީ 270 މިލިއަން ޑޯޒް ފުރަތަމަ ފޭސްގައި ޖަހާ ނިންމާނެކަމަށެވެ.\nރަޝިޔާއިން އަންނަނީ އެގައުމުން އުފައްދާފައިވާ ވެކްސިންގެ އިތުރު ޑޯޒްތައް އުފެއްދުމަށް އިންޑިޔާ، ދެކުނު ކޮރެއާ އަދި ބްރެޒިލްގެ ކުންފުނިތަކާއެކު އެއްބަސްވުންތަކާއި ހަމައަށް އައިސްފައެވެ. އަދި ވެނެޒުޔޭލާ އާއި ހަންގޭރީ އަށް ވެކްސިންގެ ޑޯޒްތައް ދޭނެކަމަށް ވަނީ ބުނެފައެވެ.\nއެފްރިކާ ސަރަހައްދުގެ ގައުމުތަކުގެ ތެރެއިން އަލްޖީރިއާ އިން އަންނަނީ ސްޕަޓްނިކް ވީ ވެކްސިން ޖަހަމުންނެވެ. އަދި ދެކުނު އެފްރިކާގެ ހެލްތު މިނިސްޓްރީން ބުނެފައިވަނީ ސްޕަޓްނިކް ވީ ވެކްސިން ރަޖިސްޓްރީކުރުމަށް ހުށަހަޅަންޖެހޭ ލިޔުންތައް މިހަފްތާތެރޭ ރަޝިޔާއިން ހުށަހަޅާފައިވާކަމަށެވެ.


Green in fahu vaguthu TC aa ves evvarukoffi | Mihaaru\nޓީސީގެ ވިލިއަމްސް (ކ) ގްރީންގެ އާދިލް ކައިރިން ބޯޅަ ހިފައިގެންދަނީ.-- ފޮޓޯ: ނިޝާން އަލީ/ މިހާރު\n03 މާޗް 2018 - 18:45 13 comments\nއެސްޓީއޯ މާލޭ ލީގުގައި މިއަދު ހަވީރު ކުޅުނު މެޗުގެ ފަހު ސިކުންތުކޮޅުގެ ތެރޭގައި ގްރީން ސްޓްރީޓްސްގެ އަހުމަދު ރިލްވާން (ރިލޭ) ޖެހި ގޯލުން އެ ޓީމުން 2-2 އިން ޓީސީ ސްޕޯޓްސް ކްލަބާ އެއްވަރުކޮށްފި އެވެ.\nލީގުގެ ފުރަތަމަ މެޗުގައި ގްރީން ސްޓްރީޓްސް އިން މާޒިޔާއާ އެއްވަރުކުރީ ވެސް ފަހު ވަގުތު ޖެހި ގޯލަކުންނެވެ.\nޓީސީން މި މެޗަށް ނުކުތީ ލީގުގެ ފުރަތަމަ މެޗުގައި ކުޅުނު ފުރަތަމަ އެގާރަ އަށް ތިން ބަދަލެއް ގެނެސްގެންނެވެ. މާޅޮހުގެ އަހުމަދު އާރިފް (އާރީ) އާއި މުހައްމަދު ސާދު ފުރަތަމަ ފަހަރަށް ފުރަތަމަ އެގާރައިން ޖާގަ ހޯދިއިރު، ޔާމީން އިބްރާހިމް (ޔާމްބެ) ވެސް ވަނީ ފުރަތަމަ އެގާރައިގައި ކުޅުނެވެ.\nޓީސީ އަށް މި ސީޒަނުގައި މޮޅު ކުޅުމެއް ދެއްކި ކިރްގިސްތާން މިޑްފީލްޑަރު އަނަޓޯލީ ވްލަޝިޗޭވް ހުރީ އަނިޔާގަ އެވެ.\nމާޒިޔާއާ ދެކޮޅަށް ބަދަލު ކުޅުންތެރިޔެއްގެ ގޮތުގައި ކުޅެން އަރައި މޮޅު ކުޅުމެއް ދެއްކި ގްރީން ސްޓްރީޓްސްގެ ރިލޭ އަށް ވަނީ ފުރަތަމަ އެގާރައިން ފުރުސަތު ދީފަ އެވެ. އެ ޓީމުން މެޗުގެ ހަ ވަނަ މިނިޓްގައި ލީޑުނެގީ ރިލޭ ތަނަވަސްކޮށްދިން ފުރުސަތަކުންނެވެ. މެޗުގެ ހަ ވަނަ މިނިޓްގައި ރިލޭ ނަގައިދިން ކޯނަރު ގޯލަށް ވަނީ ޓީސީގެ އައިހަމް ބޮލުގައި ޖެހިފަ އެވެ.\nޓީސީގެ ފުރަތަމަ ނުރައްކާތެރި ހަމަލާ މެޗުގެ 16 ވަނަ މިނިޓްގައި ފޮނުވާލީ އިބްރާހިމް މަހުދީ (ފޭދޫ އިއްބެ) އެވެ. އޭރިއާ ތެރެއިން އާރީ ހުސްކޮށްލާފައި ފޭދޫ އިއްބެ އަށް ދިން ބޯޅަ އޭނާ ފޮނުވާލި ނަމަވެސް ގްރީންގެ އުޒްބެކިސްތާންގެ ކީޕަރު ސަރްގޭ ސްމޮރޮޑިން ވަނީ މަތަކޮށްފަ އެވެ.\nއޭގެ ފަހުން އޭރިއާ ބޭރުން ޝަފްލޭ ފޮނުވާލި ޝޮޓް ޓީސީގެ ކީޕަރު އިފްރާހް އަރީފް (އިފްރާ) ވަނީ މަތަކޮށްފަ އެވެ.\nމެޗުގެ 37 ވަނަ މިނިޓްގައި ޓީސީގެ މުހައްމަދު ސާމިރް ވަނީ ނުރައްކާތެރި ހަމަލާއެއް ފޮނުވާލައިފަ އެވެ. އޭރިއާ ބޭރުން ސާމިރު ފޮނުވާލި ބާރު ބޯޅަ ކީޕަރު ސަރްގޭ ވަނީ ދިފާއުކޮށްފަ އެވެ. އޭގެ ފަހުން އިބްރާހިމް ވަހީދު (އިއްބެ) ފޮނުވާލި ޝޮޓް ވެސް ކީޕަރު ސަރްގޭ ވަނީ މަތަކޮށްފަ އެވެ.\nޓީސީން މި ހާފްގެ ބޮޑު ބައިގައި ރަނގަޅު ކުޅުމެއް ނުދެއްކުމުން މެޗުގެ 40 ވަނަ މިނިޓްގައި އެ ޓީމުން ވަނީ ދެ ބަދަލެއް ގެނެސްފަ އެވެ. އެގޮތުން އަހުމަދު އައިހަމް އާއި ސާމިރުގެ ބަދަލުގައިވަނީ މުުރުތަލާ އަދުނާން އާއި ލައިބީރިއާ ގައުމީ ޓީމަށް ކުރިން ކުޅުނު ފޯވާޑް ޑިއޯ ވިލިއަމްސް ވަނީ ކުޅެން އަރުވައިފަ އެވެ. ވިލިއަމްސް ޓީސީއާ ގުޅުނީ މީގެ އެއް ދުވަސް ކުރިންނެވެ.\nލަނޑު ޖެހުމަށް ފަހު އިއްބެ (ކ) އާއި ފޭދޫ އިއްބެ އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nގްރީން އިން ދެ ވަނަ ހާފަށް ނުކުތީ ޝަފްލޭގެ ބަދަލުގައި ޔޫކްރޭނުގެ މިޑްފީލްޑަރު ސޮބޮލް އިލިއާ ކުޅެން އަރުވައިގެންނެވެ.\nމި ހާފް ފަށައިގެން ފަސް މިނިޓް ތެރޭ ޓީސީން އެއްވަރުކުރީ ލިބުނު ޕެނަލްޓީ އަކުން ފޭދޫ އިއްބެ ކާމިޔާބުކުރި ލަނޑުންނެވެ. މި ޕެނަލްޓީ އަކީ ޓީސީގެ ވިލިއަމްސް އަށް އޭރިއާ ތެރެއިން ގްރީންގެ ކީޕަރު ސަރްގޭ ކުރި ފައުލަކަށް ރެފްރީ ދިން ޕެނަލްޓީ އެކެވެ.\nޓިސީ އަށް ލީޑުނަގައިދޭން މެޗުގެ 68 ވަނަ މިނިޓްގައި އިއްބެ ވަނީ ނުރައްކާތެރި ހަމަލާއެއް ފޮނުވާލައިފަ އެވެ. އޭރިއާ ބޭރުން އިއްބެ ފޮނުވާލި ބޯޅަ ދިޔައީ ދަނޑިކައިރިން ބޭރަށެވެ. އެހެން ނަމަވެސް އޭގެ އަށް މިނިޓް ފަހުން ލިބުނު ބޯޅައިގެ ބޭނުން ހިފައި އިއްބެ ވަނީ ޓީސީ އަށް ލީޑުނަަގައިދީފަ އެވެ. މެޗުގެ 76 ވަނަ މިނިޓްގައި އޭރިއާ ބޭރުން އިއްބެ ފޮނުވާލި ބޯޅަ އަމާޒުވީ ގޯލުގެ މަތީ ކަނަށެވެ.\nލީޑުފުޅާކުރަން ޓީސީގެ ފޭދޫ އިއްބެ އާއި ޔާމްބެ އަދި ބަދަލު ކުޅުންތެރިޔެއްގެ ގޮތުގައި ކުޅެން ނުކުތް އިޝާން އިބްރާހިމް (ސައްޓު) އަށް ލިބުނު ފުރުސަތުތަކުގެ ބޭނުމެއް ނުހިފުނެވެ.\nޓީސީ މޮޅުވާނެ ކަމަށް ބެލެވިފައި އޮއްވައި ގްރީން ސްޓްރީޓްސް އިން އެއްވަރުކުރީ މެޗުގެ އިތުރު ވަގުތުގެ ގޮތުގައި ދެއްކި ހަތަރު މިނިޓް ހަމަވާން ކުޑަވަގުތު ކޮޅަކަށް ވެފައި ހުއްޓަ އެވެ. ޓީސީގެ ތިން ކުޅުންތެރިން ކައިރިން ގްރީންގެ މުހައްމަދު ރިސްވާން (ފުކޭ) ބޯޅަ ހިފައިގެން ގޮސް ހުރަސް ކޮށްލީ ގޯލު ކުރިމަތީގައި ހުސްކޮށްހުރި ރިލޭ އަށެވެ. އޭނާ ވަނީ ފަސޭހަކަމާ އެކު އެ ބޯޅަ ގޯލަށް ފޮނުވާލައިފަ އެވެ.\nގްރީންގެ ކޯޗު އަލީ ސުޒޭން ބުނީ ދެ މެޗުން ހަތަރު ޕޮއިންޓް ގެއްލުމުން އެއްކޮށް ހިތްހަމަ ޖެހެއޭ ނުބުނެވޭނެ ކަމަށެވެ.\n"އެއްކޮށް ހިތްހަމަ ޖެހެޔެކޭ ނުބުނެވޭނެ. އެއީ ދެ މެޗުން ހަތަރު ޕޮއިންޓް ގެއްލިއްޖެ. އެކަމަކު މި މެޗުގެ ވެސް އޮއިވަރު ދިޔަ ގޮތުން މުހިއްމު ކުޅުންތެރިންތަކަކަށް އަނިޔާވެގެން ފޫނުބެއްދޭ ހާލަތަށް ގޮސްފައި އޮއްވާ ޕޮއިންޓެއް ލިބުމަކީ ވެސް ކޮންމެވެސް ވަރެއްގެ ހިތްހަމަ ޖެހުމެއް. ކުރިއަށްދާން ވެސް ހިތްވަރެއް،" ސުޒޭން ބުންޏެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ އޭނާގެ ޓީމަށް މެޗު ގެއްލުނީ ފަސޭހަކޮށްލުމުން ކަމަށެވެ.\n"ހަގީގަތުގައި ވަރުބަލި ވުމަށް ވުރެން ބޮޑަށް މިއަދު ފެނުނީ ޓީސީ ކުޅުންތެރިން ވަރަށް ފަސޭހަކޮށް ކުޅެން އުޅުނުތަން. ފުރަތަމަ ގޯލު ވެސް ހަމަ ކިޔައިދީފައި އޮތް ގޮތަށް ވަނީ. އެ މިސްޓޭކެއް. ދެން ބަދަލު ގެނެސްގެން މެޗުގެ ލީޑު ލިބިފައި އޮއްވައި ފުރަތަމަ ކޮޅުގައި ފަސޭހަކޮށްލި އެތި ބެކްފަޔާ ވެފައި މިއޮތީ،" ނިޒާމްބެ ބުންޏެވެ.\nޓީސީއާ ދާދި ފަހުން ގުޅުނު ބިދޭސީ ފޯވާޑް ވިލިއަމްސްގެ ފަރާތުން އުއްމީދީ ކުޅުމެއް ފެނިގެންދިޔަކަން ނިޒާމްބެ ވަނީ ފާހަގަކޮށްފަ އެވެ.\nޓީސީ ބަލިކޮށް ގްރީން ޕްރިމިއާ ލީގާ ގާތަށް


Al-Qaeda ge Dhekunu Asia ge is meehaa maraalaifi | Mihaaru\nއާސިމް އުމަރު: އޭނާ މަރުވީ އެމެރިކާ އާއި އަފްގާނިސްތާން ސިފައިން ގުޅިގެން ދިން ހަމަލާއެއްގައި ކަމަށް ވޭ\nއަލް-ގައިދާގެ ދެކުނު އޭޝިއާ ގޮފީގެ އިސް މީހާ މިދިއަ މަހު މަރާލާފައިވާ ކަމަށް، އަފްގާނިސްތާނުގެ ސިއްރު ފުލުހުން އިއްޔެ ބުނެފި އެވެ.\nއެމެރިކާ އާއި އަފްގާނިސްތާން ސިފައިން ގުޅިގެން ހިންގި އޮޕަރޭޝަނެއްގައި މަރުވީ، އަލް-ގައިދާގެ ދެކުނު އޭޝިއާ ގޮފި ކަމަށްވާ އަލް-ގައިދާ އިން އިންޑިއަން ސަބްކޮންޓިނެންޓް (އަގިސް) ގެ ލީޑަރު އާސިމް އުމަރެވެ.\nހެލްމަންދު ޕްރޮވިންސްގައި ހިންގި ވަރުގަދަ މި އޮޕަރޭޝަންގައި އާސިމްގެ އިތުރުން، މަދުވެގެން އާންމުންގެ 40 މީހަކު ވެސް މަރުވި ކަމަށް، އަފްގާނިސްތާނުގެ ނެޝަނަލް ޑައިރެކްޓަރޭޓް އޮފް ސެކިއުރިޓީ (އެންޑީއެސް) އިން ބުންޏެވެ.\nއެކަމަކު އެމެރިކާ އިން މިކަމާ ބެހޭ ގޮތުން ވަކި އެއްޗެކޭ އަދި ނުބުނެ އެވެ. އަލް-ގައިދާ އިން ބުނީ އެއީ އޮޅުވާލައިގެން ފަތުރާ ޕްރޮޕެގަންޑާ ހަބަރެއް ކަމަށެވެ. އެ ޖަމާއަތުން ބުނި ގޮތުގައި އެ އޮޕަރޭޝަންގައި ހަމައެކަނި މަރުވީ އާންމުންނެވެ.\nއެންޑީއެސް އިން ޓްވިޓާގައި އާންމުކުރި ބަޔާނެއްގައި ބުނީ އާސިމް މަރުވީ ތާލިބާނުންގެ ބާރު އޮންނަ ސަރަހައްދެއްގައި ހުރި އިމާރާތަކަށް ދިން ހަމަލާތަކެއްގައި ކަމަށެވެ. އޭރު އެތަނުގައި އާސިމްގެ އިތުރުން ވެސް އަގިސްގެ މެމްބަރުން ތިބި ކަމަށް ބަޔާނުގައިވެ އެވެ.\nއެންޑީއެސް އިން ވަނީ އާސިމްގެ ގަބުރުގެ ފޮޓޯއެއް ވެސް އާންމުކޮށްފަ އެވެ. އެކަމަކު އޮޕަރޭޝަންގެ ހުރިހާ ތަފުސީލެއް ނުދެ އެވެ.\nއާސިމްއާ އެކު މަރާލި އެހެން މީހުންގެ ތެރޭގައި، އަލް-ގައިދާގެ މިހާރުގެ ވެރިޔާ އައިިމަން އަލް-ޒަވާހިރީ އާއި އާސިމާ ދެމެދު، މުވާސަލާތްކުރުމުގެ މެދުވެރިއެއްގެ ބައި ކުޅޭ ކަމަށް ބެލެވޭ އަބޫ ރައިހާން ވެސް ހިމެނޭ ކަމަށް، އަފްގާނިސްތާނުން ބުނެ އެވެ.\nތާލިބާނުންގެ އިމާރާތެއްގެ ތެރޭގައި އަލް-ގައިދާގެ ބަޔަކު ތިބުމުން ސުވާލުތަކެއް އުފެދެ އެވެ. ސަބަބަކީ، އެމެރިކާއާ އެކު ތާލިބާނުން ސުލްހައިގެ ވާހަކަތައް ކުރިއަށް ގެންދިޔައީ، އަލް-ގައިދާއާ ގުޅުން ކަނޑާލާނެކަމުގެ ޔަގީންކަން ވެސް ދެމުން ކަމަށް ވާތީ އެވެ. އެކަމަކު ސުލްހައިގެ ވާހަކަތައް މިހާރު ވަނީ މެދުކެނޑިފަ އެވެ.\nއަލްގާއިދާ އަފްޣާނިސްތާން އެމެރިކާ\nނުވެސްއުޅޭ މީހެއް. އިސްލާމްދީނުގެ ނަން ހުތުރުކުރަން އުފައްދާފައިވާ ހިޔާލީ ސަހުސިއްޔަތެއް.\nކަލެޔަށް ނޭންގުމަކީ އެހެން މީހުންނަށް އެކަން ނޭންގެން ޖެހޭ ސަބަބެއް ނޫން. ބިން ލާދިން މަރެއް ނުވެޔޭ ކިޔައިގެންވެސް އުޅުނު ބަޔަކު.\n40 މީހުން ބޮލަށް ބޮމެއް އަޅާފަ ބުނެލަނީ އަލްގައިދާމީހަކު މަރައިފީމޭ އެހިސާބުން އެންމެން ގަބޫލުކޮށްލަނީ، ތިޔައީ އުޅޭމީހެއްކަންވެސް އެނގޭނެގޮތެއްވެސް ނޯވޭ.\nއަލްގައީދާ އޯ. ކަމަކީ މީހުން މެރުން. ތަންތަން ފަނާކޮށް ނައްްތާލުން. ބޯހަމަޖެހޭ ކަމެއް ކުރާބައެއްނޫން.


އައިރީން4– Esfiya\n”ރާޔާ” ފަހަތުން އައި އަންހެން ކުއްޖެއް ގޮވާލިއެވެ. އެކުއްޖެކޭ ރާޔާ އެކޭ ތަފާތެއް ނެތެވެ. ސްކޫލުގައި އޮންނަ ގަވާއިދައް ރާޔާ އާއި އެ އަން ހެން ކުއްޖާ ދުވަހަކުވެސް އަމަލު ކޮއްފައެށް ނުވެެ އެވެ.”ރައު.. މިއަދު ޖެހޭނެ ޕްލޭން ކޮންމެ ގޮތެއް ހަދާފަވެސް ކާމިޔާބު ކުރަން… މިއަދު މަގޭ ޒިންމާ އަކީ އެ…. ރައު ނިކަން އޭނަ ހައްދާލަބަަލަ… ބު ނޭ މިއަދު ހަތަރުވަނަ ގަޑީގަ ފާޙަނާއަށް ދާށޭ… މަ ބޭނުން މިއަދު އޭނާގެ ޓެސްޓަށްް ދަސްކުރަން ޖެހޭ ބައިތައް އޭނާއަށް ނޭނގެން…ހަހަހަ” ރާޔާ ވާހަކަ ދައްކަމުން ދިޔައީ ވަރަށް މަޑުންނެވެ. ކިރިޔާ ރައުލާއަށް އިވޭ ވަރަށެވެ. ރައުލާގެ ތުންފަތުގައި ވެސް ވީ ވިހަ ހިނިތުންވުމެކެވެ. ރައުލާ އަކީ ވެސް ރީތި ސިފައެއް ލިބިފައި ހުންނަ ސާދަ އަހަރުގެ އަންހެން ކުއްޖެކެވެ.މީހުންނަށް ބޭރުން ދައްކަނީ ހިތްހެޔޮ ކަމެވެ. ނަމަވެސް ރާޔާ ފިޔަވައި އިތުރު މީހަކަށް އޭނާގެ ހަގީގަތް އިނގި ފަކާ ނުވެއެވެ.\nސްކޫލް ދޮށަށް ދިޔަ ދެ އެކުވެރިންގެ މޫނުން ފެން ނަނީ އުފާވެރި ކަމެވެ. ކޮންމެ ގޮތެއް ވިޔަަަަސް މިއަދު އެމީހުންގެ ޕްލޭން ކާމިޔާބުު ވާނެވެ. އެއީ އެމީހުން ދެކޭ ގޮތެވެ. އެމީހުންނަށް ނޭނގުނީ މާތް ﷲ މިކަން ރަނގަޅަށްް ބައްލަވާ ވޮޑިގެން ވާ ކަ މެވެ.ައެކަލާނގެއީ ވާނޭ ކަމާއި ނުވާނޭ ކަން މެދު ވެރިކުރައްވާ ފަރާތް ކަމެވެ.\nރަނގަބީލުގެ އަޑު އިވުމާއެކު ސްކޫލު ދަރިވަރުން ސްކޫލަށް ވނެވެ. އެެެެެެެެއްބައި ކުދިން ދުވެފައި ވަތް އިރު އަނެއްބައި ކުދިން ރީތިކޮން ހިނގާލާފައި ވަނެވެ. ހުރިހާ ކުދިންވެސް ބެލީ އަވަހަށް އެ ކުއްޖެއްގެ ކިލާހަށް ދެވޭތޯއެވެ.ކިލާހަށް ގަޑި ޖެހިގެން އައިސްފި ނަމަ މުދައްރިސްް އަދަބު ދޭނެ ތީވެއެވެ.ހުރިހާ ކޔދިން ވެސް ކިލާހަށް ގޮސް ފުރަތަމަވެސް ތައްޔާރުވީ އެސެންްމްބުލީ އަށް ދިއު މަށެވެ. މިއަދަަަަަަކީ ވަރަށް ހާއްސަ އެސެންބުލީ އެށް އޮންނަ ދުވަހަކަށް ވާތިއެވެ. އެއީ ސްކޫލުގެ ކެޕްޓަ ން އަދި ޑެޕިއުޓީ ކެޕްޓަން އަންހެން،ފިރިހެން ހޮވާތީއެވެ. ހުރިހާ ކުދިން ވެސް ތިބީ އެސެންބުލީީ އަށް އަވަހަށް ނުދެވިފައެވެ. ހުރިހާ ކުދިން ވެސް ތިބީ ެއެ ކުއްޖެއްގެ ދައްތަ ނުވަތަ ބޭބެގެ ނަތިޖާާ އިނގެން ނުހަނު ބޭނުންވެފައެވެ.\nފަސްވަރަކަށް މިނެޓް ފަހުން ކުރިން ހުސްކޮން އޮތް އެސެމްބުލީ ގުރައުންޑު ފުރިގެން ދިޔައެވެ. ހުރިހާ ކުދިން ހަމަވުމާއެކު އެސެމްބްލީ ފެށިގެން ދިޔައީ ކީރިތި ގުރުއާންގެ ރީތިވި އާޔަތްތަކުންނެވެ. އެއަށްފަހު ދުވަހުގެ ދުއާ ކިއެވެ. ދެން އެންމެން އިންތިޒާރު ކުރަމުންދިޔަ ވަގުތު ޖެހުނެވެ. ކެޕްޓަން ގެ ނަމާއި ޑެޕިއުޓީ ކެޕްޓަންގެ ނަން އިއުލާން ކުރަން ގަޑި ޖެހުނެވެެ. ނަން އިއުލާން ކުރުމަށްޓަކައި ދިވެހި މުދައްރިސް އަސްމާ މައިކް ކާރިއަށް ދިޔައެވެ. ”2018ވަނަ އަހަރުގެެ ސްކޫލު ގެ އަންހެން ޑެޕިއުޓީ ކެޕްޓަން އަކީ ނޫރިޝް އަހުމަދު… އަދި ފިރިހެން ޑެޕިިިިއުޓީ ކެޕްޓަން އަކީ އަހުމަދު ނާއިޝް އަލީ ޝަރީފް…. މިއަހަރުގެ މި ސްކޫލުގެ ކެޕްޓަން އަކީ ބާރަ އޭގެެ ދަރިވަރު އާމިނަތު ނުޒްހަތު. މަރުހަބާ ތިން ދަރިވަރުން ވަަައްސަަަަަަަަލާމު އަލައިކުމްް.”\nއަސްމާ މިސް އެސެމްބްލީ ނިންމާލީ އެންމެންގެ މޫނަށް އުފާވެރިކަން ގެނެސްދެމުންނެވެ. ނަމަވެސް ބައެއް ކުދިން ދެރަވީ އެކުވެރިޔާ، ދައްތަ އަދި ބޭބެ ނުހޮވުމުންނެވެ. ހުރިހާ ކަމެއްވެސް ވާނީ ރަނގަޅަަ ކަށް އެކުދިން ދެކިގެން އިތުރަށް އެކަމާ ދެރަވެގެން ނޫޅެއެވެ.\nއެސެންބުލީ ނިމުމުން އަވަހަށް ހުރިހާ ކުދިން ކުލާހަށް ދިޔައެވެެ. ހުރިހާ ކުދިންވެސް ކުލާހަށް ގޮސް ޓީޗަރެއް އަންނަންދެން މަޑުމައިތިރިކަމާއެކު ތިއްބެވެ. ނަމަވެސް އަށެއް ބީ ގައި ރާޔާ އުޅުނީ މޮޔަވެގެންނެވެ. މިއަދު އަލައް ފިރިިިިިިހެން ކުއްޖަކު އޭނާގެ ކުލާހަށް ޖޮއިން ވުމުންނެވެ. ފުރަތަމަ ނަޒަރުންވެސް ރާޔާގެ ހިތް އެ ފިރިިިިިިހެން ކުއްޖާއަށް ކިއެވެ. ހަންގަނޑު އޮމާން މި ފިރިހެން ކުއްޖާގެ ގޮތް އިނގެން ބޭނުންވިއެވެ. އެ ފިރިހެން ކުއްޖައާ ބެހޭގޮތުން އަދި އިނގެނީީ އެންމެ ކަމެކެވެ. އެއީ އައްޑޫ ކުއްޖެއް ކަމެވެ. އެވެސް އިނގުނީ ކުދިން ކީީ އަޑު އިވިގެންނެވެ.\nHey Ishu.. Episodes are shorter than expected.. So can i give an idea.. Just consider it..\nU have uploaded on 24th,25th,26th and 29th.. Rather than uploading this fast.. How abt choosing two days inaweek n use the days in between to write the episodes longer than this.. Week aku episode eh genesdhevunas.. The content of it increase kureveytho balaalashey bunelan miulheny\nU will have time to write longer.. Also will have time to check for mistakes and correct them\nthankolheh dhigu koh dhen anna part genesdhinun edhen\nBut little short\nPlease make next episode little longer\nWaiting for next part ??????\nWhen is next part….\nވާނަމޭ އުމުރަށް އެކީ ޖާނާ 9